
ELSŐ  FELVONÁS. 

Ahol  Bolzay  Kamilla  él,  dolgozik,  küzd  és  sze- 
ret :  az  5  szobája,  —  egy  leányszoba. 

A  háttér  balról,  bemélyedS  és  rejtett,  a  tulajdon- 
képeni  hálószoba,  míg  az  előtér,  tetszetős  és  vonzó 
arányokban,  afféle  szalonöltözőt  alkot.  A  nagy  jó- 
létnek minden  látszata,  minden  maradványa  :  előkelő 
és  művészi  berendezkedés,  kedves,  puha  és  finom 
bútorzat,  fehér  és  sötétebb  tónusokban  is,  alacsony 
mennyezet  egy  Tudor-stilusu  villamlámpással,  intimus 
és  vonzó  otthon,  meleg,  derűs,  egyéni  —  minden 
szögletében  harmonikus  azzal  a  nagy,  gyönyörű 
leánynyal,  egy  huszormégy  éves  szőke  leány, 
aki  sokat  van  itt  e  falak  között,  az  egész  lelkével 
itt  van. 

Egy  fehér  függöny ös  ágy  a  mélyben,  mint  főbutor- 
zat,  sok  mousseline  és  selyem  szalag,  egy  éjjeli 
szekrény,  egy  mécs.  Az  ágy  tövénél,  mintegy  őrizve 
e  szűzi  oltárt,  egy  japán  selyem-parauent,  dúsan 
himzett  virággal,  néhány  magas  támlájú  szék  min- 
denféle selymekkel  és  csipkékkel,  kihányva  ide  és 
?  feldúlva.  Néhány  kép,  egy  olasz  Krisztusfej  a  mély- 
ben, könyvek  az  éjjeli  szekrényen  és  virág.  Kék 
selyem  falak  a  szalonban,  eltfétve  néhány  kép  itt  is: 
ritka  s  romantikus  metszetek,  egy-egy  szines  vászon, 
egy  epedő  tájkép  —  és  könyvek,  egy  csomó  arckép, 
bronz,  porcellán,  amit  összegyűjtött,  kedves  és  meg- 
bolygatott össze-visszaságban.  Ugyancsak  balról    egy 


kerek  ébenfa-asztal,  könyvekkel,  papircsomókkal  ter- 
helten, ami  nem  volna  idevaló  és  virág.  Néhány 
lépésnyire  az  asztaltól,  a  baloldali  előtérben,  egy 
egyszárnyú  ajtó,  a  felső  részében  két  kisebb,  ovál- 
formáju  üvegbetéttel  —  rubint-piros  üvegek.  A  hát- 
térben, de  nem  egészen  középről  egy  selyem  függö- 
nyös  üvegajtó,  mely  egy  nagyobb  szalonba  nyilik  — 
mély  háttér,  mély  jobb  és  bal,  de  hasonló  mennyezet, 
egy  kristály  csillárral,  képek  a  hátsó  falon  és  sárgás 
árnyalatú  szőnyeg.  Az  üvegajtón  tul,  a  szin  hátterében 
jobbról,  egy  kedves  és  fehér  szöglet  és  rózsaszinü  is : 
egy  alacsony  ablakmélyedés,  kettős  ablak,  fehér 
mousseline-nal,  egy  beépitett  pamlag,  párnás  székek, 
egy  kis  toilette  asztal  és  virág.  Kilátás  az  udvarra. 
A  jobboldali  falban  két  ajtó,  fönn  és  lenn.  Az  alsó 
ajtón  félrevont  függöny.  Az  ajtók  között  egy  tükrös 
ruhaszekrény.  Az  előtér  balirányában  egy  empire 
kerevet,  avult  brokátselyem  kárpitozás  és  egy  kisebb, 
fiókos  empire  szekrény.  Es  illat  és  virág  van  rajta 
az  egészen  —  s  valami  különös  elhanyagoltság,  va- 
lami, ami  fonnyad  a  selymekben. 

Este  van.  A  Tudor-lámpás  ég,  —  sápadt  és  éklők 
fény.  Az  asztalon  is  egy  lámpa,  erősebb,  fehér  izás- 
sal.  A  szekrény  nyitva,  a  fiókok  kihúzva,  felhányva. 
A  széleken  kihajló  selymek  és  szalagok.  Bolzay 
Kamilla  a  szekrényajtó  előtt,  a  tükör  előtt,  öltözkö- 
dik. Fehér  selyem,  alsószoknya,  pazar  volante-ok,  se- 
lyem szalagos  füzővédő,  a  decolletagehoz  szükséges 
széles  kivágással.  A  meztelen  nyak,  a  meztelen  kebel 
leplezetlen  fénylése  s  kibontakozása  —  a  nő,  aki 
tudja,  hogy  nem  látja  senki.  Gyönyörű  fej,  vaskos 
és  hullámos  haj  a  homlok  és  az  arc  fölött,  különös, 
heves,  érzéki  és  gyöngéd.  Az  üvegajtó  a  háttérben 
félig  nyitva.  A  szalon  homályos.  Csak  egy  láng  a 
kristály-csillárban. 


ELSŐ  JELENET. 
Kamilla,  majd  Horthán  György. 

Kamilla  (a  tükör  előtt.  Csöndes  dudolgatás, 
titkos  és  lappangó  megelégedettség,  az  egész 
illuminált  szőkeség,  a  vállak,  melyek  ragyog- 
nak a  tükörből  is.  Aztán,  hirtelen,  a  dudol- 
gátasból  gyöngéd  szólitgatásba) :  Boci  .  .  . 
Bocica  ...  a  cipőmet  kérem  ...  a  báli  cipő- 
met. (Senki  sem  jön).  Bocica !  Hol  van  az  a 
lány  ? .  .  .  (Megfordul,  néhány  lépést  tesz  az  üveg- 
ajtó irányában,  de  hirtelen,  megriadva  hátrál. 
A  homályos  háttérben  egy  férfi  alakja  lebben 
át:  Horthán  György.  Mint  az  árny,  most  már 
a  küszöbön  van,  tétován,  remegve.  Kamilla 
felsikolt)  :  Oh  Istenem ! .  . .  György  . . .  nem  .  . . 
nem  .  .  .  nem  szabad  .  .  . 

György  (nem  remélt  gyönyörűség :  a  Kamilla 
meztelen  melle,  a  meztelen  karok.  Egy  pilla- 
natnyi szédület.  Es  remegőn)  :  Bocsássa  meg.  . . . 
a  szalonban,  az  ebédlőben,  a  verandán  senki . . . 
az  ajtók  nyitva  .  .  . 

Kamilla  (egy  csipkés  kendőt  kapott  föl.  S 
védekezik):  Nem  .  .  .  nem ...  az  anyám  itt  van 
a  szobájában  .  .  .  (az  alsó  ajtót  jelzi)  az  inas 
is  .  .  .  menjen  György  .  .  .  menjen  .  .  . 

György  (epedőn)  :  Kamilla  .  .  .  (S  ami  hajtja 
előre)  .  .  . 

Kamilla  (remegőn) :  Oh  ...  de  hát  ...  de 
hát  mit  gondol  .  .  .  hogy  itt  jöhet,  mehet  az 
ember  mint  egy  malomban,  amikor  öltözkö- 
döm .  .  .  amikor  .  .  .  (csak  rejtené  a  vállát,  de 
a  kendő  nem  födi)  György,  menjen...  minden 


pillanatban  bejöhetnek  . .  .  menjen  .  .  .  kérem^ 
menjen  .  .  . 

György  (alig  hallhatólag,  a  vágy  felé) : 
Oh  a  válla  ...  a  karja  ...  az  illat  ami  be- 
lőle árad  .  . . 

Kamilla  (megsebezve,  de  titkos  elnézéssel  is): 
Oh  hallgasson  .  .  .  hallgasson  .  .  . 

György  (mind  hevesebben) :  Még  sohsem 
láttam  igy  .  .  .  (Még  egy  lépést  előre  és  megáll.) 

Kamilla  (pillanatnyi  küzködés  után)  :  Oh  de 
hát  nem  megszégyenitő,  hogy  a  vállamért,  a 
két  meztelen  karomért  maga  is  rámtapad  a 
szemével,  maga  is  felém  liheg,  maga  is,  maga 
is,  mint  akárki  .  .  . 

György  (remegő  tiltakozással)  :  Oh  nem  . . . 
nem  .  .  .  bocsássa  meg  ...  én  nem  ...  én 
nem  .  .  .  értse  meg,  én  nem  ...  (A  szemét 
elfödi  kezével.) 

(Egy  percig  csend.) 

Kamilla  (már  engedve)  :  No  jó,  maga  nem  . .  .^ 
hát  akkor  menjen  szépen,  menjen  most . . . 

György  (halkan) :  Tegezzen   amint  szokta  . . . 

Kamilla :  Nem  tegezhetem  most  .  .  .  hogy 
igy  állok  itt,  félig  meztelenül  .  .  . 

György :  Mégis  .  .  . 

Kamilla  (hirtelen) :  No  jó  .  .  .  hát  eredj 
most  .  .  .  eredj  szépen  .  .  .  minden  pillanatban 
bejöhetnek  .  .  .    Boci    is    itt  kell,  hogy  legyen 

valahol  a  közelben aztán,  később,  nem 

bánom  jöjjön  vissza,  ha  fel  leszek  öltözve . . . 
gondolom  úgyis  értem  jött,  hogy  Fábryhoz 
lekisérjen  ugye  ?  A  mama  nem  megy  az  es- 
tély re  .  .  .  hát  jobb  is,  ha  visszajön  értem  .  .  . 
mondjuk  egy  óra  múlva  .  .  . 


György  (már  hátrál.  Mégis  hirtelen  megáll  s 
igen  kedvesen)  :  Legalább  a  cipőjét  hadd  adjam 
oda  ...  a  báli  cipőjét  .  .  . 

Kamilla  (gyötrődve  a  mosolygásán  át  és  le- 
győzve) :  Ott  van  a  szekrényben,  a  fiókban  .  .  . 
(György  a  szekrényhez  sietett  s  keres  egy  fiók- 
ban) :  Nem  ott .  .  .  nem  szabad  ...  a  legalsó- 
ban .  .  .  (György  egy  fehér  selyem  cipőt  vett 
elő) :  Nem  az  .  .  .  nem  a  fehér  ...  ne  túrja 
föl  az  egész  fiókot . . .  az  sem . . .  Az  a  mélyen  kivá- 
gott fekete  lakk  ...  az  igen  ...  no  csak  tegye  le. 

György  {sietve  hozza  a  cipőt  s  hirtelen  térdre 
roskadva  Kamilla  előtt) :  Majd  én .  .  . 

Kamilla  {pillanatnyi  habozás  után  a  cipőbe 
lép) :  Köszönöm  . .  . 

György  :  A  másikat  .  .  .  {Aztán  hirtelen  lehaj- 
lik a  Kamilla  lábához). 

Kamilla  {remegőn) :  Mit  csinál  ? 

György  {hevesen) :  Megcsókolom  a  lábát, 
amelyik  hordozza  .  .  .  amelyik  felém  hozta . .  . 

Kamilla  (hevesen) :  György  .  .  .  szivem  .  .  . 
(De  ekkor  egy  becsukódó  ajtó  zaja  valahon- 
nan a  mélyből  és  közeledő  lépések.  Es  Kamilla 
megriadva) :  Oh  már  jönnek  is  .  .  .  jönnek  .  .  . 
Menjen  .  .  .  (balfelé  mutatva):  Ott  menjen,  a 
Sándor  szobáján  át  .  .  .  onnan  is  le  tud 
jönni .  .  . 

György  (megremegve  s  már  a  baloldali  ajtó 
előtt) :  A  Sándor  szobáján  át  ?  .  .  . 

Kamilla :  No  igen ...  A  Bolzay  Sándor 
szobáján  .  .  . 

György  {kinyitja  az  ajtót) :  Ez  itt  ugy-e  ? 
Ez  a  szomszéd  szoba  itt .  .  .  az  ajtaja  ide- 
nyilik  magához  .  .  . 


Kamilla  (nyugtalanul) :  Igen  .  .  .  hozzám 

(Lépések,  hangok.) 

György  :  Egy  óra  niulva. 

Kamilla  (még  mindig  nyugtalanul) :  Igen^ 
(Egy  percig  áll,  vár,  elborultan.  György  elment. 
Es  Boci  a  középről) :  Hol  voltál  ?  S  miért 
hagyod  nyitva  az  ajtót  ?  .  .  . 


MÁSODIK  JELENET. 
Kamilla,  Boci,  majd  Ferenc. 

Boci :  A  kegyelmes  hivatott  .  .  . 

Kamilla :  Fábry  ?  Már  megint.  (Ismét  a  tü- 
körhöz megy) :  Mit  akart  ? 

Boci  (apró  kacagással):  Oh  azt  .  .  . 

Kamilla:  Jobb  szeretném,  ha  itt  marad^ 
nál,  ha  itt  volnál,  mikor  öltözködöm  .  .  .  Az 
ajtót  is  csukd  be. 

Boci  (beteszi  az  üvegajtót) :  Valami  nagyon 
szemtelen  kis  dolgot  mondott. 

Kamilla  (inkább  közönnyel) :  Kicsoda  ? 

Boci :  A  kegyelmes. 

Kamilla  (mintha  nem  is  hallaná):  Add  ide 
a  ruhámat  ...  A  gyönyörű  holdfényes  ru- 
hámat .  .  . 

Boci  (kísértésben) :  Ha  megmondanám  mi- 
csoda szemtelen  kis  dolgot  mondott  ... 

Kamilla  (érdeklődés  nélkül):  Ne  mondd 
meg. 

Boci :  Talán  meg  is  haragudna  a  kisasz^ 
szony  .  .  .  Talán  le  se  menne  az  estélyre  .  .  . 

Kamilla  (epedőn  és  nyugtalanul) :  Oh  de- 
hogy is  nem  mennék !  .  .  . 


I 


Boci :  Horthán  György  után  elmenne  a 
világ  végére  .  .  . 

Kamilla  (mint  az  előbb  s  még  epedobben) : 
Bocica !  Amikor  valaki  azt  mondja :  Horthán 
György,  mintha  —  mintha  megfogná  a  nya- 
kamat, a  mellemet,  a  szivemet,  az  egész  életemet 
Bocica !  « 

Bocica  {miután  már  kereste  volt  a  szoknyái  s 
most  megtalálja) :  A  szoknyát  már  kiterítettem 
ide  a  székre,  meg  se  látta...  hozom  a  derékot... 

Kamilla  :  Hamar  {Felveszi  a  szoknyát.) 

{Odalenn  az  ablak  alatt  az  udvarban,  ko- 
csizaj.) 

Boci  {az  ablak  mentén  Jött  s  kifelé  pillan- 
tott) :  A  Gerbeaud  kocsija  ...  a  sütemény,  a 
fagylalt.  {Már  Kamillánál  van.) 

Kamilla  {miközben  Boci  bekapcsolja  rajt  a 
szoknyát) :  Milyen  könnyen  megy,  mi  ?  Megint 
fogytam  .  .  . 

Boci :  A  két  kezemmel  át  tudom  fogni  .  .  . 

Kamilla :  Ne  ölelgess  .  .  .  {Boci  háton  csó- 
kolja, mire  megborzongva) :  Oh  Boci  .  .  .  {Már 
felkapta  volt  a  derékot  s  most  hátravetett  ke- 
zével türelmetlenül  a  kapcsokat  keresi):  No 
kapcsold  be  gyorsan  .  .  . 

Boci :  Mellben  nem  fogyott  meg  .  .  . 

Kamilla  {szemérmesen) :  Nem  .  .  . 

Boci :  Sőt  .  .  . 

Kamilla :  Hallgass  I  {Kopogtatás  az  üveg- 
ajtón). Ki  az  ?  {Az  ajtó  felé) :  Most  nem  lehet . . . 

Boci  (az  ajtó  felé  pillantva) :  Ferenc. 

Ferenc  (az  ajtó  mögül):  A  méltóságos  asszony. 

Kamilla  (a  Ferenc  szavain  át) :  Most  nem 
lehet  .  .  . 


Boci  (hangosabban) :  Most  nem  lehet.  (A 
tükörbe  pillantva,  ahol  a  Kamilla  alakja  fel- 
ragyog) :  Oh  be  gyönyörű  !  A  szőke  feje  amint 
kivirul  .  .  . 

Kamilla  :  A  ruhám  .  .  .  Fehér,  kék,  ezüst, 
nem  tudom.  Mintha  a  holdfény  halpikkelyeket 
érne  .  .  . 

Boci :  Csókolja  meg  magát  a  tükörben  .  . . 

Kamilla  (elháritón  s  mint  aki  nem  éri  be 
ezzel):  Oh  .  .  .  (Ismét  kopogtatás  az  üvegajtón) : 
No  megint  .  .  . 

Boci  (kinyitva  az  ajtót) :  Ferenc  van  itt  .  .  . 


HARMADIK  JELENET. 
Kamilla,  Boci,  Ferenc. 

Ferenc  (asztalkendővel  és  teritékkel  a  kar- 
ján) :  A  méltóságos  asszony  itt  fog  vacsorálni 
a  kisasszonnyal  .  .  .  Terithetek  ?  (Es  elhárítva 
a  leányt,  aki  segíteni  akar) :  Oh  köszönöm, 
ne  fáradjon  .  . .  (Boci  el). 

Kamilla :  Gartenlaub  nem  küldött  valami 
iratcsomót  ? 

Ferenc  (már  térit) :  Egy  nagy  sárga  boriték 
van  odakünn. 

Kamilla :  Majd  hozza  be  Ferenc  ...  a  tintát 
s  azokat  az  Írásokat  is  hagyja  ott  az  aszta- 
lon .  .  .  (Ferenc  a  virágokat  érinti) :  Ne  vigye 
el  a  virágokat  .  .  .  elfér  ott  .  .  .  Más  nem  volt 
itt  senki  ? 

Ferenc :  Senki.  Néhány  számlás  ember  .  .  . 

Kamilla  (nyugtalanul)  :  Néhány  ? 

Ferenc:    Talán    három,    köztük  egy    bank- 

szolga  is.  Gondolom  a  Sándor  ur  dolgai  .  .  . 
Ezeket  elküldtem :  Bolzay  Sándor  ur  Kártum- 
ban  van.  Kérdezték :  hol  van  az  ?  Messze  van, 
feleltem.  Nincs  igazam  ?  Kártum  Egyptomban 
van. 

Kamilla:  Gartenlaub  személyesen  volt  itt? 

Ferenc  (kicsinylőleg):  Oh  személyesen  .  .  . 

Kamilla :  Nem  akart  bejönni  ? 

Ferenc:  A  kisasszony  öltözködött. 

Kamilla:  Nem  kérdezte  tőle,  van-e  valami 
hire  Kártumból,  Sándor  ur  felöl?.  .  . 

Ferenc :  Kérdeztem. 

Kamilla:  No? 

Ferenc :  Semmi  .  .  .  egy  árva  szó  se  .  .  . 
fogalma  nincs  .  .  . 

Kamilla :  Volt  Budán,  az  intézetben  ? 

Ferenc :  Voltam. 

Kamilla:  Látta  a  Sándor  ur  kisleányát? 

Ferenc :  Csak  Amanda  nővért  láttam.  Épen 
jött  a  folyosón.  Bolzay  Marika  tegnap  kapott 
levelet  Sándor  úrtól.  Csak  néhány  sor,  amit 
megtanult  kívülről.  Ennyit  mondott  a  nővérke 
nagy  kegyesen  .  .  . 

Kamilla :    Az    apámat  nem  kereste    senki  ? 

Ferenc :  Csak  az  ordonánc  járt  itt  . . .  Ma 
délben  jött  ki  a  kórházból  s  estére  utazik  az 
ezredes  úrhoz,  Szebenbe. 

Kamilla:  Mit  akart? 

Ferenc:  Vasúti  költséget  akart,  mert,  azt 
mondja,  nem  tud  gyalog  elmenni,  hogy  meg- 
rúgta a  ló. 

Kamilla  (félénken):  Adott  neki  ? 

Ferenc  (csendesen):  Adtam. 


NEGYEDIK  JELENET. 
Kamilla,  Bolzayné,  Ferenc,  majd  Boci. 

Kamilla  (megpillantva  Bolzaynét,  aki  jobbról 
megjelenik)  :  Anyám  édes  ...  itt  akarsz  vacso- 
rálni nálam  .  .  . 

Ferenc :  Én  megvagyok. 

Bolzayné  (egy  magas,  nyúlánk  asszony,  aki 
többet  élt  és  érzett  volna,  ha  nem  katona- hitves. 
Még  fiatal  arc,  de  fehér  haj,  egy  csöppet  éles, 
de  rokonszenves  profil) :  A  nagy  ebédlő  olyan 
magányos,  majdnem  rideg,  ha  csak  mi  ketten 
vagyunk  .  .  .  S  annyi  villany  fogy  ott  (Ferenc- 
hez) :  A  szalonban  is  oltson  el  kérem  . . . 

(Ferenc  megindul.) 

Kamilla  (szelíden)  :  Oh  nem,  kérlek  . .  .  már 
amúgy  is  olyan  sötét ...  Mi  van  vacsora  ? 

Bolzayné :  De  hiszen  te  Fábrynál  fogsz  . . . 

Kamilla :  Oh  az  oly  későn  van  .  . .  s  jobb 
szeretek  itt  veled  .  .  .  még  egy  kis  dolgom  is 
van  itten  .  .  . 

Ferenc  {már  a  küszöbön) :  Hideg  sonka  . . . 

Bolzayné :  Egy  kevés  sütemény  is,  gyümölcs . . . 

Kamilla  (Ferenc  felé)  :  Bor  van  ? 

Ferenc :  Egy  fél  üveggel,  ami  az  ebédről 
maradt. 

Bolzayné  :  Oh  én  inkább  teázom  . . .  (Int 
Ferencnek,    hogy    mehet   s    leül  az   asztalhoz). 

Kamilla  (az  anyja  előtt):  No  mit  szólsz 
hozzám  ? 

Bolzayné :  Gyönyörű  ez  a  szőke  fej,  amint 
megsápad  a  lámpafényen  .  .  . 

Kamilla  (nagyon  gyöngéden  az  anyját  nézve) : 
Ez  a  fiatal  arc  s  ez  a  fehér  haj  .  .  . 

^H       Bolzayné  (egyszerűen)  :  Szivem  .  . . 

^^H        Kamilla  :  Miért  is  nem  akartál  jönni  a  ke- 

^H    gyelmeshez  ? 

^H        Bolzayné  :  Unom  . . . 

^»        Kamilla :  Egyedül  megyek,   mint    egy  árva 

leány  . .  . 
^  Bolzayné  (egyszerűen)  :  Nem  mégy  egyedül,. 

"       minthogy  Horthán  Györg}' .  . . 

Kamilla  (megremegve) :  Honnan  tudod  ezt  ? 
Bolzayné :  Ugy  hallottam  az  imént . . . 
Kamilla  (egy  lehelletben)  :  Oh  .  . .  (Egy  percig 
csend.  Aztán  nyugtalanul) :  Te  még  azt  fogod 
hinni,  hogy  hazudok,  holott  ezt  utálom  a  leg- 
jobban . .  .  hogy  titkolódzóm,  hogy  elhallgatom 
előtted  — 

Bolzayné :  Oh  dehogy  hiszem.  Amit  az 
ember  meg  kell,  hogy  mondjon,  azt  hiába 
hallgatja  el. 

Kamilla  (komoran  s  megkönnyebbülten) :  Igaz^ 
Bolzayné  (elmélyedve)  :  Nagyon  szép  vagy  . . . 
olyan  különös,  olyan  különös  . . .  egy  csöppet 
megviselt,  feldúlt .  .  . 

Kamilla  (remegőn  s  mosolyogva) :  Öreg  ? 
Bolzayné :  Oh  isten  ments  . . . 
Kamilla :    Négy  éves  ruhám  ...  a  huszadik 
születésnapomra  kaptam  . .  .  s  hogy  kitartott  L 
Bolzayné :  Egy  csöppet  fel    van    üditve  . . . 
Kamilla :  Oh  hányszor  van  már  f elüditve ! 
Es  kiforgatva  és    megmásitva    és    felfodrozva 
és  agyonvarrva  . . . 

Bolzayné :  Csakugyan. 

Kamilla :  A  szoknya  volt  már  bő  és  levegős 
mint  a  vitorla  és  szűk,  mint  egy  halotti  lepel. 
A   derék    ismert    egyszer,    ha  jól    emlékszem^ 

valami  szűzies  Melisande-fátyolt,  áttört  csip- 
két, átpergetett  gyöngyöt,  később  meg  komor 
moiré-sujtást  fekete  tüllel  a  vállakon,  mint 
egy  gázlámpa  egy  nagy  államférfi  temetésén. 
Es  volt  neki  szegénynek  Henri  II.  gallérja, 
de  volt  már  neki  olyan  gömbölyű  ruche- 
nyakéke  is,  amilyet  régi  angol  képeken  Lady 
Macbeth  viselt  és  az  összes  skót  asszonyok 
viseltek,  az  előkelő  skót  asszonyok,  valahol  a 
középkorban.  Szóval  végig  küzdötte  a  divat 
összes  csatáit, 

Bolzayné :  Hűségesen  és  kitartással  .  .  . 

Kamilla :  Hősiesen  és  becsülettel :  —  je 
n'oublierai  jamais !  De  végre  elesett,  vége ! 
A  két  ujja  félig  levágva,  az    eleje    kimetszve. 

Bolzayné :  Dekoltálva  . . . 

Kamilla :  S  én  !  én  !  aki  benne  voltam,  tán- 
coltam, lihegtem  s  kacagtam  s  aki  vonszolom 
az  uszályát,  mint  egy  árnyékot  magam  után  . . . 
aki  engedtem,  lemondtam  és  mégis  csak  hiszek, 
hiszek  és  élek  és  ragyogok  és  szeretek  .  . . 

{De  ebben  a  pillanatban  Ferenc  már  ott  van 
az  asztalnál.  Egy  fatálcán  hoz  egy  tálat.  Ezt 
leteszi  s  aztán  egy  levelet  nyújt  át  Bolzaynénak.) 

{Egy  percig  csend.) 

Ferenc :  A  teát  is  hozom  rögtön.  {Ismét 
kimegy.) 

Bolzayné  {sietség  nélkül  nyitja  ki  a  levelet) : 
Szeben  . .  . 

Kamilla  {érdeklődve) :  Az  apám  .  . . 

Bolzayné :  Mint  rendesen  —  néhány  sor  .  .  . 
{Olvassa)  :  „A  régi  város,  a  régi  mezőség,  ahol 
elvágtatunk,  a  régi  robot.  Uj  férgek  a  tavasz- 
ban. Szerencsére  alig  van  időm   néhány  órát 

feküdni  az  ágyban.  Benne  vagyunk  a  riadó- 
ban s  lessűk  az  ellenséget.  Egyébként  a  had- 
gyakorlatok régi  képe.  Sok  por,  sok  katona, 
sok  ló.  A  főherceg  meg  van  elégedve". 

{Ferenc  hozza  a  teát.) 

Ferenc  (Bolzaynéhoz) :  Egyebet  nem  pa- 
rancsol ? 

Bolzayné :  E!  akar  menni  Ferenc  ? 

Ferenc :  Oh,  csak  a  kegyelmeshez  akarok 
lemenni ...  az  inas  megkért,  hogy  segitsek  egy 
keveset.  Csak  egy  óráról  van  szó  .  .  . 

Bolzayné:  Jól  van,  menjen. 

Kamilla  (Ferenchez):  Azt  az  iratcsomót,, 
amit  Gartenlaub  . . . 

Ferenc :  Már  behoztam. 

Kamilla  {megtalálja  maga  előtt  a  többi  írások 
között) :  Köszönöm  . .  .  {S  alig  hogy  Ferenc  el- 
ment): Tudniillik,  odalenn  legalább  jól  meg- 
vacsorázhat .  .  .  Még  elég  kiméletes,  hogy  ezt 
nem  mondja  meg  nyiltan.  Az  ordonáncnak  is 
ő  adott  útiköltséget.  {Ont  a  csészékbe.) 

Bolzayné  {átveszi  a  csészét) :  Köszönöm  . . . 
Egyél  egy  kis  sonkát  Kamilla  . . . 

Kamilla  (a  zsemlyék  után  nyúlva,  hogy  Bal- 
zaynét  megkínálja) :  Kissé  száraz  .  .  . 

Bolzayné :  Délről  való  .  .  . 

Kamilla :  Vajat  parancsolsz  ?  .  .  . 

Bolzayné:  Köszönöm  .  .  . 

(Meghajtott  fejjel  csendesen  esznek  egymás 
mellett.  Percekig  szünet.) 

Kamilla  (maga  elé) :  A  legfőbb  mégis  az, 
hogy  a  főherceg  meg  legyen  elégedve  .  .  . 

Bolzayné :  Egy  csöpp  sót  kérek  .  .  . 

(Ismét   csend.    Esznek.    Közben    Kamilla    az 

írásaiban  lapozgat,  elmélyedve.  Ugyanakkor 
kocsizaj  alantról,  egy  automobil  tiilkölése.) 

Kamilla  (aki  most  ir  s  anélkül,  hogy  felpil- 
lantana) :  Dehát  hány  óra,  hogy  már  jönnek  ? 
Kilenc  ? 

Bolzayné :  Azt  hiszem  elmúlt. 

Kamilla  (felnézve) :    A  kis    aranyórád  ?  .  .  . 

(Egy  pillantás  —  egy  pillanatnyi  megreme- 
gés  és  csend.  Kamilla  ismét  az  irása  fölé  hajlik.) 

Bolzayné :  Nem  ettél  semmit  .  .  . 

Kamilla  (irásközben) :  Még  egy  mondat  és 
megvagyok.  (Megpillantva  Bocit,  aki  a  közép- 
ről megjelent)  :  Én  nem  hittalak  .  .  . 

Boci  (kedves  kérleléssel  és  félénken)  :  Le  sza- 
bad menni  a  kegyelmeshez  ? 

Kamilla  {erélyesen)  :  Nem  szabad.  Nem  en- 
gedem. Nem  szégyelled  magad  ? 

Boci  {félénken) :  Ferenc  is  lement  .  .  . 

Kamilla:  Itt  van  még  sonka,  kenyér  —  az 
■egész  tálat  kiviheted,  egyél  .  .  . 

Boci  {megsebezve) :  Oh,  de  hiszen  nem  azért, 
hogy  egyem. 

Kamilla  {gyorsan)  :  Hát  miért  ?  Hát  miért  ? 

Boci  {epedön) :  Meghalok  egy  pohár  pezs- 
gőért .  .  . 

Bolzayné  {Kamillához,  megvetőn  s  halkan): 
Hadd  menjen  .  .  . 

Kamilla:  De  rögtön  feljössz  .  .  .  Még  szük- 
ségem van  rád. 

Boci  {boldogan) :  Rögtön  .  .  .  {Elsiet.) 

Bolzayné  {remegőn):  „Meghalok  egy  pohár 
pezsgőért."  Ez  — 

Kamilla  {kitérőleg  és  elnézőn) :  Ez  nem  olyan 
rettenetes  .  .  . 

^^m  Bolzayné :  Nem-e  ?  Az  egész  életünk  benne 

^H      van,  az  egész  örvény  egy  pohár  italban  —  a 
^H       szégyen  és  a  megaláztatás  .  .  . 
^B  Kamilla    (remegőn) :    Nem  igaz  1  Nem  igaz ! 

^H  Bolzayné  {csak  folytatva) :  A  cselédség,  aki 

^^  a  szomszédba  jár,  hogy  jólakjon,  mint  a  kol- 
dusok kutyája  .  ^ .  Emberek  az  ajtó  előtt,  va- 
lóságos ostrom  reggeltől  estig,  hogy  nem 
merek  kimozdulni  a  szobámból :  akik  a  szám- 
lákat lobogtatják,  a  nyugtákat,  a  váltókat, 
bankszolgák,  ügynökök,  végrehajtók,  egy  egész 
ebfalka,  mit  tudom  én !  Idézések,  amiket  nem 
szabad  megpillantanom,  levelek,  amiket  nem 
merek  felbontani,  hangok  a  küszöbömön,  me- 
lyek elől  be  kell,  hogy  tartsam  a  fülem  —  s 
»  mindez  csak  megindul,  a  fergeteg  amint  meg- 

indul .  .  . 

Kamilla  {felindultan):  Nem!  Nem! 
Bolzayné  {kacagva):  Az  ordonánc,  akit  az 
inasom  segélyez,  a  háziuram,  a  kegyelmes ! 
aki  mert  tartozom,  az  estélyére  invitál,  Hor- 
thán  György,  aki  bemerészkedik  ide  .  .  .  Hor- 
thán  György,  aki  itt  reménykedőn  — 

Kamilla    {remegőn) :  Nem  igaz !    Nem  igaz  ! 
Bolzayné :  Semmi  sem  igaz.  Hogy  oly  vak- 
merők, nem  igaz,  hogy  oly  gyávák  .  .  . 
Kamilla :  Nem  .  .  .  Nem  .  .  . 
Bolzayné :    Hogy    az  apád    fizetését  végleg 
lefoglalják,    hogy  Fábry  Pál  végre  is  csak  ki 
fog   tuszkolni    innen,    hogy    nincs    többé  egy 
szál    ezüstöm,    egy    ékszerem,    hogy  semmink 
sincs    többé    sem    nekem,    sem    az    apádnak, 
semmink,  —  hogy  is  mondjam  —  „az  uj  fér- 
gek a  tavaszban !" 

Kamilla:  Oh  ne  gyötörj,  ne  gyötörj  .  .  . 

Bolzayné :  Mindez  nem  igaz  ?  nem  igaz  ? 
A  morzsáink  itt  az  asztalon,  a  fél  üveg  bor 
és  Gartenlaub,  az  öreg,  aki  az  Írásokat  hozza 
és  Gartenlaub,  a  fiatal,  aki  a  húsz  forintokat 
hozza,  és  a  másolások,  a  cikkirások,  a  virrasztá- 
sok, az  éjszakázások,  mindez  nem  igaz,  nem  igaz 
s  aki  küzködik  itten  s  aki  még  hisz,  rajong 
és  ragyog  s  rámosolyog  a  világra,  holott 
zokognia  kellene  .  .  . 

Kamilla  {felpattanva):  Bolzay  Kamilla !  Fü- 
tyülök ! 

Bolzayné :  Mindez  nem  igaz !  Nem  igaz ! 
Semmi  sem  igaz  .  .  .  semmi  sem  igaz  .  .  .  s  aki 
befont,  kifosztott,  tönkretett,  elvette  amim 
volt,  nekem  is,  az  apádnak  is,  aki  feldúlt,  le- 
rombolt, felperzselt  itt  mindent,  aki  az  átok 
rajtunk  — 

Kamilla  {megtántorodva) :  Bolzay  Sándor . . . 

Bolzayné :  Nem  igaz  ?  Nem  igaz  ? 

Kamilla  {magánkivűl) :  Nem !  Nem  !  Nem  ! 
Nem  I  Hagyd  békén  . . .  nem,  nem,  nem  akarom, 
ne  bántsd,  nem  engedem  . . .  Csak  engem  gyö- 
törsz vele,  csak  engem  . .  .  Bolzay  Sándor  a 
mi  vérünk,  az  apámé,  az  enyém,  a  mi  vérünk  . . . 
ne  bántsd,  nem,  nem  .  .  .  szeretem ! 

Bolzayné  {egészen  halkan) :  Szereted  .  .  . 

{Egy  percig  csend.  Aztán)  : 

Kamilla  {csendesen,  gyötrődve,  majdnem 
sirua) :  Oh,  de  hát  lehetséges,  hogy  igy  álljak 
itt  szemtől-szembe  veled,  az  anyámmal,  mint- 
egy más-más  parton  mind  a  ketten,  holott . . . 
Hiszen  térdelve  előtted,  reggeltől  estig  alázat- 
tal a    kezedet    kellene,    hogy    csókoljam,    sze- 

gény,  drága,  fiatal  arc,  a  fehér  hajakkal  .  .  . 
Hiszen  . .  .  Oh  dehát  csak  sirjak  bele  ebbe 
az  alkonyatba,  csak  rázzam  bele  a  nyomoro- 
mat, mint  egy  nagy  fekete  rongyot  s  ne  vár- 
jam a  reggelt?  Hadd  küzdjek,  hadd  dolgoz- 
zam, hadd  virrasszam  át  az  éjszakáimat,  hadd 
kinlódjam,  miért  ne  ?  S  hadd  rejtsem  még, 
hadd  leplezzem  m«g,  ami  a  könnyét  ontja  itt 
körülöttem,  —  mosolyogva,  hadd  takarjam  el, 
mint  egy  szegény  büszke  ember  a  sebét ! 
Hadd  higyjek  még,  hadd  bizhassak,  hadd 
szerethessek  még,  hiszen  ami  eddig  volt,  az 
nem  lehet  minden  —  az  egész  élet,  az  egész 
nagy  isteni  kert,  az  nem  lehet !  (Sir.) 

Bolzayné  (gyötrődve,  de  gyöngeség  nélkül) : 
Oh,  Kamilla  .  .  .  (És  már  felállana  és  menne 
az  asztaltól.) 

Kamilla  {gyöngéden  lefogja  az  anyja  kezét 
s  itt  tartja  még  az  asztalnál.  S  már  csende- 
sebben, melegen  s  zengzetesen) :  Nézd,  édes  . . . 
én  nem  akarlak  azzal  megbántani,  hogy  a 
haragod,  vagy  talán  éppen,  sajnos,  a  gyűlö- 
leted ellenére  megvédem  ezt  a  szerencsét- 
len, —  oh  mit  mondok,  ezt  a  boldog  Bolzayt. 
Az  apám  fivére,  a  nagybátyám,  egy  ember, 
micsoda  ember,  ki  tudja,  különös,  titokzatos, 
mint  minden  ember,  aki  előre  néz,  föl !  —  egy 
szegény,  magányos  ábrándozó,  aki  imád  ben- 
nünket, téged  is,  egy  rajongó,  aki  csak  sze- 
retni tud,  a  szerencsétlen,  a  kivételes  —  egy 
fájdalmas  boldog  sziv.  Szó  sincs  róla,  az  álma, 
a  poézise,  a  tervei,  a  szelleme,  itt  e  ház- 
ban is  némi  kárt  okoztak,  —  megviseltek 
bennünket,    megengedem.  Szó  sincs     róla,    a 

hangja,  a  hite,  a  szeme,  az  egész  nagy  va- 
rázsa bennünket  is  elragadt  s  elbűvölt,  —  s 
követtük,  mint  a  vakok  a  fényt,  a  pénzünk- 
kel, a  vagyonúnkkal,  te  is,  én  is,  az  apám  is, 
mindenki,  kezdetben  lelkesen  még,  de  már- 
már  megtörve  később,  amint  ő  mind  maga- 
sabbra járt.  De  amit  elgondolt,  amit  elkép- 
zelt, amit  akart  —  a  nilusi  hid  Kártum  tövé- 
ben, a  parti  vasút  a  pálmák  alatt,  az  egész 
nagy  titán-épitkezés,  mind  oly  szép,  oly  vak- 
merő, oly  nagyszerű,  egy  csomó  zord  és  éles 
vers,  mint  a  gránit,  mint  a  márvány,  mint  a 
vas,  egy  csomó  nagy,  izzó  zengés,  meglehet 
rím  nélkül,  visszhang  nélkül,  ezzel  a  világgal 
mindegy! 

Bolzayné :  Visszhang  nélkül  ...  A  kártumi 
hid,  a  partmenti  vasút,  az  egész  nagy  titán- 
épitkezés  ...  ha  nem  számítom,  akik  körül- 
állják, akik  hittek  benne,  akik  feláldoztak 
mindent    s   legfeljebb,  ha  sirhatnak   most  .  .  . 

Kamilla :  Hadd  sirjanak.  A  könny  felszárad. 

Bolzayné :  Visszhang  nélkül  ...  Az  egész 
élete  .  .  . 

Kamilla  {meghatva) :  Oh  az  ő  élete  .  .  . 

Bolzayné :  Egy  pont,  egy  hely,  egy  szöglet 
nincs  az  életében,  ami  olyan  volna,  mint  más 
emberé  .  .  . 

Kamilla  {leplezett  elragadtatással) :  Nincs. 
Mint  egy  közönséges  emberé.  Nem.  Nincs. 

Bolzayné  :  Ha  felidézem  a  multakat,  ha  em- 
lékezem .  .  .  Az  ifjúsága,  mint  egy  forgószél. 
A  zürichi  technikán,  Drezdában  is,  minden- 
féle vad  elvekkel  megbolygatja  az  iskolát  s 
megy  tovább,  Oxfordban  beleszól  az  előadá- 

sokba,  lecáfolja  a  professzorait,  —  holmi  uj 
rendszerű  ivezések,  mit  tudom  én  .  .  . 

Kamilla :  Én  tudom.  Holmi  uj  rendszerű 
ivezések  —  azóta  meg  is  csinálták  Angliában. 

Bolzayné :  Mások,  igen. 

Kamilla :  Az  ő  eszméje  volt,  a  gondolat  az 
övé  ... 

Bolzayné :  A  kaland.  Ö  megy  tovább  s  csak 
megy,  csak  megy,  földeken  s  tengereken  tul, 
a  jó  Isten  tudja,  micsoda  álmokban,  haza  is 
jön,  meg  akar  nősülni,  meglát  egy  leányt  s 
mert  ugy  találja,  hogy  egy  Van  Dyck-hez  ha- 
sonlít, rögtön  megkéri  s  ott  hagyja  úgyszól- 
ván az  esküvője  napján  .  .  . 

Kamilla:  Dúsgazdag  leány. 

Bolzayné :  Valami  ostoba  levélért,  amit  egy 
régi  udvarlójának  irt  .  .  . 

Kamilla:  Dúsgazdag  leány,  otthagyta  egy 
kételyért. 

Bolzayné :  S  megint  elindul,  vissza  Ang- 
liába, miért?  ki  tudja? 

Kamilla:  A  nagy  vágy  kergeti. 

Bolzayné :  A  gyermekének  anyja  egy  elkal- 
lódott londoni  szinésznő  .  .  . 

Kamilla:  A   gyermeke  —    Bolzay    Marika! 

Bolzayné :  Ugy  van.  Bolzay.  De  vájjon  tör- 
vényesitette  ?  {Idézve)  „Minek  az  ?  Apai  érzé- 
semet nem  a  törvényből  szedem.  Minthogy 
az  én  leányom,  tehát  Bolzay  Marika." 

Kamilla:  Oh  a  gyönyörű  ember! 

Bolzayné  :  Micsoda  veszedelem  .  .  .  Hogy 
nőhet  ki  ebből  a  zűrzavarból,  ebből  a  köny- 
nyelműségből,  ebből  a  hitből,  igen,  ebből  a 
vak  és  könnyű    hitből,  mely    ugy  gyújtogatja 

föl  maga  körül  az  illúziókat,  mint  más  ember 
a  villamos  lámpákat,  —  hogy  nőhet  ki  e  káp- 
rázatból  valami  sikeres,  valami  megváltó  va- 
lóság ?  Most  már  évek  óta  itthon  van,  —  le- 
zajlott ifjúság  .  .  .  Az  életének  dele  s  mégis 
csak  a  hajdani  ember,  a  régi  ábránd,  válto- 
zatlan, —  a  zseni !  Mikor  a  tátrai  vasúthoz 
fogott,  azt  kérdezték  tőle :  ki  fog  utazni  azon  ? 
A  sasok  1  felelte.  Mikor  a  kártumi  hidba 
kezdett,  mind  körülállták,  mind  ijedeztek,  az 
egész  műegyetem,  mérnökök,  szakemberek: 
Bolzay  ily  kevés  pénzzel  ez  lehetetlen,  még  a 
zseninek  is  lehetetlen,  a  terv  gyönyörű,  meg- 
engedjük, a  hid  isteni,  egy  szivárvány  elis- 
merjük, de  csak  egy  szivárvány,  értse  meg! 
A  talaj  merő  iszap,  a  hidgyámok  alatt  beros- 
kad, horgonyozni  nem  lehet,  a  súlyt  nem 
birja  el,  ide  milliók  kellenek,  —  Bolzay  ne- 
vetett. A  súlyt  nem  birja  el  ?  Majd  átmegyek  l 

Kamilla :  Oh  a  gyönyörű  ember ! 

Bolzayné :  Oh  a  fantasztikus  épitkező !  A 
maga  szobrát  is  a  lelkedből  faragta  s  hid- 
főnek  a  kártumi  hidhoz  a  szőke  fejedet  fogta 
le.  Senki  sem  érti,  senki  sem  tudja  követni, 
csak  te  .  .  . 

Kamilla  (gyötrődve  és  szerényen):  Oh  én  ,  .  . 

Bolzayné :  Csak  te,  aki  még  jobban  elron- 
tottad, biztattad,  hallgattad  naphosszat,  elra- 
gadtatva !  Majd  átmegy !  Vájjon  ?  .  .  .  S  ha 
nem  ?  .  .  . 

Kamilla  (remegőn) :  Hallgass  .  .  . 

Bolzayné :  Ha  minden  elpusztul  .  . . 

Kamilla :  Amiről  álmodott,  mégis  csak  gyö- 
nyörű ! 

Bolzayné :  S  ha  ő  maga  is  .  .  . 

Kamilla  (megrendülve)  :  O  ? 

Bolzayné :  Az  egész  léte,  a  végzete,  össze- 
forr e  tervvel,  nemcsak  a  miénk  —  az  övé, 
az  ő  sorsa !  Az  épitő,  akinek  itt  vége  —  ha 
nem  megy  át.  Az  ember,  akit  rettenetes 
anyagi  felelősség*  terhel.  Már  nem  is  magunk- 
ról beszélek  —  nem  is  azokról  odakünn  messze, 
akiket  egyéni  varázsa  megejtett  —  angolok, 
akik  otthon  vannak  Kártumban,  akik  nézik 
mulattatva:  ha  sikerűi  jó,  ha  nem  —  már 
láttak  ilyet.  De  a  hazai  társak,  emberek,  akik 
itt  vannak,  akiket  lihegőn  összehozott  nem 
tudom  micsoda  széditő  hasznok  Ígérgetésével, 
akik  adták  a  pénzűket  a  család  nevéért,  az 
ezredesért  s  a  hidból  nem  láttak  semmit  .  .  . 
Majd  átmegy  ...  S  ha  nem?  Értsd  meg 
micsoda  következmények  .  .  .  egy  csomó  kis- 
ember pénze  úszik  .  .  .  micsoda  következ- 
mények .  .  . 

Kamilla  {lihegőn) :  Hallgass  . . .  hallgass  .  .  . 
(S  mind  hevesebben) :  Ha  meg  akarnák  köze- 
liteni,  ha  meg  akarnák  ejteni,  lefogni  mint  a 
sast !  azt  mondanám  neki :  .  . .  {de  már  itt 
meggyöngül,  a  hangja  halk  s  vergődő):  öld 
meg  magad,  vagy,  vagy  . . .  nem  tudom,  nem 
tudom  .  .  .  {lázasan) :  menj,  eredj,  menekülj, 
élj  .  .  .  {Es  hirtelen,  kimerülten,  Bolzaynéhoz, 
de  harag  nélkül) :  Oh  ne  gyötörj,  ne  gyötörj 
.  .  .  Sándor  itt  lesz  a  napokban,  meglátod  .  . . 
itt  kell,  hogy  legyen  .  .  .  hónapok  óta  nem 
irt  egy  sort,  egy  szót  .  .  .  Meg  kell,  hogy 
érkezzen,  meglátod  .  .  .  talán  még  ez  este,  ez 
éjjel,  talán  reggelre  ...  Itt  lesz,  meglátod,  itt 

lesz  minden  örömével,  ujjongva,  minden  sike- 
rével, minden  sikerével  .  .  . 

{Odalenn  kocsizaj.  Automobil.) 

Boci  {beszaladva  a  középről  s  igen  élénken)  : 
Már  jönnek !  Még  egyre  jönnek !  El  fog  késni 
kisasszony !  A  lépcső  ragyog !  Még  egyre 
jönnek ! 

{Állandó  kocsizaj  odalenn.  Kamilla  s  Bolzayné 
egy  percig  mozdulatlanul.  Hosszú  hallgatás). 

Bolzayné  (gyötrődve  s  csendesen) :  El  fogsz 
késni  . .  . 

Kamilla :  Horthán  sincs  itt  még . . .  látod  . . . 

Bolzayné :  Ugy  hát .  . .  jóéjt  Kamilla  . .  . 

Kamilla  (csendesen):  Lefekszel?  Jóéjt,  (Meg- 
adással áll  az  anyja  előtt  s  gyöngéden  kéklő 
tekintetével  a  szemébe  néz) :  És  harag  nélkül . . . 

Bolzayné  {hirtelen  magához  vonva  Kamillát 
s  megcsókolva):  Gyermekem  .  .  .  {Még  egy 
perc) :  Aztán  legalább  mulass  jól  .  .  .   • 

Kamilla  {boldogan  és  nevetve) :  S  legalább 
én  is  egyem  és  igyam  jól  .  .  . 

Bolzayné  :  Jó  éjt.  {El.) 


ÖTÖDIK  JELENET. 

Kamilla,    Boci,    majd    Horthán    György,    Günzburg 
Ottilia,  Kacsinga  Péter,  Cigányok,  Steinreich  Manó. 

Kamilla  (Bocihoz,  aki  közeledett  s  az  asz- 
tal körül  van  elfoglalva) :  Azt  az  iratcsomót 
csak  hadd  ott  Boci  .  .  .  Majd  ha  feljövök, 
megkezdem  .  .  .  {Maga  is  az  asztalhoz  megy). 

Boci  {meglepődve) :    Még  ez  éjjel  ? 

Kamilla    {egy    csomó    kéziratot    vesz    ki    a 

leány  kezéből) :  Nem,  nem  ez  . . .  hadd  ezt . . . 
ez  az  én  kis  mesém  .  .  .  {összehajtja  a  kéz- 
iratot s  egy  borítékba  teszi):  az  ostoba  kis 
mesém  .  .  .  Megint  irtam  egy  ostoba  kis  tör- 
ténetet .  .  . 

Boci :  Miről  irta  az  ostoba  kis  történetet  ? 

Kamilla:  Egy  tGkörröl. 

Boci  {örvendezve) :  Oh  igazán !  Micsoda 
boldogság ! 

Kamilla :  Ha  Gartenlaub  elküld  érte,  az 
ifjabbik  Gartenlaub  .  .  .  talán  még  ez  este 

Boci :  Csak  tessék  ott  hagyni  az    asztalon. 

Kamilla :  Ide  teszem  a  fő  helyre.  {Szembe- 
tűnőn egy  könyvnek  támasztja  a  borítékot,  egy 
percig  áll  tétován,  aztán  ismét  előbbre  jön): 
No  most  már  mehetnék  .  .  .  Horthán  ugy  lát- 
szik elfelejtett  .  .  .  {Odalenn  kocsizaj). 

Boci :  Hátha  épen  most  jön  .  .  . 

Kamilla  :  Oh  ez  egy  szegény  egyfogatú  . . . 
Sánta  ló  .  .  . 

Boci  {meglepődve) :  A  kisasszony  hallja  ezt  ? 

Kamilla:  Az  apám  lovas  katona. 

{Újra  kocsidübörgés). 

Boci :  De  ez  már  jobbfajta  ?  {Az  ablakhoz 
siet). 

Kamilla :  Oh  igen  .  .  .  ezek  carossiér-ek  . . . 

Boci :  Kár,  hogy  ez  nem  utcai  ablak  .  .  . 
De  azért  az  udvaron  tul,  az  akácon  keresztül. . . 

Kamilla  {követte  a  leányt):  Egész  a  kapuig 
látni  .  .  .  {Az  ablak  függönyét  megemelve) :  No 
ugye? 

Boci :  Micsoda  lovak ! 

Kamilla  {hirtelen  nyugtalanul) :  Megállj  csak 
.  .  .  ez  a  Günzburg  Ottilia  fogata  .  . . 

Boci :  Micsoda  nő !  {Hirtelen  meglepődve) : 
Oh  !  Ki  az,  aki  együtt  jött  vele  ? 

Kamilla  {mint  aki  nem  hisz  a  szemének): 
Horthán  ?  .  .  . 

Boci :  Csak  nem  ?  {Ki  akarja  nyitni  az 
ablakot). 

Kamilla  {elfojtott  felmdulással) :  Hagyjad  . . . 
nem  .  .  .  nem  .  .  .  csak  hagyjad  .  .  . 

{De  már  akkor  beszélgetés  zaja,  női  kacagás 
kivülról.) 

Boci :  Megnézem  a  lépcsőn  .  .  .  {A  közép 
felé  szalad  s  rögtön  a  hangja  is  hallatszik 
kivülről,  egy  pillanatra  mosolygón  fel  is  tűnik 
Horthán  mögött,  aki  sietve  jön  előre). 

Kamilla  {elborultan) :  Vájjon  csakugyan  ő . . . 
{De  már  szemtől  szembe  Horthánnal.  Egy  pil- 
lanatnyi megtántorodás.  Az  aggódás  még,  de 
már  a  megkönnyebbülés  is.  Egy  hang,  egy  sóhaj.) 

György  {egy  csöppet  lelkendezőn,  mint  aki 
felszaladt  a  lépcsőn) :  No  mi  az  ? 

Kamilla :  Semmi. 

György  {közeledve) :  Kamilla  .  .  . 

Kamilla:  Kivel  jött? 

{Ebben  a  pillanatban  Günzburg  Ottilia  a  közép- 
ről. Egy  nagy,  fehér  asszony,  ragyogó.  Szélső 
eleganciák,  királynői  kiöltözködés,  izzó  szemek 
és  ékszerek.  Egy  rendkivüli  gyöngynyakék, 
afféle  „dog  collar",  feltűnő,  túlzott,  mint  egy 
bálványon.) 

Ottilia  {kacagva):  Oh  velem  .  .  .  velem 
jött  .  .  .  No  lám  .  .  .  s  hogy  megszökött,  hogy 
elszaladt  .  .  . 

György  {enyhén  s  tréfás  tiltakozással):  Oh, 
megszökött  ... 

Ottilia :  Jó  estét  Kamilla  . . .  S  hogy  röpült 
föl  a  lépcsőn  mint  egy  madár . . .  Haragszom, 
Horthán  .  .  . 

György  {enyhén) :  Talán  nem  .  .  . 

Ottilia  {Kamillához):  Jövök  a  kocsimban  s 
meglátom  egy  szomorú  kis  kávéház  előtt, 
valahol  itt  a  szomáfeédban,  amint  ül  és  búsul 
magában  .  .  .  Kiszállok,  felszedem  mint  egy 
szegény  vándort  .  .  . 

György :  A  szegény  vándornak  is  volt 
kocsija  ott  .  .  , 

Ottilia :  S  alig  érünk  be  a  kapun  .  .  . 

György :  Már  a  küszöbön  egy  csomó  ember 
körülrajongta  .  .  . 

Ottilia  {nevetve):  Még  hitesse  el  velem, 
hogy  féltékeny  .  .  .  {Kamillához,  egyszerűen)'. 
Neked  megbocsátom. 

Kamilla :  Nekem  ? 

Ottilia :  Nem  is  sajnálom,  hogy  feljöttem  . . . 
Hogy  vagy  mindég  ?  Rég  láttalak ...  Az 
ezredes  ?  Ah  igen,  tudom,  Szebenben  ...  A 
mama  ?  S  Bolzay  Sándor,  a  legszebb  Bolzay, 
az  afrikai  oroszlán  —  nagy  női  szemekkel . . . 
{Körülnézve) :  A  te  szobád  .  .  .  nagyon  ked- 
ves .  .  .  azok  a  kis  francia  metszetek  ...  az 
ágy  .  .  .  nagyon  kedves  .  .  .  {Távolodott.)  A 
gyermekek  is  sokat  emlegetnek,  majd  legkö- 
zelebb elküldöm  őket,  Palkót,  Lórikát  .  .  . 
még  mielőtt  kimegyünk  Gödöllőre  .  .  .  már  a 
jövő  hónapban  —  édes  májuska !  Nagy  tava- 
szi ünnep,  a  hattyúkkal  a  tavon  ...  Ki  fogsz 
jönni,  te  is  ki  fogsz  jönni  ugye  Kamilla,  csak 
azért  is  .  .  .  {Györgyhöz  tréfásan):  De  maga 
nem  .  .  .  maga  nem.  {Távolodik.) 

György  :  A  viszontlátásra. 

Ottilia :  Tout  á  l'heure.  (Kamillához) :  De 
hiszen  te  is  lejösz,  nem  ? 

(Egy  automobil  odalenn.) 

Kamilla :  Igen  .  .  .  (Egy  gyötrődő  tekintet 
Horthánnal). 

Boci  (a  középről,  ujjongva) :  A  cigányok ! 
A  cigányok ! 

Ottilia  {kacagva  s  távolodva) :  Micsoda  ci- 
gányok ? 

Kamilla  {feldúlva) :  Oh  mit  jelent .  .  . 

Boci :  Nyilván  a  kegyelmes  küldi  fel  őket. 
Bizonnyal  a  kegyelmes  ! 

György  {Kamillához) :  Oh  ne  törődjön  .  .  . 
{A  cigányok,  a  háttérben  balról,  hajlongva  s 
egy  csomóban.) 

Ottilia  ( jobbfelé  sietett  a  háttérben  és  szem- 
től-szembe  kerül  Steinreich  Manóval,  aki  e 
percben  lép  be.  Alacsony  s  tömzsi  banktekin- 
tély, egy  csöppet  lihegő  s  konfuzus.  Cilinder  a 
széles  homlokon,  világos  felöltő  a  frakk  fölött, 
súlyos  arany  lánc,  hasztalan  törekvés  a  remek 
eleganciákra.  És  Ottilia  előtte,  roppant  mulat- 
tatva) :  Magát  is  a  kegyelmes  küldte,  kedves 
Steinreich  főrend  ?  {Elsiet  jobbról.) 

Steinreich  {alig  ismerte  meg  a  Günzburgot. 
Előkelő  és  atavistikus,  lekapja  a  cilinderét): 
Oh  kérem,  kérem,  én  a  cigányokat  követtem, 
utánok  mentem  .  .  .  {Fordul  egyet.) 

Kacsinga  Péter  {a  hegedűvel  a  hóna  alatt 
egy  lépést  előre,  hajlongva  a  Kamillához): 
Kacsinga  Péter  .  .  .  kezét  csókolom  . .  . 

Kamilla  {idegesen):  Tudom,  tudom,  kedves 
Kacsinga,  de  nekem  nem  kellenek. 

Kacsinga  Péter  {kanyargatva  magát):  Ha  már 
itt  a  banda  .  .  .  legalább  egy  nótát,  külön  a 
mélt'ságos  kisasszonynak  —  tiszeletbűl  .  .  . 
Talán  a  Bolzay  Sándor  úrét  .  .  . 

(-S  hirtelen  megfordulva,  a  háttérben  tömörült 
bandának  szegzi  a  hegedűje  nyakát  s  rázendít.) 

Kamilla  (hevesen) :  Nem,  nem  . .  .  nem  aka- 
rom, nem  engedem  ...  (A  megszakadt  nóta, 
tumultus,  tovazengés). 

Kacsinga  Péter  (hajlongva) :  Bocsánatot  ké- 
rek .  .  . 

A  többi  cigányok :  Gyerünk  már  . .  .  gye- 
rünk már  .  .  .  Segítsd  a  cimbalmot  ...  A 
brúgót .  .  .  Csak  néhány  lépcső  .  .  .  (Felcihelőd- 
nek.) 

Steinreich  (Bocihoz,  aki  előtte  állott  s  rop- 
pant érdeklődve  nézegette  s  mulatott) :  Stein- 
reich Manó,  igazgató  .  .  . 

Boci :  Mindjárt  gondoltam. 

Steinreich :  Kegyed  ismer  engem  ?  Hát 
miért  nem  szól  ? 

Boci :  Oh  csak  az  automobiljából . .  . 

Steinreich  (idegesen) :  Hát  mi  van  itten  ? 
Fábry  Pál  ő  ex  — 

Boci :  Az  lenn  van  a  félemeleten  ...  itt 
alattunk,  a  magas  földszinten. 

Steinreich  (mint  egy  nagy  fölfedezés  előtt) : 
Ah,  a  mezzaninon  . . .  (Távolodik.) 

Boci :  Csak  tessék  a  cigányokkal  menni  .  .  . 

Steinreich :  Megint  a  cigányokkal  .  .  .  Igen 
kegyes  .  .  .  valóban  igen  kegyes  .  . .  (Kotorász 
a  zsebében  s  egy  ezüst  pénzt   nyújt    Bocinak). 

Boci  (elháritva)  :  Oh  sajnálom  .  .  .  nem  tu- 
dom felváltani .  .  . 

Steinreich  {egy  kis  ideges  felröffenéssel) : 
Felváltani  ?  Ki  beszél  itt  felváltásról .  .  .  Maga 
egy  igen  különös  leány  .  . .  tiszta  Moliére  . . . 
igen  különös  . . .  Ah  !  Oh  !  Tehát  a  mezzani- 
non,  tehát  a  cigányokkal .  .  .  (nevetve) :  Na- 
gyon jó.  Az  egész  este  mindig  a  cigányok- 
kal ..  . 

Boci :  Csak  menjen  .  .  .  (A  hangjuk  elvész, 
eltűnnek.) 

HATODIK  JELENET. 
Kamilla,  György. 

Kamilla  (unottan  s  gyötrődve) :  Most  már 
talán  le  se  mennék  ...  A  ruhám  is  mintegy 
elvirult,  nem  az  többé  ...  A  hajam  laza  .  .  . 
Magam  is  mintha  elvirultam  volna. 

György  (epedön  és  halkan)  :  Oh  istenem  .  .  . 

Kamilla :  A  fejem  is  f áj . . .  annyi  minden  . . . 
Mintha  esztendők  .  .  .  (A  kerevetre  roskad). 

György  (forrón) :  Kamilla  !  Oh  I  Kérem  .  .  . 
ne  gyötörjön  .  .  . 

•  Kamilla  {gyönyörködve  e  hangban,  melyben 
a  saját  varázsát  hallja) :  György  .  .  .  {Egy  per- 
cig csend,  aztán  már  enyhébben  s  mosolyogva) : 
Fáradt  leány  a  Bolzay-lány  .  .  . 

György:  Fel  is  tűnnék,  ha  nem  mennénk 
le... 

Kamilla:  Ha  lemennénk,  még  jobban  fel- 
tűnnék .  .  .  Egy  percig,  az  imént,  ott  az  ab- 
lakban .  .  . 

György :  Nem  értem,  hogyan  képzelhette  . . . 

Kamilla  {mintegy  aggódón) :  Ne  mondja  soha, 
hogy  nem  ért  .  .  . 

György  (komoran) :  Nem  mondom  többé. 
Nem  mondhatom  többé  .  .  .  Mert  mindig  ér- 
tem s  mindig  meg  fogom  érteni  {mélyen  és 
epedön):  mint  a  fényt. 

Kamilla  {boldog  és  reménykedő) :  Oh !  .  .  . 
{A  kezét  nyújtja).         • 

{Az  egymásba  mélyedt  kezök,  a  karjuk  ki- 
nyújtva —  az  egész  távolság  közöttük.  A  ma- 
gányuk érzése,  a  csend  körülöttük,  valami  gyötrő 
s  imádott  kísértés,  amint  elvonul,  —  felhők, 
amelyek  elvonulnak.  S  alantról,  egészen  elmo- 
sódva, zene  —  egy  régi,  ismert  keringő.) 

György  {nyugtalanul  s  egészen  halkan) :  Hát 
jöjjön  .  .  .  menjünk  .  .  . 

Kamilla  {mozdulatlan):  Éjszaka  van.  Az 
utcák  kihaltak.  Van  egy  akác  az  udvaron, 
egy  öreg  akác,  amelyik  rügyezik  mostan. 
Alantról  zene  szól.  S  mégis  csend  van.  Milyen 
különös  csend. 

György  {egészen  halkan,  remegőn) :  Szeret  ? 

Kamilla:  Szeretem. 

{Egészen  közel  egymáshoz,  ijedten  néznek 
körül  s  megriadtan  merednek  egymásra,  amint 
az  ajkuk  már-már  összeér.) 

György  {forrón) :  Kamilla  .  .  . 

Kamilla  {remegőn) :  Nem  .  .  .  nem  .  .  .  még 
nem  .  .  . 

György  {egészen  halkan) :  Először  van,  hogy 
megcsók  — 

Kamilla  {védekezve) :  Még  nem  .  .  .  Vigyáz- 
zon .  .  .  vigyázzunk  ...  az  anyám  odabent  .  .  . 
vigyázzunk  .  .  .  {Felállott,  aztán  a  jobboldali 
ajtóhoz  érve  zajtalanul  s  óvatosan  bevonja  rajt 
a  függönyt.) 

György  {is  távolodott  a  közép  felé.  S  most 
megállva  tétován)  :  Ugy  hát  .  .  . 

Kamilla  (a  függönynél,  mozdulatlanul):  Ugy 
hát  mi  ?  .  .  . 

György :  Ugy  hát  menjünk  .  .  .  {unottan  és 
nevetve) :  Mint,  —  mint  fiatal  házasok,  szűzi 
házasok,  akik  szinházba  mennek  .  .  . 

Kamilla    (nevetve) :    Oh,    szűzi   házasok  .  .  . 

György  (nagyon  bizalmasan)  :  Nem  igaz  ?  . .  . 

Kamilla  (megindulva  s  kedvetlenül) :  Holott 
a  cigányokat  már  láttam  .  .  .  Steinreicht  lát- 
tam, —  a  Günzburgot  is  !  (kacagva)  A  Günz- 
burgot !  (De  rögtön  elmélyedve  és  halkan)  Nem-e 
különös?  Oh  gyűlölni,  gyűlölni  akarnám 
ezt  a  nőt  s  nem,  nem,  hiába,  nem !  Sőt ! 
Szinte  vonzódom  hozzá,  {kacagva)  vonzódom, 
nem-e  különös  ?  Van  benne  valami  gonosz 
erő,  amit  szeretek  és  — 

György  (aggódón)  :  És  ? 

Kan-illa:  Valami,  amit  nem  tudok. 

György  {pillanatnyi  habozás  után) :  A  Günz- 
burg  bálján  volt,  a  múlt  télen,  hogy  először 
láttuk  egymást.  Én  épen  jöttem  haza  évek 
után. 

Kamilla :  Igaz.  Először.  S  mégis !  Mint  régi 
ismerősök  nyújtottunk  kezet  egymásnak. 

György:  Az  ember  soha  sem  tudja,  hova 
száll  el  a  szivével,  merre,  —  niég  mielőtt  az 
érzéke  követhette  volna  .  .  .  Sajátságos  vi- 
szontlátás .  .  .  Két  egymásnak  ismeretlen  em- 
ber, aki  már  tudott  egymásról,  aki  má^ 
várta  egymást,  aki  meg  sincs  lepve  .  .  . 

Kamilla  {megejtve  s  gyönyörködön) :  Oh 
hallgasson  .  .  . 

{Egy  percig  csend.) 

György  {egy  selyem  fátylat  érintve  egy  szé- 
ken) :  Itt  van  a  fátyla,  édes  .  .  .  Ezt  veszi  a 
vállára  ugye  ?  Micsoda  gyönyörű  szin  . . .  {A  fá- 
tyollal a  kezében.  Egy  percig  tétován  —  de 
aztán  kissé  félénken  's  elfojtott  felindulással) : 
Anyámék  is  odalenn  vannak  s  szeretném,  ha 
látnák  ...  ha  beszélne  velők  .  .  . 

Kamilla :  Ha  megalázkodnám,  ha  könyör- 
gőn  rájuk  emelném  a  könnyes  szememet,  mig 
ők  felbiggyesztett  ajkkal,  —  igen,  igen  az 
öreg  ur  is,  az  öreg  asszonyság  is,  aki  az 
uszályával  seperget  előttem  .  .  . 

György :  Nem  igaz  !  Nem  igaz  1 

Kamilla :  Ha  a  lábaikhoz  rogynék,  —  Bol* 
zay  Kamilla,  nem  igaz,  Magdolna!  .  .  . 

György:  Hát  nem,  hát  nem,  hát  hagyjuk 
ezt  .  .  . 

Kamilla :  Anyámék !  Azoknak  nem  én  kel- 
lek, nem  én  kellek,  azoknak  a  Günzburg  kell, 
az  özvegy  nő  kell,  azok  — 

György  {élesen  s  megsebezve) :  Parvenűk. 

Kamilla :  Nagyravágyók ! 

György  {gyötrődve) :  Oh  ! 

Kamilla :  Apró  kis  polgár  nép,  aki  meg- 
gazdagodott s  még  akar,  egyre  még,  még 
milliókat  a  maguké  mellé,  uj  milliókat  a  fiók 
mellé,  hogy  a  vérük  is  hozzon  .  .  . 

György  {hevesen) :  Kamilla  .  .  .  nem,  nem, 
nem  engedem,  nem  akarom  .  .  .  {Rövid  küzkö- 
dés  után,  felindultan  és  csendesen):  Hagyja 
ezeket  az  embereket  ...  a  szülőim  .  .  .  két 
öreg  ember,  aki  küzdött  .  .  .  Hogy  nem  va- 
lami lendületesek,   szárnyalók,  mit  tudom  én, 

hogy  hibásak  is  talán,  mindezt  nem  szabad, 
hogy  nekem  mondja.  Eltiltva  magától,  ime 
nézze,  nem-e  itt  vagyok,  —  s  itt  akarok 
lenni.  Ha  elzárnák  az  utam,  ők,  bárki,  — 
feláldoznám  magáért  s  nem  néznék  vissza 
többé  .  .  .  Egyetlen  gyermekök,  —  amig  le- 
het, amig  van  reményem,  amig  nem  tudom 
elképzelni,  hogy  látva  magát  ne  engedjenek, 
hogy  igy  megjelenve  előttük,  ne  szeressék,  — 
a  végső  reménységig  szóval,  próbálok,  küz- 
dök. Azontúl  .  .  .  {Egy  pillanatig  még  aztán 
igen  lágyan):  Ugy  hát  ne  kutassa  más  irá- 
nyokban az  életemet,  amikor  itt  van  maga 
előtt  —  mint  egy  tiszta  folyó  a  lábainál  vo- 
nul el.  Itt  áll  a  partján,  miért  néz  másfelé, 
mondja  ? 

Kamilla  {epedve):  Oh  miért? 

György:  Mért  keres  mást,  mint  ami  a  mi 
sorsunk  kell,  hogy  legyen,  a  mi  jövőnk,  a  mi 
életünk. 

Kamilla:  Hiszen  épen  azt  keresem  .  .  . 

György:  Mit  mondjak  még,  hogy  meg- 
nyugtassam ? 

Kamilla  {rögtön  utána)  :  Mit  mondhat  még  ? 
{Mélyen  és  halkan):  Mit  mondhat  még,  amit 
el  kell,  hogy  hallgasson  .  .  . 

György  {elszántan) :  Semmit !  Ami  ellenünk 
van,  ami  ellenünk  épült,  egy  egész  nagy  fal, 
egy  rabság,  nem  Horthánéktól  eredt,  nem 
tulonnan  indult  holmi  banalitásokból,  mint  a 
Günzburg,  akit  nekem  szántak,  a  ragyogó 
parthie,  a  milliók  —  s  hogy  a  vér  is  hozzon, 
amint  az  imént  a  szemembe  vágta  .  .  . 

Kamilla    {kihívón    s    lázzal):    Ugye    nem? 

Ami  ellenünk  van,  ami  ellenünk  épült,  ah ! 
mondja  hát,  hogy  innen  indult,  innen  e  ház- 
ból, a  mi  körünkből,  mi  hordtuk  s  rakosgat- 
tuk össze,  én,  én,  ugye  s  Bolzay  Sándor  ?  .  .  . 
{A  baloldali  ajtót  Jelezve) :  Ami  ellenünk  van, 
én  kovácsoltam  e  küszöbön,  mely  idevezet 
hozzám,  ez  ajtó  zárján,  mely  az  ágyamhoz 
enged,  egy  ember  hevén  aki  mindent  értem 
akart  .  .  .  Ami  ellenünk  van,  ah,  mondja 
hát,  mint  a  cigány  az  imént,  —  tiszteletbül, 
a  Bolzay  Sándor  nótáját. 

György  {hevesen,  de  uralkodva  magán):  Oh 
szavak,  üres  csengés  .  .  .  mindössze  bizarr  és 
dallamos  az  ajkán. 

Kamilla :  Oh  dallamos !  Miért  ne !  Hát 
persze  !  Sőt !  Valami  kábitó  nagy  mérges  zene 
körülöttem  mindez,  holott  oly  szép,  oly  mély, 
oly  tiszta  amiből  kicsendül,  —  mérges  illat 
egy  gyönyörű  kehelyből  .  .  .  Annyi  minden, 
annyi  minden,  letűnt  idők,  múlt  nyarak,  egy 
csomó  virág,  amit  visz  a  szél  —  és  Bolzay 
Sándor  akit  kerget.  Folyton  egymással,  foly- 
ton együtt  vele,  a  hatása,  mint  lágy  selyem 
vont  körül,  a  szeme,  a  hangja,  az  egész  em- 
ber egészen  uj  szépségekhez  nevelt,  a  saját 
hitét  oltotta  belém,  valami  isteni  reménység- 
hez, valami  izzó  szédületbe  emelt.  Folyton 
egymással,  folyton  együtt,  utcán,  szinházban, 
mindenütt,  —  de  hát  ez  élet  szennyében  hogy 
is  maradhatott  volna  meg  tisztán  e  gyönyörű 
pajtásság,  hogy  is  jöhettem  volna  el  vele, 
vidáman  a  karján,  emberek  között,  hogy  a  sár 
ne  érjen  ? !  .  .  .  Ami  ellenünk  van  ...  de  hát 
hogy  védekezzem,    hol  fogjam    le,    hogy  fojt- 

sam  el,  ami  perfidia,  titkos  célzások,  lappangó 
megg-yanusitás  liheg  körülöttem,  de  hiszen 
már  nincsen  semmi  többé,  egy  fegyverem, 
egy  módom,  egy  bizonyíték,  de  hiszen  magá- 
hoz is  csak  azért  ragaszkodom,  hogy  azon  a 
másikon  segitsek,  magát  is  csak  azért  akarom, 
magát  a  pénzét,  a  nevét,  mert  a  Bolzay  Sán- 
dor szeretője  voltam ! 

György  {elragadtatva  s  magához  vonva,  for- 
rón) :  Oh  nem  .  .  .  nem  .  .  .  Kamilla  .  .  .  nem  .  .  . 
Ami  ellenünk  van,  talán  épen  a  legjobbja 
az  életednek,  a  te  hited  is,  a  tisztaságod,  az 
egész  lelked,  oly  szárnyaló  s  nemes,  az  egész 
nagy  hév,  izzó  s  isteni,  —  az  egész  rajongó 
Bolzay-lány !  Oh  hadd  a  szennyet  a  fehér 
kezeddel,  a  homlokoddal  ami  világit,  —  az 
emberek  hadd  menjenek  ...  S  mi  ketten  a 
magunk  utján. 

Kamilla  {gyönyörködön) :  Oh  .  .  . 

György :  Mindent  le  fogok  küzdeni,  le  kell 
hogy  küzdjek.  Mindenről  lemondok,  mindent 
elhajitok,  csak  te,  csak  te  maradj  meg  nekem. 
Nincs  egy  gondolatom,  egy  érzésem,  egyetlen 
egy  csepp  vérem,  mely  más  volna  mint  cso- 
dálat —  s  a  vágy,  a  vágy :  az  enyém  légy  s 
én  a  tiéd !  Nem  élek  csak  egy  kábulatban, 
egy  szó,  egy  hang :  Kamilla,  te !  te !  s  amit 
ez  felgyújt,  felkavar,  egy  csomó  lázas  kép, 
titkos  virágzás,  megsejtések,  —  a  gyönyör, 
nem  tudom,  megszakadt  fátylak,  a  tested,  te ! 

Kamilla  {borzongva  s  izzó  szüziességgel)  : 
En  1  A  szivem  ! 

György  {mintegy  zsákmányra) :  A  szived  az 
én  szivemmel  .  .  . 

Kamilla  (epedön):  Megváltva! 

György:  Megváltva! 

Kamilla:  Szeretlek.^ 

György :  Szeretlek. 

De  az  ajkuk  még  nem  ért  össze,  amikor  a 
baloldali  ajtón  kopogtatás  hallatszott.  Megle- 
pődve, egy  percig  állnak  még  az  ajtónak  szeg- 
zett arccal. 

Aztán,  hirtelen,  Bolzay  Sándor  a  küszöbön. 
Gyönyörű  fej,  —  egy  titán  feje.  Mint  egy  első 
keresztény  az  Arénában,  —  sápadt,  nemes, 
kimagasló. 

S  ugyanakkor,  majdnem  szemtűi  szembe  vele, 
Gáti-Szász  Margit  a  középről. 


HETEDIK  JELENET. 

Kamilla,  György,  Bolzay  Sándor,  Gáti-Szász  Margit, 
majd  Ferenc. 

Kamilla  {örömmel,  de  megzavartán  is) :  Sán- 
dor !  .  .  .  Hogyan  ?  1  Hát  te  itt  vagy  ?  .  .  . 

Sándor:  E  percben  érkezem. 

Kamilla :  De  hát  hol  jöttél  ?  .  . .  Merre  ?  .  . . 

Sándor :  A  kis  lépcsőn  odaát,  hogy  elke- 
rüljek egynémely  csillogó  társaságot  .  .  .  Ugy 
látom  Fábrynál  .  .  . 

György  (közeledve  s  igen  barátságosan) :  Ta- 
lán engem  is   szivesebben  ?  .  .  . 

Sándor  (kezetnyujtva) :  Oh  isten  ments  .  .  . 
Jó  estét  Horthán.  (Köszön  Margitnak.) 

Margit  (elfogódva)  :  Bolzay  ur . .  •  (Kamillához, 
aki  kezet  nyújt  neki) :  Talán  rosszkor  jöttem. 
Csak  egy  percre,  hogy  lássalak. 

Kamilla :  Miért  ily  későn  ? 

Margit:  Nyolcig  hivatalban  voltam  s  most 
megyek  vissza.  Ejjeles  vagyok  .  .  . 

Kamilla  {nyugtalanul) :  Én  is  .  .  . 

Sándor  (Kamillához) :  Az  ember  szinte  keresi 
a  lámpát,  —  a  fényt,  mely  világit  mögötted  .  .  . 

Kamilla :  A  holdat  .  .  .  (Más  hang) :  Vacso- 
ráltál már  ?  Egy  csésze  teát  édes  .  .  . 

Ferenc  (balról) :  A  bőröndöt  felhoztam  .  .  . 

Kamilla  (Ferenchez)  :  Teát  és  —  (halkabban) 
és  ami  még  van  .  .  . 

Ferenc   (el  középről). 

Sándor :  Oh  köszönöm  .  .  . 

György  (elköszönve  Bolzaytól) :  Én  szivesen 
maradnék  .  .  .  Mennyivel  kedvesebb  itt,  mint 
Fábrynál  .  .  .  Sőt  —  ég  és  föld  .  .  . 

Kamilla  (mindig  nyugtalanul) :  Csak  az  első 
s  a  fél-emelet  .  .  . 

György  (Margithoz)  :  A  viszontlátásra  .  .  . 
(Hátrál). 

Kamilla  (György  felé) :  Én  is  jövök 
Horthán  . . .  (Sándorhoz)  :  Kénytelen  vagyok  .  .  ► 

(Odalenn  zene.) 

Sándor:  Oh  csak  eredj  .  .  . 

Kamilla  (halkan  és  nyugtalanul) :  Mi  újság? 
Hogy  vagy  ? 

Sándor :  Majd  beszélgetünk  .  .  . 

Kamilla:  Holnap  .  .  . 

Sándor :  Még  ez  éjjel  .  .  . 

Kamilla :  Megvársz  ?  Nem  vagy  fáradt  ? 

Sándor :  Ha  nem  maradnál  nagyon  soká  . .  . 
(Hirtelen  meggondolva)  :  Vagy  talán  hagyjuk  . . , 
Vagy  talán  holnap  .  .  . 

Kamilla  (nyugtalanul):  Nem,  még  ez  éjjel . .  ^ 

rögtön  feljövök,  csak  épen,  hogy  mutatkozom 
odalenn.  {Ferenc  egy  tálcán  némi  sonkát  hoz, 
egy  zsemlyét  .  .  .)  Egyelőre  vacsorálj  meg  .  .  . 
Addig  Margit  is  itt  marad  veled,  ugye  édes? 
Még  van  időd  ? 

Margit  (rejtett  boldogsággal):  Oh  nagyon 
szivesen  .  .  .  Csak  tiz  órakor  kell  — 

Sándor  (aki  Jobb  szeretné,  ha  Margit  el- 
menne): El  fog  késni  Gáti-Szász  kisasszony  .  .  . 

Margit  (küzdve,  hogy  itt  maradhasson) :  Oh 
dehogy  .  .  . 

Ferenc  (miközben  valamelyest  megterített  s 
az  asztalra  helyezte  a  tálcát) :  A  teát  is  hozom 
rögtön  .  .  . 

Kamilla  (Sándorhoz) :  A  viszontlátásra  .  .  . 
nemsokára  .  .  .  (halkabban.)  Es  boldog  vagyok, 
hogy   hazajöttél  — 

György  (a  háttérben) :  Kamilla  .  .  . 

Sándor:  Eredj,  eredj ...  A  viszontlátásra  . .  . 

(György,  Kamilla  el,  Ferenc  is  elmegy  utánuk, 
a  háttérben.  Jobbról.) 

NYOLCADIK  JELENET. 

Bolzay    Sándor,    Margit,    majd    Ferenc,    majd    végül 
Kamilla. 

(Bolzay  Sándor  leült  az  asztalhoz.  A  szoba  túlsó 
/elében,  Gáti-Szász  Margit  áll,  rejtett  gyönyörűségben, 
hogy  itt  van,  hogy  itt  lehet.  Egy  percig  csend.  Alantról 
kocsizaj  és  a  zene  is  felhangzik,  egészen  lágyan  s 
elmosódva.) 

Margit:  Nem  haragszik,  hogy  itt  maradtam? 
Sándor    (aki     már    szinte   el  is   felejtette  a 
leányt):  El  fog  késni  .  .  . 

Margit :  Nem  baj  .  .  . 

Sándor :  Megbüntetik  .  .  . 

Margit:  Néhány  forinttal  .  .  . 

Sándor  (csendesen):  Annyit  megérek  ugye? 

Margit  (a  szivén  érintve):  Oh  .  .  . 

Sándor  (az  Írások  közt  nézegetve) :  A  Kamilla 
kézírása  .  .  . 

Margit  (egy  lépést  közelebb  s  előrehajolva): 
Az  átvirrasztott  éjszakái. 

Sándor  (a  borítékból  a  Kamilla  kéziratát  s 
olvasva):  „Kis  mese  egy  nagy  tükörről"  .  .  . 

Margit  (élénken):  Egy  tükörről  —  külö- 
nös .  .  .  (Sándor  kérdőleg  Margitra  néz.)  Az 
imént,  amint  jöttem  föl  a  lépcsőn  .  .  .  ruhák, 
ékszerek,  selymek,  amik  suhognak,  fehér  női 
arcok,  fiatal  emberek  virággal  ...  a  fény,  az 
illat,  elbűvölt,  nem  tudom  .  .  .  elmámorosod- 
tam  —  s  mint  egy  lidérc,  mely  a  lelkemnek 
világit,  ugy  tűnt,  hogy  magam  is  a  Fábry 
báljára  megyek.  De  ekkor,  hirtelen  megpillan- 
tottam magam  a  lépcsőház  nagy  tükrében, 
amint  öntudatlan  büszkeséggel,  egészen  lassan 
jövök  mint  a  páva  .  .  .  Oh !  (Kacag.) 

Sándor  (meghatva):  Szegény  kis  magányos  • . . 

Margit :  Egy  telefonos  kisasszony  .  .  . 

Sándor:  „The  telephon  girl".  Lássa,  ez 
Angliában  egy  egész  nagy  operett  volna. 

Margit:  Itthon  sem  tragédia.  S  mégis  — 
szinte  szégyenkeztem  feljönni  Kamillához  .  .  . 
Egy  szegény  hivatalnoknő  .  .  .  Oh  tudom  jól, 
hivatalnoknő,  hercegnő,  Kamilla  nem  törődik 
az  ilyesmivel,  egészen  más  leány,  szabad, 
szilaj,  független  .  .  .  Hajdani  iskolatársak:  a 
legjobb  barátnőm  maradt,  megváltozott   élet- 

viszonyaimban  is  .  .  .  Sőt  a  leggyöngédebb, 
mióta  elárulva,  magam  keresem  a  kenyeremet. 

Sándor  (keserűn) :  A  nyomorban  az  a  gyö- 
nyörűrhogy  több  a  barátságnál  .  .  .  szorosabb 
kötelék,  rokonság. 

Margit:  Mindegy.  Ha  tudtam  volna,  hogy 
ön  itt  van  .  .  . 

Sándor:  Ha  tudta  volna? 

Margit:  Bizonnyal  eszembe  se  jut  a  Fábry 
báljával  képzelődni  .  .  . 

Sándor :  A  tükörbe  bepillantott  volna  .  .  . 

Margit:  Talán  azt  sem. 

Sándor:  Már  nem  lehet  szebb  .  .  . 

Margit  (fájdalmasan):  Már  nem  lehetek  más, 
mint  amilyen  vagyok.  Az  ember  nem  tud 
kiszakadni,  hogy  mondjam,  kiröpülni  önmagá- 
ból. Van  valami  súly,  ami  lefogja,  a  súly  ami- 
vel megszületett.  A  lendülete  határát  meg- 
érzi, az  egész  keretet,  amelybe  bele  van  fog- 
lalva mint  egy  kép.  Holott,  ha  tudná,  olykor, 
amikor  megyek  haza,  egészen  egyedül  a 
kihalt  utcákon,  ha  tudná  .  .  .  (Rövid  hallgatás 
után)  írtam  magának,  Kártumba,  kétszer  is  .  .  . 
Miért  nem  felelt  ? 

Sándor:  Semmi  jót  nem  Írhattam. 

Margit:  Nekem  minden  jó  lett  volna.  A 
puszta  kezeirása,  ...  a  nevem  a  boritékon, 
hogy  maga  irta  .  .  .  olyan  különös  ez  .  .  . 
Maga  egyszerűen  azt  mondja:  „Jóestét  ..." 
S  ez  olyan,  mintha  épen  a  reggel  ébredne 
rám,  valami  nagy  világosság  egy  gyönyörű 
kertben.  Azért  merek  ilyen  nyiltan  beszélni, 
mert  csak  azt  titkolnám  el,  ami  szenvedésem 
volna  .  .  .  Holott,  amikor  nem  is  látom,  mikor 

nem  is  vagyok  itt  és  most  is,  hogy  itt  vagyok, 
maga  előtt,  még  a  fájdalomtól  is  csak  el  vagyok 
ragadtatva !  S  azt  hiszem,  mosolyognék,  ha 
meg  kellene  halnom. 

Sándor  (aki  mindjobban  érdeklődött) :  Kegyed 
ugy  beszél  mint  egy  mártir.  No  üljön  le  ide 
az  asztalhoz  hozzám  (Ferenc  hozza  a  teát.)  s 
igyon  velem  egy  csésze  teát  .  .  . 

Ferenc  :  Épen  két  csészét  hoztam.  (S  miköz- 
ben a  teakészletet  az  asztalra  helyezi  s  Margit 
helyet  foglal,  rövid  habozás  után  folytatja.)  Ha 
szabad  kérdeznem,  hogy  van  Sándor  nagy- 
ságos ur  ? 

Sándor  (egy  távoli  árnyalat  szomorúság): 
Köszönöm  Ferenc,  elég  jól  .  .  .  Még  az  afrikai 
por  van  rajtam  —  (s  inkább  Margit  felé)  s  a 
pálmák  árnyéka. 

Ferenc  :  Fürdőt  készítsek  ? 

Sándor  (alig észrevehető megremegéssel) :  Majd 
csak  reggel,  Ferenc.  Hát  itthon  mi  hir  ?  .  .  . 

Ferenc  (kitéröleg):  Oh  semmi  különös  .  .  . 
Az  ezredes  ur  Szebenben.  A  méltóságos  asszony 
már  lefeküdt.  Ha  sejtette  volna  .  .  .  Már  nagyon 
várta  Sándor  nagyságos  urat,  már  nagyon 
nyugtalan  volt  .  .  .  Mindannyian  vártuk,  ha 
szabad  mondanom. 

Sándor :  Maga  is,  ugye  Ferenc  ...  A  bérét . . . 

Ferenc  (előkelő  és  jóindulatú) :  Oh  istenem  . . . 
az  ilyen  belső  dolgok  ...  és  ...  és  Gáti-Szász 
kisasszony  előtt  .  .  . 

Sándor:  Oh  Gáti-Szász  kisasszony  előtt 
egészen  bátran  .  .  . 

Ferenc  (megadással):  Hát  minthogy  a  nagy- 
ságos ur  emiitette  ...  az  ezredes  urat  minden- 

esetre  megkiméltem  volna  ...  A  nagyságos  ur 
jobban  is  érti  a  magamfajta  embert,  a  szivé- 
vel^ ha  szabad  mondanom,  közelebb  is  áll 
hozzám.  {Halkabban.)  A  béremet  nem  kaptam 
meg  már  majdnem  egy  fél  éve  .  .  .  mióta  a 
nagyságos  ur  elutazott  .  .  .  Némely  apróbb 
összegeket  is  a  sajátomból  előlegeztem.  így 
ma  reggel  az  ordonáncot  is  én  küldtem 
Szebenbe.  A  komorna  sem  kapta  meg  a  bérét 
hónapok  óta  s  ő  is  előlegezett,  gondolom.  A 
komorna  szereti  Kamilla  kisasszonyt  s  türelmes, 
és  egy  szót  se  szól.  En  azonban  nem  sért- 
hetem azzal  a  kisasszonyt,  hogy  legalább  ne 
feleljek  a  béremre  vonatkozólag,  főleg  ha 
kérdezni  tetszik  .  .  .  Hát  csak  épen,  hogy 
feleltem.  Sokkal  régebb  ideje  vagyok  itt,  sem 
^'ogy  •  •  •  Két  számla  is  van  itten  s  néhány 
egyéb  irás  Sándor  nagyságos  ur  számára. 
{Átadja  az  írásokat.) 

Sándor  (a  tárcájából  néhány  húsz  koronást 
vett  elo) :  Köszönöm  Ferenc  ...  S  itt  van  a 
bére,  a  pénze  .  .  .  Talán  futja  ebből  .  .  . 

Ferenc  {aki  önkénytelenül  a  tárcába  pillan- 
tott, mig  Bolzay  elővette  a  pénzt  s  különben  is 
sejti,  hogy  ennél  nincs  több) :  Oh  de  hiszen 
nem  sürgős  .  .  .  épenséggel  nem  .  .  .  S  alig 
hogy  megérkezett  a  nagyságos  ur  .  .  .  Talán 
szüksége  is  van  .  .  . 

Sándor :  Csak  vegye  át  Ferenc . . .  nekem . . . 
nekem  most  nincs  szükségem . . .  csak  vegye  át . . . 

Ferenc  {meghajolva):  Ha  parancsolja.  {Át- 
veszi.) Nagyon  köszönöm  {S  kimegy). 

{Egy  percig  csend.  Bolzay  beönti  a  teát  Mar- 
gitnak is,  magának  is.) 

(Alantról  zene,  amelyik  megszűnik.) 

Sándor  (ismét  az  előbbi  hangulat  s  a  szavak 
emléke) :  Tehát  .  .  .  tehát  mint  egy  mártír .  .  . 
(Egy  percig  ismét  csend.)  No  miért  nem  iszik  ? 

Margit :  Egy  csöpp  cukrot  .  .  . 

Sándor:  Oh  bocsánatot  kérek,  elfelejtet- 
tem .  .  .  (Átnyújtja  a  cukrot.) 

Margit:  Köszönöm. 

(Ismét  csend  egy  percig.  A  csésze  szélével 
az  ajkukon  öntudatlan  egymásra  pillantanak. 
A  zene  megszűnt.) 

Sándor  (az  asztal  fölött,  közelebb  hajolva 
Margithoz) :  Hát  lássa  .  .  .  Valami,  aminek  en- 
ged az  ember  .  .  .  ami  elcsalja  a  lelkét  .  .  . 
Hogy  mi  találkoztunk  itt,  az  éjszakában  .  .  . 
Hogy  maga  ép  akkor  jön,  amikor  én  megér- 
kezem ...  ép  akkor,  —  véletlenül  vagy  talán 
ösztönből,  nem  gondolja  ?  .  .  .  Hogy  olyan 
kedves,  bánatos  kis  dolgokat  mondott,  — 
olyan  becses  és  vonzó  dolgokat  .  . .  Hát  lássa, 
már  nem  mondom,  hogy  el  fog  késni,  sőt . . . 

Margit  (alig  hallhatóan) :  Sőt  ?  .  .  . 

Sándor:  Marasztalnám,  ha  elakarna  menni . . . 
Az  ittlétéből  valami  gyönyörű  reménységem 
támad.  (A  keze  után  nyúl.) 

Margit :  Bolzay  .  .  . 

Sándor  (aggódón  az  örömtől)  :  Vigyázzon . . . 
Ahonnan  én  nyújtom  a  kezem,  maga  nem 
látja  még,  amit  én  akarok,  nem  is  sejti  még . . . 
ahogy  én  képzelem,  hogy  szeressen  engem, 
vájjon  csakugyan  képes  lenne  reá  ?  .  .  . 

Margit  (remegőn  és  csendesen) :  Ne  kérdez- 
zen. Mondja  meg,  mit  akar  tőlem  ?  Nincs 
semmi  .  .  . 

Sándor  (hevesen) :  Semmi  !  ? 

Margit:  Én  mindenre  kész  vagyok. 
.     Sándor    {halkan,     remegőn,    reménykedőn): 
Arra  is,  hogy  egy  különös,  egy  végső  utamon 
elkisérjen,  megálljon  mellettem,  segitsen  ?  .  .  . 

Margit  {elsápadva) :    Egy  végső    utján  ?  .  .  . 

Sándor:  Hogy  átvegye  egynémely  intézke- 
désem, utolsó  üzenetem,  néhány  rövid  szó, 
el  nem  lehet  felejteni,  elbucsuzások,  egy  em- 
lék .  .  .  szóval,  hogy  a  hosszadalmas  levélírá- 
soktól megkiméljen,  a  bonyodalmas  s  kinos 
magyarázgatásoktól  s  a  gyötrelmektől  is,  óh 
főleg  attól,  ami  a  legrettenetesebb,  a  legfáj- 
dalmasabb is,  hogy  Kamillának  kelljen  elmon- 
danom mindezt,  bevallanom  .  .  . 

Margit  {megdermedve) :  Istenem,  hát  ezt . .  . 
hát  ezt  .  .  .  hogy  itt  kisérjem  végig  .  .  .  egy 
csésze  tea  mellett,  hogy  ezekben  segitsem  ?  I . . . 

Sándor :  Hogy  mosolygón  s  irgalommal  egy 
kevés  fényt  hintsen  elém,  mig  elmegyek,  egy 
kevés  szépséget  e  förtelembe,  az  önfeláldo- 
zást !  amint  onnan  az  örvény  széléről  még 
néz  utánam,  még  szeret !  .  .  . 

Margit :  Oh  hát  ezt  .  .  .  hát  ezt  .  .  .  hogy 
meghalni  segitsem,  hogy  meghalni  lássam  ? !  .  .  . 

Sándor  {epedön) :  Elmenni  boldogan,  valami 
szent  öröm  mámorában  .  .  .  Megváltva,  meg- 
enyhülve s  többé  nem  sajnálva  semmit  .  .  . 

Margit  {kiáltva) :  Hát  engem  !  ?     Engem  !  ? 

Sándor :  Oh  !  Magát !  Csodálva  ! 

Margit:  Én  csak  azt  akartam,  hogy  sze- 
ressen !  {Zokogva) :  Micsoda  kegyetlenség ! 
Micsoda  kegyetlenség ! 

Sándor  {visszatérve) :  No  lám  .  .  . 

Margit  (zokogva)  :  Micsoda  kegyetlenség ! .  .  . 

{Egy  percig  csend.  Bolzay  Sándor  felállott 
volt.  Margit  még  egyre  zokog,  az  asztalra  ha- 
nyatlott fejjel.  Odalenn  zene.) 

Sándor :  Hát  csakugyan  .  .  .  lássa,  igaza 
volt .  .  .  Az  ember  nem  tud  kirepülni  önma- 
gából .  .  .  egy  percig  még  ellendül,  de  azon- 
túl —  a  teste  súlyával  lerogy  .  . .  igaza  volt. 
Magam  is  majdnem  igy  vagyok,  oh  istenem, 
magam  is  igy  .  .  .  No  ne  sirjon.  Lássa  én  nem 
is  panaszkodom,  nem  vádolom,  holott  én  is 
csalódtam  .  .  .  No  ne  sirjon  .  .  .  olyan  furcsa 
az,  hogy  odalenn  muzsikálnak,  maga  meg  sir 
itten,  a  szegény  kis  bájos  fejével  az  asztalon  .  .  . 
No  ne  sirjon  .  .  .  nem  akarom  ...  ne  féljen  .  .  . 
Az  egész  nagy  élet  még  ott  van  maga  előtt, 
egy  fiatal  leány  .  .  .  mit  tudhatja  . .  .  (moso- 
lyogva) s  én  sem  halok  meg  oly  könnyen, 
mint  egy  öreg,  elfáradt  pinty  az  almafán  .  . . 
No  menjen  szépen  a  hivatalába  .  .  .  Most  már 
csakugyan  elkésik  .  .  . 

Margit  (felállva  s  távolodva)  :  Elkésem  .  .  . 
(Megállott.  De  egy  hirtelen  megtántorodásban 
valami  mozgása  van,  egy  végső  küzdelme  Bol- 
zayért.  Emez  meglátta  vagy  megsejtette  ezt  és 
csengetett.  íme  Ferenc  a  küszöbön). 

Sándor  (Ferenchez) :  Szóljon  csak  a  komor- 
nának,  hogy  kisérje  el  Gáti-Szász  kisasszonyt. 

Ferenc :  A  komorna  már  lefeküdt. 

Margit  (egy  végső  erőfeszítéssel,  tragikus  és 
büszke) :  Oh  köszönöm.  Elmegyek  én  magam- 
ban is. 

Sándor  (Margithoz) :  Ugy  hát  —  jó  éjszakát. 

Margit :  Isten  vele.  (Néhány  lépést  tesz  előre 

és  hirtelen  szembe  kerül  Kamillával,  aki  jön 
vissza)  :   Kamilla  . . . 

Kamilla  (nyugtalan):  Te  még  itt  vagy,  szi- 
vem .  .  . 

Margit :  Épen  most  megyek ...  Jó  éjt.  (£7- 
megy.  Ferenc  követte.  A  zene  megszűnt.) 


KILENCEDIK  JELENET. 
Bolzay  Sándor,  Kamilla,  —  majd  később  Ferenc 

Kamilla  (mozdulatlanul  a  küszöbön  s  Margit 
után  nézve) :  De  hát  mi  lelte  ezt  a  lányt  ?  .  . . 
A  szeme  kisirva  . .  .  (Sándorhoz  fordulva) :  Mi 
történt  ?  . .  . 

Sándor:  Oh  egy  kis  érzelgö  .  .  .  szegény  kis 
önző  . . . 

Kamilla :  De  hát . .  .  Nem  értem  (Beljebb 
kerülve.)  Oly  nyugtalan  voltam  odalenn  ...  a 
zaj,  a  zene,  s  te  idefenn  .  . .  Nem  birtam  to- 
vább .  .  .  oly  nyugtalan  — 

Sándor  (egy  lépéssel  feléje) :  Kamilla  . . . 

Kamilla :  A  hosszú  hallgatásod  .  , .  e  hir- 
telen megérkezés  a  hátsó  lépcsőn,  mintegy 
titokban  ...  az  egész  megjelenésed  itt .  .  . 

Sándor :  Kamilla  ...  A  legnagyobb  nyuga- 
lomra, férfias  önuralomra  van  szűkségünk  e 
percben.  Minden  fölösleges  szó,  egy  hang,  — 
csak  zavarna  s  késleltetné  aminek  elébe  kell, 
hogy  álljunk ...  A  kép  egyébként  egészen 
tiszta  s  világos.  Mindössze  az  kell,  hogy  mel- 
lettem itt  ugy  találjalak  fel,  mint  a  múltban, 
annak,  aki  voltál  s  az  maradj  mindvégig: 
Bolzay  Kamilla,  elszánt,  okos,  kitartó,  rendű- 

letlen.  Még  ez  éjjel  akartam  beszélni  veled, 
mert  még  ez  éjjel  — 

Kamilla :  Mert  még  ez  éjjel  ? 

Sándor:  Meghalok  — 

Kamilla  {mozdulatlan) :  Oh  .  .  .  {Behunyt  sze- 
mek.) 

{Egy  percig  csend.) 

Sándor:  Minden  elveszett.  Kártumi  épit- 
kezésem,  —  igaz,  egy  kissé  siettem  .  .  .  nagyobb 
töke  s  munkaerő  hijján,  a  szilárdabb  alapo- 
zások elhalasztásával  talán  tökéletlenül  hor- 
gonyoztam, talán  hibásan  s  türelmetlenül  — 
de  ki  akartam  hozni,  magam  is  már  látni 
akartam  s  megmutatni !  Kissé  gyorsan  és  korán, 
de  ki  kellett  hoznom  —  a  töke  kedvéért  is, 
mely  nem  tud  s  nem  akar  várni  a  haszonra  — 
ki  kellett  hoznom  . .  .  S  hogy  hitet  ébresszek 
holmi  ingadozókban,  lelkesebb  követésre  lel- 
jek s  ujabb  tökére  is  a  teljes  s  végső  kiépí- 
téshez, az  egész  nagy,  isteni  műhöz:  egyivü 
hidam,  mint  egy  óriás  madárszárny,  a  Niluson 
át .  .  .  Mindez  hiába  volt,  késő.  Kártumi 'épít- 
kezésem beomlott.  Amim  volt,  feláldoztam. 
Nincs  semmim  többé.  Amitek  volt,  az  atyád- 
nak, neked,  —  beleöltem.  Nincs  semmitek 
többé.  S  amit  visszaragadnék,  amit  megment- 
hetnék még :  az  egész  munkámat,  minden 
anyagomat,  a  terveimet  is,  úsztatja  a  viz,  oda- 
lenn messze,  a  Nilus !  A  vasutam  is  tönkre 
ment,  a  megdagadt  ár  elmosta  egy  mérföld- 
nyi töltésemet,  hogy  kezdjem  el,  hol  kezdjem 
újra !  ?  A  partmenti  raktáram  beszakadt,  a 
műhelyeim  feldúlva,  a  gépeim !  .  . .  S  az  em- 
berek, akik  menekülnek,  tolongva  mint  a  pat- 

kány,  —  a  mérnökeim,  az  építőmestereim,  a 
munkásaim,  mint  vesztes  had,  szétverve,  el- 
vonulnak mind.  Megrémülve  pillantom  meg, 
hogy  amit  akartam,  kivihetetlen.  Letörve, 
csalódva  s  elfáradtan  hadd  menjek  el,  —  ki- 
fosztó s  magam  is  kifosztva  hadd  menjek  el 
az  álmom  után,  elundorodva,  hadd  menjek  el ! 
{A  karjával  elfödi  a  szemét  s  megfordul  valami 
izzó  szégyenkezésben) 

Kamilla  :  Nem  .  .  .  nem  .  . .  nem  akarom, 
nem  engedem  ...  ez  rettenetes  .  . ,  ezt  nem 
engedem  .  .  . 

Sándor :  Mindig  megértettél,  mindig  együtt 
éreztél  velem  .  .  . 

Kamilla:  Idáig  nem  tudlak  követni.  Még 
élsz,  még  itt  vagy,  még  megmenthetlek  . .  . 

Sándor:  Még  megalázhatsz,  még  elhajszol- 
hatsz tovább,  végig  e  Kálvárián  .  .  .  Holnap 
ott  kell,  hogy  álljak  előttük,  —  a  társaim, 
egy  csomó  ember,  akik  pénzüket  adták  — 
előttük,  mint  egy  tolvaj  .  . . 

Kamilla :  Félsz  tőlük !  Te !  Ez  lehetetlen  . . . 

Sándor :  Holnap  meg  kell,  hogy  hurcoljam, 
a  vádjaikon  még  jobban  beszennyeznem,  ami 
az  életem  volt.  Holnap  jöhetnek  értem,  miért 
ne  ?  aki  hazudtam  nekik,  aki  megcsaltam  őket 
néhány  lapát  iszappal .  . . 

Kamilla  {lázasan)  :  Nem  igaz ! 

Sándor  (fönséggel) :  Oh  a  szavakon  tul  va- 
gyok már,  —  és  odaát  a  végtelenben !  Emitt 
csak  néhány  fáradt  jel  van  hátra,  elernyedt 
kendőlobogtatás,  mint  aki  messze  van  már . . . 
Néhány  sornyi  irás  {egy  pilanatra  meggyön- 
gültén) :    a    testvéremnek,    oh ! . . .    az    anyád- 

nak  ...  a  kisleányom  számára  egy  emlék  . .  . 
majd  később,  ha  megnő,  —  egy  levél.  S 
végre  te,  szegény,  ragyogó  szivem  s  ami  te 
voltál  nekem,  az  egész  nagy  izzó  lét  és  min- 
den öröm  és  minden  szenvedés  .  . .  Még  egy- 
szer hadd  nézzelek,  még  egyszer  hadd  eme- 
lem fel  hozzád  a  tekintetem  —  Bolzayak  csil- 
laga, isten  veled  ! 

{Kéz  kézben,  elfordult.  Aztán,  a  keze  leválik 
a  Kamilla  kezéről.  Már  meg  is  indulna,  ami- 
kor Ferenc  a  középről.) 

Ferenc  {tétován):  Horthán  György  ur  fel- 
izent .  .  . 

Kamilla  {mintegy  megváltva) :  Horthán  . . . 
{Ferenchez) :  Rögtön  . . .  {Ferenc  el.)  Horthán  . . . 
{Bolzay  megremeg  s  megáll) :  Oh  istenem  . . . 
látod,  e  pusztulásban  nem  is  kell  messze  ke- 
resnem . . .  e  fergetegben,  amelyik  elsodorna  . . . 
Horthán  a  miénk  .  .  . 

Sándor  {remegőn) :  Oh  hallgass  .  .  . 

Kamilla :  Egy  szavamra  ... 

Sándor :   Elég  . . . 

Kamilla :  Ami  még  megmenthető ...  az 
életed !  S  a  többiek,  akik  rajtad  csünge- 
nek ...  az  apám  s  én,  én,  aki  itt  vagyok 
előtted .  . . 

Sándor  {komoran  és  forrón):  Oh  te,  aki 
mégegyszer  megállítasz  .  .  . 

Kamilla:  Egy  egész  jövő,  egy  jobb  jövő 
talán . . . 

Sándor  {forrón) :  Nem  akarok  többé  ! . . . 

Kamilla  {magánkivül) :  Oh  pénz,  anyagi 
veszteség,  akármilyen  rengeteg  is  —  de  hi- 
szen ez  nem    lehet    ok,    hogyan,    ezért    meg- 

halni !  De  hiszen  ez  téged,  egy  embert,  mint 
te,  nem  törhet  le,  de  hiszen  mindennél  te 
több  vagy !  Ami  összeomlott,  még  felépit- 
hetö  . . .  ami  elveszett,  jóvátehető  . . . 

Sándor  {közeledve)  :  Nem   többé  ! . .  .  Nem  ! 

Kamilla  :  Akik  vesztettek,  megfizetjük  . . . 
{Előre  támolyogva  s  mintegy  öntudatlan  segély- 
kiáltásban) :  Horthán  . .  .  Horthán  .  . . 

Sándor  {megragadva)  :  Hallgass  ...  S  amit 
én  vesztettem  el  ? 

KamiUa  {fuldoklón)  :  Te  ?  ! 

{Szemtöl-szembe  egymással,  egy  elrémült  tekin- 
tet —  egy  egész  lihegő  vallomás). 

Sándor :  Ami  balsiker  ért,  ami  összeomlott, 
ami  nyomorban  állok  itt  előtted,  többé  fel 
nem  építhető.  Sem  ég,  sem  föld  nem  nyújthat 
oly  segélyt,  hogy  az  lehessek,  ami  voltam, 
előtted  az,  akiben  hihettél.  Az  utakat,  ahol 
veled  eljöttem  egyszer,  többé  be  nem  járha- 
tom, a  multakból  semmit  vissza  nem  vehe- 
tek. Hajdan  nekilendülve  —  ma  a  testem 
súlyával  rogyok  össze  előtted,  szegény,  ki- 
merült, elkopott  ember,  aki  szégyenkezve 
fordul  el.  Amit  akartam,  érted  akartam,  oh 
érted ...  Az  lenni  előtted,  aki  mindenkinél 
különb  és  zengzetesebb,  az  ember  a  hegy- 
ormon, az,  akit  szeretni  fogsz.  Az  álmaimból 
visszatérve,  idesodorva  s  kivetve  eléd  csak  a 
nyers  vágyam  maradt  —  {egy  pillanatnyi  kűz- 
ködés  után  és  restelkedőn  és  zokogva):  szeretlek. 

Kamilla  {megriadva  s  lihegőn) :  Oh  ! . . .  {És 
mintegy  öntudatlan  védekezéssel  az  ajkak  előtt, 
az  egész  feldúlt  arc  előtt,  mely  föléje  hajlik)'. 
György  . . .  György . . . 

TIZEDIK  JELENET. 
Bolzay  Sándor,  Kamilla,  Horthán  György. 

{Horthán  György  a  küszöbön). 

{Egy  percig   csend). 

György  {egészen  halkan  s  felindultan)  :  Nem 
tudtam  bevárni . .  , 

Sándor  {Györgyhöz)-.  Ha  megvárattuk,  bo- 
csássa meg ...  az  én  hibám.  De  hogy  ismét 
elmegyek . . . 

György  {kétkedőn)  :  Elmegy  ? 

Sándor  :  Egy  hosszú  útra.  {A  kezét  nyújtja) : 
Isten  vele.  {Es  Kamillához) :  Isten  veled. 

{Bolzay  elmegy.  A  baloldali  ajtó  becsukódik 
mögötte.  Kamilla  mozdulatlanul  néz  utána. 
Horthán  közeledik.  Odalenn  zene  —  egy  régi 
ismert  keringő.) 


TIZENEGYEDIK  JELENET. 
Kamilla,  György. 

György  :  Felszökött ...  itt  volt  vele  . . . 

Kamilla :  György  !  György  ! 

György  :  A   karjában  . .  . 

Kamilla  :  Az  örvény  szélén  . . . 

György  {fenyegetőn) :  Kamilla  .  .  . 

Kamilla  :  Ha  tudná  . . . 

György  :  Nincs  mit  megtudnom  . . . 

Kamilla  :  Nem  igaz  !  Nem  igaz !  Szeretlek ! 
Szeretlek  ! 

György  {remegőn)  :  Oh  !  Hazug !  Hazug  1 

Kamilla :  Nem  igaz !  Szeretlek !  Nézd  itt 
az  ajkam  neked,    nézd  . . .  itt    vagyok    neked 

egészen,  végy  el,  végy  el . .  .  tégy  velem, 
amit  akarsz . . .  nézd,  a  tiéd  vagyok ...  a 
tiéd  ...  a  tiéd  . .  . 

György  {egy  szédületben)  :  Kamilla  .  .  . 

{Az  ajkuk  lázasan  összeforr.  Egy  heves 
ölelésben  tovasodródnak.  Az  ágy  már  közel 
van.  Már-már  leomlanak). 

Kamilla  {fuldoklón  a  csók  alatt):  Oh  de 
nem  itt . . .  nem  itt . . .  Vigyél  el  innen,  vigyél 
el  innen  ... 

György  :   Eljösz  velem  ?  . . . 

Kamilla  :  Eljövök  veled  ... 

György  :  Az  egész  éjszaka  ? 

Kamilla:  Az  egész  éjszaka. 

György  :    Ha  keresnének  itt . . . 

Kamilla :  Nem  fog  keresni  senki . . .  azt 
hiszik  odalenn  vagyok . . .  {Borzongva) :  Haj- 
nalig odalenn . . . 

György:  Hajnalig  nálam...  velem... 

Kamilla :  Veled . . . 

György  {epedön  s  gyönyörködve  a  decol- 
íagehen,  az  egész  estélyi  ruhában):  Így  jössz,  igy? 

Kamilla :  Így ! 

György  {egy  kendőt  kapva  föl  útközben) : 
Ezt  a  kendőt . . . 

Kamilla :  Igen ...  (-4  fejére  veszi).  Csak  a 
lépcsőn  ne  jöjjön  senki ...  Itt  mindent  elol- 
tok . . .  csak  a  lépcsőn  . . . 

{Már  a  háttérben  vannak). 

György  :  Megnézem  . . .  {Kisiet). 

Kamilla :  Nézd ...  (a  villanyt  lecsavarta. 
A  küszöbön  tul,  a  szalonban,  félhomály  dereng, 
egy  árva  láng  a  csillárban.  Már  menne  is  Hor- 
thán   után.  De  ez  rögtön  beszól). 

51  <• 


György  {kívülről) :  Egy  percig  várj . . . 

Kamilla :  Várok ...  (5  amint  ismét  befelé 
fordul,  rögtön  megremeg,  elrémülve.  Egy  elfoj- 
tott sikoly) :  Oh  !  (A  szin  előtte  egészen  sötét. 
De  a  baloldali  ajtó  szines  üvegbetétje  világos 
belülről.  Mint  két  őrködő  szem,  két  véres  szem 
tüz  be  a  homályba.) 

György  {kívülről) :  Egy  percig  még . . . 

Kamilla  (a  fénybe  meredve  mozdulatlanul)  i 
Oh  . . .  {Rövid  szünet.  Aztán) : 

György  {kivülröl) :  Most . . ,  Kamilla  . , .  most 
nem  jár  senki .  . .  jöjj  gyorsan  . .  .  Kamilla . . . 
{Már-már  visszakerül  s  feltűnik  a  mélyben). 

Kamilla :  Jövök .  . .  jövök  . . .  {Kiszédül). 

Függöny. 

MÁSODIK  FELVONÁS. 

A  Bolzay  Kamilla  szobája  mint  az  első  felvonás- 
ban. Nagyon  világos  van !  Napfény,  május,  virágok, 
még  több  virág.  Egy  kis  asztal  teriive.  Az  ablak 
alatt  a  nagy  akác  lombja  az  udvar  hátterében.  Valaki, 
talán  egy  cselédleány  énekel  az  udvaron,  a  kut  körül. 
A  víz  csobogása  hallatszik,  üdén  a  napfényben. 

ELSŐ  JELENET. 
Kamilla,  Gáti-Szász  Marg^it,  majd  Ferenc,  majd  Boci. 

(Kamilla  s  Margit  majdnem  egyszerre  lépnek  be. 
Kamilla  jobbról  a  felső  ajtón  és  Gáti-Száz  Margit  a 
középről.) 

Margit  (egy  nagy  virágcsomóval  s  enyhén) : 
Kamillám  édes.  ...  jó  reggelt .  .  . 

Kamilla  {káprázó  szemekkel):  A  nap!  A  nap 
Margit !  {epedőn  /)  Micsoda  világosság,  ha  az 
ember  kijön   innen    a    szomszéd    szobából  .  .  . 

Margit :  Itt  hoztam  neked  virágot .  . . 

Kamilla:  A  függönyök  be  vannak  vonva 
odabenn  . .  .  Az  apám  .  .  . 

Margit  (nyugtalanul)  :  Beteg  ? 

Kamilla:  Már  hetek  óta,  mióta  hazajött 
Szebenböl,  mióta  —  (a  virágokéri)  köszönöm  . . . 

Margit :  Már  mennyi  van  ! 

Kamilla:  Már  mennyit  kaptam! 

Margit  (csendesen) :  Május  elseje  van. 

Kamilla :  Május !  (Kitárva  az  ablakot) :  Az 
akác  az  udvaron,  az  öreg  akác  is  virágzik 
mostan  .  . .  S  valaki  énekel  alatta.  (Kipillantva) 
Oh,  a  Fábry  parasztleánya. 

Margit :  A  kútnál  .  .  .  Az  utcára  nem  lehet 
kilátni  ?  ,  .  . 

Kamilla :  A  kapun  át,  hajolj  meg  .  .  . 

Margit :  Munkások  mennek  a  Ligetbe. 

(Elvonulás  zaja  odalenn.) 

Kamilla  (az  asztalhoz  közeledve):  Mért  nem 
jöttél  olyan  sokáig  ?  olyan  sokáig  ?  .  .  .  Azaz, 
hogy  jobb  is,  hogy  nem  jöttél  . .  .  Egy  csésze 
teát,  velem  ?  (Margit  leül.)  Azaz,  hogy  jobb 
is,  hogy  nem  jöttél .  .  .  Nem,  ide  üljél,  szembe 
velem  .  .  .  Rég  láttalak  .  .  . 

Margit:  Négy  hete  ma.  (Rejtett  felindulás- 
sal) :  Akkor  is  itt  ültem  .  .  . 

Kamilla:  Cukrot?  Rumot? 

Margit :  Akkor  is  . . . 

Kamilla  :  No  ?  .  .  . 

Margit:  Köszönöm. 

Kamilla :  Citromot  ? 

Margit :  Mindegy  .  .  . 

Kamilla :  Piritott  kenyér  is  van  ...  a  vajat, 
nem  tudom  . .  .  nem  kinálom  .  . . 

Margit  (a  teára) :  A  szine  gyönyörű. 

Kamilla:  Az  illata  a  sivatag. 

Margit :  A  sivatag,  amelyen    végighozzák  ? 

Kamilla :  A  sivatag,  amelyen  mi  jövünk 
végig. 

(Odalenn  zaj.) 

Margit :  A  munkások  odalenn  .  .  . 

Kamilla :  Mint  a  katonák  .  .  . 

Margit :  Csak  mennek,  mennek  ...  A  fény- 
ben mennek  .  . . 

{Egy  percig  csend.  Mindaketten  a  csészék 
fölé  hajlott  fejjel  csöndesen  teáznak.  Odalenn 
tompa  zaj,  elvonuló  munkás  tömegek.  Nagy 
fény  az  ablak  párkányán.) 

Kamilla  (a  csészével  az  ajkán) :  Tavaszi 
ébredés  .  .  . 

Margit :  Tavaszi  melódiák  ! 

Kamilla :  S  akik  soha  többé  meg  nem 
hallják. 

Margit:  Pont  négy  hete  ma. 

Kamilla :  Emlékszel  ? 

Margit  {megriadva) :  Hogy  emlékszem-e  ? 

Kamilla  {balfelé  mutatva) :  Oh  az  az  ajtó 
ott .  .  .  Amint  itt  eloltottam  mindent,  ott  to- 
vább égett,  ott  fönn  az  üvegen :  két  nagy 
szem,  két  véres  szem  az  éjszakában  .  .  . 

Margit  {mozdulatlanul) :  Abban  a  szobában  ? 

Kamilla :  Igen.  Abban  a  szobában.  {Meg- 
pillantva Ferencet.)  Mi  az  Ferenc  ? 

Ferenc  {jobbról):  Az  ezredes  ur  a  lapokat 
akarja. 

Kamilla:  Itt  vannak  az  összes  lapok.  {Mel- 
lette egy  széken  egy  egész  ujságcsomó.  Átnyújtja). 

Ferenc :  A  kisasszony  nem  parancsolja  vala- 
melyiket ? 

Kamilla:  Nem.  Köszönöm...  csak  vigye 
be  mind  .  .  .  Talán  a  Gartenlaub  lapját  mégis 
...  ő  nyilván  lázong  benne  a  munkások 
májusáról  .  .  .  {Ferenc  keres  a  lapok  között) 
A  Gartenlaub  lapját  .  .  . :  A  „Pusztulás"-t. 

Ferenc  {egy  újsággal  a  kezében) :  A  „Sza- 
badulás"-t  ? 

Margit  {egészen  halkan  Kamillához).  Gar- 
tenlaub  téved  .  . . 

Kamilla  {örömmel):  No  ugye? 

{E  pillanatban  újra  lépések  zaja,  teljesen 
megerősödve.  Nagy    komor    elvonulás.    Moraj.) 

Ferenc :  Ez  ma  igy  lesz  az  egész  nap  .  .  . 

Kamilla :  Talán  nem  .  .  . 

Ferenc :  Még  egyszer  el  fognak  itt  jönni . . . 
{1  ávolodik.) 

Margit :  Igen,  délben  .  .  .  majd  ha  a  gyűlés- 
ről hazatérnek  .  .  . 

Ferenc  {el). 

Kamilla :  A  teád  kihűl,  szivem. 

Margit :  Azt  a  sok  újságot  ?  .  .  . 

Kamilla:  Mind  nézi,  kutatja  .  .  .  minden 
sort  figyel  —  mióta  Bolzay  Sándor  megölte 
magát.  Hogy  irnak-e  még  ?  Mit  irnak  ?  Mit 
Írhatnak,  mit  találhatnak  még?  Egy  felidé- 
zett emlék  —  annyian  ismerték  .  . .  Egy-egy 
allúzió  —  a  moralisták  ...  s  példálódzások : 
más  is  akart  hidat  Kártumnál  a  Níluson  át, 
képtelen  vasutakat  a  part  mentén,  vad  utakat 
az  egekbe,  mit  tudom  én  ...  S  a  bölcselők, 
akik  szövögetik  a  szálakat  a  mi  idegzetünk- 
ből, akik  a  vért  csipkézik  ki  a  redakciók 
asztalánál,  a  mi  vérünket,  a  mi  nevünket  hur- 
colgatják,  óh  a  név,  a  név,  főleg  a  név 
kínozza,  az  ő  neve,  a  Bolzay !  Hogy  írnak-e 
még?  Hát  persze,  hogy  írnak,  hát  persze, 
hogy  írnak,  magam  is  írnék,  hisz  ez  az  élet, 
feldúlt  házak,  a  romok  fénylése,  tört  tükrök, 
elnémult  zongorák,  az  egész  nagy,  emberi 
szivárvány  a  sárban  .  .  . 

Margit :  Kamillám  .  .  . 

Kamilla  {már  csendesebben) :  A  nyomor  az, 
hogy  őt  is  bevonták,  hogy  ő  is  ott  vergődik 
köztűk,  az  apám,  az  egész  ember  —  az,  aki 
benne  van  a  szivével  egy  öngyilkos  fivérért 
akit  imádott  s  az  a  másik,  aki,  hogy  mond- 
jam, rettenetes  látszatok  rabja  :  a  katona,  az 
ezredes,  aki  benne  van  a  kardjával,  az  arany 
paszomántokkal,  a  bóbitával  a  csákóján,  a 
bóbitával  1  A  szél  megfújta,  a  szél !  Valami 
odaért  hozzá,  valami  fekete  szárny,  ami  csapja 
a  nyomot  az  utón  —  holott  odaát  katonáék 
ugy  értik  az  életet,  hogy  csak  a  felvarrt  csil- 
lag világítson  benne. 

{Egy  percig  csend.) 

Margit  {egészen  halkan) :  Amikor  az  ezredes 
hazajött  Szebenből,  Bolzay  Sándor  már  el 
volt  temetve,  ugye  ? 

Kamilla :  Amikor  az  apám  hazajött  Sze- 
benből, elébe  állottunk  én  és  az  anyám  s 
nem  mertünk  szólani  —  s  egyikünk  se  szólt 
egy  árva  szót,  ő  se,  holott  az  ajka  reszketett, 
bár  harapdálta,  hogy  megállitsa,  de  az  ajka 
egyre  reszketett.  Aztán,  később,  egyszerűen 
azt  mondta  :  „nagyon  sajnálom,  hogy  lekés- 
tem, de  épen  a  brigádot  vezényeltem." 

Margit:  Mint  egy  katona  .  .  . 

Kamilla:  Az  ember  mindvégig  csak  ember 
marad.  Itt  nem  segit  se  kard,  se  egyenruha 
—  és  fölöttünk  van  a  csillag,  amelyik  vilá- 
git. A  brigádot  vezényelte !  Alig  hogy  belé- 
pett ide,  a  függönyöket  bevonta  az  ablakán 
s  az  ágyába  roskadt,  a  sötét  szobája  mélyén. 
Még  többször  mondta,  „nagyon  sajnálom, 
hogy  lekéstem"  — de  már  brigád  nélkül  mondta. 

Margit :  Brigád  nélkül  ?  Mit  jelent  ez  ? 

Kamilla :  Ez  azt  jelenti,  hogy  már  nem  volt 
katona,  hanem  egy  szegény,  nyomorult  em- 
ber, mint  mindenki.  Egy  összetört  ember, 
vagyis  valami  ijesztő,  valami  rettenetes. 

Margit :  Rettenetes  ? 

Kamilla ;  Ma  éjszaka,  hogy  ott  virrasztot- 
tam mellette,  azt  mondta  :  „Nagyon  sajnálom, 
hogy  nem  láthattam  többé  Sándort,  de  majd 
megnézem  alkalom  adtán  .  .  ." 

Margit  {megdöbbenve) :  Oh  ! 

Kamilla :  S  többször  mondta,  az  imént  is, 
mielőtt  kijöttem.  Mozdulatlan,  elborult  arc. 
A  szoba  sötét.  Reggel,  dél,  este  —  sötét.  Ha 
olvas,  a  lámpáját  gyújtja  föl,  a  villamos  lám- 
pát a  hálószekrényen. 

Margit:  Orvost?  .  .  . 

Kamilla :  Nem  akar.  S  nem  is  merek  hi- 
vatni. Nem  merek,  érted. 

Margit:  S  mégis  ...  ^ 

Kamilla :  Hát  persze !  Mégis  kell.  Én  nem 
tudom,  de  bennem  van  valami  makacsság, 
valami  gyönyörű  erő,  amit  imádok  magam- 
ban, valami  Günzburg-féle  erő,  sőt  ennél  is 
különb  s  ami  nem  enged,  csak  azért  sem  enged 
és  nem  tér  ki  és  nem  hajlik  meg,  mert  aki  meg- 
hajlott   egyszer,    azt    rögtön    leláncolják,  mi  ? 

Margit:  Oh  istenem,  igen  ...  de  olykor 
nem  lehet. 

Kamilla:  De  olykor  nem  lehet.  Legföllebb 
a  homlokom  zúzhatnám  szét  a  falon  előttem. 
Van  valami  nagy  súly,  mint  egy  malomkő : 
engednem  kell.  {Csenget.) 

Margit :  Mit  akarsz  ? 

Kamilla :  Levélpapirom  van  ottan,  azon  a 
kis  asztalon  .  .  .  {Margit  készségesen  felkel,  de 
Kamilla  hirtelen  visszatartja,  megpillantva  Bo- 
cit, aki  bejön.)  Nem,  maradj  .  .  .  Boci,  a  le- 
vélpapiromat  kérem,  a  tintát  is  .  .  .  {Boci  hozza 
a  papirt  s  a  tintát)  :  A  fejem  fáj,  a  szemem  . . . 
{Ismét  az  asztalt  jelezve) :  Azt  a  kék  üveget 
is  kérem  .  .  .  {Boci  már  visszament  a  kis  asz- 
talhoz) :  Nem  azt,  a  kéket  .  .  . 

Boci :  A  rózsavizet  ? 

Kamilla :  Igen.  Egy  kis  selyemkendő  is  van 
ott  a  fiókban  .  .  . 

Boci  {kihúzta  a  fiókot) :    Ez,    a  koronával  ? 

Kamilla:  A  koronával.  {Margithoz):  Az 
egész  éjjel,  hol  benn  az  apámnál,  hol  meg 
itt  .  .  .  másoltam,  varrtam,  —  egy  csomó  ru- 
hám, egy  csomó  rongy  amit  átfestettem  fe- 
ketére s  varrtam  .  .  .  {S  ismét  Bocihoz) :  A 
kis  tükrömet  is  .  .  .  {Átveszi.)  Köszönöm  .  .  . 
''{S  miközben  a  kis  tükörbe  néz  s  a  megnedve- 
sített kendőt  végig  vonja  a  szemén,  ismét  Mar- 
githoz) :  Az  egész  éjjel  ...  az  egész  éjjel  .  .  . 
{Sóhajtva  s  mintegy  tréfásan) :  Nem  volt  ez 
szerelmi  éjjel  .  .  .  Oh  nem,  oh  nem  .  .  .  {A 
tükörbe  mélyedve  halkan) :  Kamilla  ...  a  hom- 
loka fehér,  a  szeme  kék  —  kisasszony !  {Hir- 
telen Margithoz) :  Mondd  csak  .  .  .  nem  látsz 
rajtam,  például  a  szememben,  a  szemem  kö- 
rül valami  változást  ? 

Margit:  Semmit.  Még  szebb  vagy  — 

Kamilla  {letette  a  tükröt  s  a  papir  után 
nyúlva) :  Oh !  Pedig  ha  .  .  . 

Margit:  Még  szőkébb,  még  ragyogóbb, 
még  világosabb  a  feketében. 

Kamilla  (már  ir)  :  Különös.  {Bocihoz  az  asz- 
talt jelezve)  :  Vigyél  el  innen  mindent  Bocica  . . . 
Aztán  küldd  be  Ferencet  .  .  .  {Margit  segit  Bo- 
cinak, aki  a  csészéket  egy  tálcára  helyezte  s 
kimegy.  És  Kamilla  egyre  irásközben) :  Oh 
istenem,  de  hát  hány  szivem  kellene  hogy 
legyen,  hogy  az  egyikkel  szenvedjek  és  a  má- 
sik tele  legyen  gyönyörűséggel !  {Pillanatnyi 
hallgatás  után):  Mondd  csak  Margit,  van  a 
hivatalodban,  a  társnőid  között  olyan,  akinek 
szeretője  van  ? 

Margit :  En  nem  tudom  . . .  azt  hiszem  van . . . 

Kamilla :  Igen  ?  Azt  hiszed  ?  Miért  ? 

Margit :  Némelyik  olyan  szomorú. 

Kamilla  {hirtelen) :  Oh  istenem !  Szerető  ! 
Május !  Akácfa  virágja !  Ha  tudnád,  ha  tud- 
nád mit  jelent  — 

Margit:  Az  akácfa  virágja?  {Forrón  és  lemon- 
dással) :  Azt  jelenti :  szeretni  és  hallgatni  róla  ^ 
és  soha  meg  nem  mondani  .  .  . 

Kamilla  {beragasztja  a  levelet)  :  Ki  tudja.  {Fe- 
renchez, aki  belépett):  Ezt  a  levelet  vigye  el 
Horthán  György  urnák  .  .  .  Neki  adja  át  sze- 
mélyesen. Rögtön  megy  ? 

Ferenc :  Rögtön. 

Kamilla:  Bocinak  mondja  meg,  aki  szám- 
lával jön  .  .  . 

Ferenc  {csendesen) :  Oh  Boci  tudja  .  .  . 

Kamilla :  Ellenben  várom  Gartenlaubot,  az 
öreg  Gartenlaubot  .  .  . 

Ferenc  {pillanatnyi  habozás  után) :  A  ke- 
gyelmes is  ugy  hallom  felkészül  .  .  . 

Kamilla  {megremegve)  :  Fábry  ?  Ki  mondja  ? 

Ferenc :     Az     inasától    hallottam  .  .  .    {Még 
egy  pillanat)  :  A  portás  is  itt  járt  a  negyedért . . , 
Kamilla :  Jól  van  Ferenc,    most  csak    men- 
jen {Ferenc  el).  Május ! 

Margit  {halkan  s  félenken) :  Kamilla  .  .  .  ne- 
kem van  pénzem,  az  egész  havi  fizetésem. 
Kamilla  {restelkedön) :  Nem,  nem,  köszönöm . .  • 
Margit:  A  legnagyobb  örömmel  .  .  .  nekem 
oly  kevés  kell  .  .  . 

Kamilla :  Köszönöm,  köszönöm  .  .  .  nagyon 
finom  kis    szived  van  .  .  .    De  annyit    te  nem 
adhatsz,  amennyi  — 
Margit:  Mennyi  kell? 

Kamilla  {unottan) :  Hagyj  ukezt,  hagyjuk  ezt, . . 
Margit :     Oh     Kamillám     édes  .  .  .     hittűk 
volna !  .  .  .  hajdan  az  intézetben  .  .  . 

Kamilla :  Minek  ilyet  kérdezni  ?  Hát  hittűk 
volna  ?  Mit  tudtuk  akkor,  s  még  ma  is  mit 
tudjuk !  .  .  . 

Margit :  Oh  én  már  tudom  .  .  . 
Kamilla :    A    lovamra    emlékszel,    a    fehér 
ponymra  — 

Margit :  Oh  hogyne  ! 

Kamilla:  A  fehér  ponymra.  Mikor  egyszer 
nyereg  nélkül  lovagoltam,  —  bravúrból ! 
Margit :  Talán  épen  ez  volt  .  .  . 
Kamilla:  Hirtelen  megbolondult,  neki  len- 
dült, neki  a  kerti  sövénynek  s  tul  rajta  ki 
az  útra  s  ment  mint  a  szél,  rohant,  szabad 
volt!  Ti  szaladtatok  utánam,  az  egész  intézet 
halálra  ijedten,  a  nővérkék  is  sikongva!  Hol 
is  jártam  már  akkor,  ittasan  az  iramtól,  a 
kibomlott  hajammal,  lobogva,  valahol  a  lát- 
határon .  .  . 


61 


Margit :  Oh  emlékszem  .  .  .  Nem  is  tudták 
lefogni  a  lovat. 

Kamilla:  Hát  persze,  hogy  nem!  Ugy  botlott 
nieg,  ugy  rogytunk  bele  mindaketten,  az 
eltaposott  vadvirágba  .  .  . 


MÁSODIK  JELENET. 
Kamilla,  Margit,  Gartenlaub. 

(Gartenlaub  kedves  öreg  ur,  letüni  eleganciák, 
melyek  küzdenek  holmi  kezdődő  kopottsággal.  A  fej, 
az  egész  arc,  megviselt,  de  végtelenül  rokonszenves 
s  jól  ápolt,  mint  hajdan.  Derűs  szemek,  melyekben 
valami  lappangó  öröm  van.  Igen  szerény  modor,  sőt 
majdnem  alázatos.) 

Gartenlaub :  Kisasszony  .  .  . 

{Odalenn  ismét  zaj :  elvonuló  tömegek) 

Kamilla  {mintegy  ébredve) :  Hát  már  jönnek 
vissza  ? 

Gartenlaub :  Egy  uj  csoport  megy  kifelé  . . . 

Margit  {az  ablak  felé  sietve) :  Nézzük  meg 
őket  Kamilla  .  .  .  {Az  ablak  előtt) :  Oh  igaz, 
innen  csak  az  udvar  ...  A  szomszéd  szoba 
az  utcára  néz  ? 

Kamilla:  Ott  az  apám  van  .  .  . 

Margit  {egy  lépéssel  balfelé) :  Hát  erre  ? 

Kamilla:  Oh  ott !  .  .  . 

Margit  {megremegve) :  Csakugyan . . .  {Megáll.) 

(Egy   percig   csend,  az    elvonulás    még  tart.) 

Gartanlaub  (szelíden) :  De  hát  minek  meg- 
nézni őket  kérem  ?  Elég  jó  színben  vannak, 
csak  épen,  hogy  nem  olyan  elegánsak,  mint 
az  angol  király. 

Margit:  Be  sokan  vannak. 

Gartenlaub:  Nagyon  sokan,  kérem  .  .  .  S 
még  többen  lehetnének,  ha  mindazok  velük 
mennének,  akik  — 

Kamilla:  Igaza  van,  öreg  Gartenlaub. 

Gartenlaub :  Jó  reggelt  .  .  .  kezét  csókolom. 

Kamilla :  No  nem  jön  közelebb  és  — 

Gartenlaub  {közeledve) :  Kezét  csókolom  .  .  . 
{Egy  csöppet  félszegen  és  aggódón,  hogy  Margit 
meg  ne  lássa,  egy  csomó  írást  akar  átnyújtani 
Kamillának.) 

Kamilla:  És  szükségtelen  rejtenie  azokat 
az  Írásokat .  .  .  Margit  tudja,  hogy  dolgozom  — 
ő  is  dolgozik  .  .  .  Gáti-Szász  Margit,  azt 
hiszem  .  .  . 

Gartenlaub:  Oh  tudom  .  .  .  hogyne  .  .  .  van 
szerencsém.  A  fiamtól  oly  sok  szép>et  halottam 
Gáti-Szász  kisasszonyról  ...  A  fiamtól  .  .  . 
Gartenlaub  Mór,  ugyebár  Kamilla  kisasszony  ? 
Gartenlaub  Mór,  az  iró,  a  „Szabadulás"  fő- 
szerkesztője .  .  .  De  hát  ki  nem  ismeri  őtet, 
a  fiamat  .  .  .  {Egy  percig  csend.)  Mit  is  akartam 
mondani  .  .  .  Igen,  a  fiam  .  .  .  tudniillik  .  .  . 
elvégre  mindenkinek  van  fia,  vagy  lehet  fia, 
a  természet  segit  ehhez,  de  egy  főszerkesztő, 
egy  büszkeség  — 

Kamilla:  No,  no,  öreg  Gartenlaub  .  .  . 

Gartenlaub  {önuralommal) :  Bocsánatot 
kérek  .  .  .  mindég  elvágtatok  ...  a  régi  isme- 
retség, tetszik  tudni,  a  szokás  is  .  .  .  Bolzay 
Sándor  ur  szegény,  mindég  szerette,  ha  sokat 
beszéltem  .  .  .  {Leül.)  Mindég  szerette  ...  De 
hát  nem  is  erről  akartam  beszélni  .  .  .  nem  is 
erről  .  .  .  Egészen  mást  akartam   mondani  .  .  . 

azt  akartam  mondani  {egy  sóhajtás)  milyen 
gyönyörű  minden  ugyebár,  milyen  gyönyörű  ? 
Május  elseje  ...  Ez  valami  különös  bizserge, 
még  öreg  embernek  is  valami  bizserge  .  .  . 
S  valami  bánat  is  —  hej !  haj !  öreg  ember, 
nemsokára  indulsz  öreg  ember  .  .  .  Hát  az 
ezredes  ur,  ha  szabad  kérdeznem  .  .  .  Még 
mindig  fekszik  .  .  .  Hát  persze,  hát  persze  .  .  . 
Nagy  szomorúságok  ...  az  élet,  az  élet  .  .  . 
s  a  fekete  bivaly,  amelyik  jár  benne.  Még 
sem  szabad  csüggedni  .  .  .  nem  szabad  .  .  . 
vannak  egészen  váratlan  fordulatok,  mint 
egy  szindarabban.  Olykor  később,  mint  egy 
szindarabban  ...  az  ember  nem  győzi  be- 
várni . . .  Mégis  csak  ki  kell  tartani,  —  a  bizo- 
dalom, a  bizodalom  kérem  .  .  .  Olyan  ez  kérem, 
mint  nálunk  zsidóknál  a  birsalma,  a  birsalma 
tetszik  tudni  hosszunapkor  .  .  .  nem  lehet 
beleharapni,  nem  lehet  jólakni  vele,  csak 
szagolni  lehet:  a  bizodalom  .  .  .  Sok  minden 
megújul  s  megváltozik. 

Margit :  Vannak  dolgok,  amelyek  nem 
újulnak  meg  soha  és  emberek  akik  nem 
térnek  vissza  többé. 

Gartenlaub  {kitéröleg) :  Ez  attól  függ,  hogy 
hova  mentek  kérem. 

Margit:  Igen,  ez  attól  függ.  {Egy  percig 
csend.)  No  isten  veled.  Kamillám  édes  .  .  . 

Kamilla:  A  viszontlátásra  .  .  . 
{Egy  percig  kéz  kézben  nézik  egymást!) 
Margit  {halkabban):    Hát  csakugyan    nincs 
szükséged  rám  ? 

Kamilla   {enyhén) :   Nincs  .  .  .   {Távolodnak.) 

Gartenlaub  {feláll  és  meghajlik):  Kezét 
csókolom  Gáti-Szász  kisasszony . .  .  {Ismét  leül.) 

Kamilla  {már  a  küszöbön,  Margithoz) :  S  ne 
megint  olyan  soká  .  .  . 

Margit:  Nem  .  .  .  {Tétován  áll.) 

Kamilla :  Akarsz  még  valamit  ? 

Margit:  Azt  akartam  kérdezni  ...  A  kis- 
leánya .  .  . 

Kamilla :  A  Sándoré  ?  Oh  már  rég  láttam 
szegényt  .  .  .  nem  volt  időm  ...  a  temetésre 
se  hozattuk  el  az  intézetből . . .  Egy  gyermek  . . . 

Margit :  Az  anyja  ? 

Kamilla  {egy  bizonytalan  kézmozdulattal): 
Oh  az  anyja!  .  .  .  hol  van  az  már,  —  az  anyja! 
Isten  veled.  {Margit  el.) 


HARMADIK  JELENET. 
Kamilla,  Gartenlaub. 

Kamilla :  No  kedves  Gartenlaub  —  (d  nous 
deux)  .  .  . 

Gartenlaub  {naiv  titokzatossággal) :  Tudja, 
hogy  én  ismertem  a  Gáti-Szász  kisasszony 
édes  apját  ? 

Kamilla :  On  mindenkit  ismert,  kedves 
Gartenlaub  .  .  . 

Gartenlaub :  Hires  kártyás  volt.  Egy  bivaly. 

Kamilla:  Hagyjuk  ezt. 

Gartenlaub :  Holott  nem  nyert  ...  a  vége 
az  lett,  hogy  semmit  sem  nyert  .  .  .  Sőt !  A 
hires  bivalyok  sohse  nyernek  végül,  különös  . .  . 
Itt  is  csak  a  középszerűségek  boldogulnak  .  .  . 
Kis  poéntér  —  biztos  haszon,   —  nagy  bank- 

adó:  haj  hó !  hajhó!  Ez  is  romba  dőlt  egy 
halom  kártyán,  szegény. 

Kamilla  {szelíden) :  Hagyja  békén. 

Gartenlaub:  Hát  bántom  én?  Ellenkezőleg. 
Az  emléke  igen  kedves  előttem.  Egy  vigasz- 
talás. Mert  nekem  sincs  már  semmim. 

Kamilla:  Hát  Gartenlaub  Mór,  az  iró? 

Gartenlaub  (felderülve) :  A  fiam  ?  Enge- 
delmet kérek  —  öt  nem  a  kártyán  nyertem  .  .  . 

Kamilla :  Mindjárt  gondoltam. 

Gartenlaub  (boldogan) :  Mért  gondolta  ? 

Kamilla :  Mert  kinek  lett  volna  szive  hozzá, 
hogy  öt  elveszítse  ?  .  .  . 

Gartenlaub  (elragadtatva) :  Oh  lássa,  csak 
maga  tud  ilyeneket  mondani,  Bolzay  kisasszony. 
Mint  a  zsir,  mint  a  balzsam,  rá  egyenesen  az 
ember  szivére. 

Kamilla  (aki  az  asztalhoz  ment  és  keresgélt 
az  Írások  között) :  Keveset  aludtam,  kedves 
Gartenlaub  .  .  . 

Gartenlaub :  Ezt  láttam  rögtön . . .  Ha  szabad 
mondanom,  kissé   sápadt  ma  reggel,  kissé  — 

Kamilla  (könnyedén) :  Oh  ez  nem  a  virrasz- 
tásoktól van  ...  Ez  attól  van  ...  Ez  a  sze- 
relem. 

Gartenlaub  (boldogan,  de  kétkedően) :  Oh  a 
szerelem !  A  szerelem !  A  nagy  bizserge !  A 
nagy  ellenpass  a  többi  számos  bajokkal  szem- 
ben .  .  .  Mindég  brutál !  Mindég  kilenc !  Mind- 
^Sy-  E  gyakori  virrasztásokban  én  úgyszólván 
bűntársa  vagyok  Bolzay  kisasszonynak  .  .  . 

Kamilla  (enyhén) :  On  nekem  bűntársam, 
csakugyan  .  .  .  Hogy  itt  küzködöm  még,  eb- 
ben a  látszólag  igen  fényes  házban  .  .  . 

Gartenlaub  {félénken) :  Dehát  meg  tud  élni 
ez  Írásokból,  e  másolásokból  .  .  . 

Kamilla  :  Nem  arról  van  szó,  hogy  megéljek... 

Gartenlaub :  Az  efajta  munka  nem  a  me- 
tiér-je  a  kisasszonynak  .  .  .  Hát  magának  való 
ez  ?  egy  Bolzay-lány !  Olykor  szinte  restel- 
kedem .  .  . 

Kamilla :  En  nem  .  .  . 

Gartenlaub :  Mintha  megaláznám  a  kisasz- 
szonyt  .  .  . 

Kamilla  {remegőn)'.  Engem  nem  alázhat 
meg  senki. 

Gartenlaub  {rögtön  engedékeny) :  Isten 
ments  .  .  .  Hát  itt  van  az  uj  munka  .  .  .  {Ki 
akarja    bontani   a  magával  hozott   iratcsomót.) 

Kamilla :  Az  igazság  az,  —  igazság !  .  .  .  a 
helyzet  mondjuk  az,  hogy  e  munka,  ha  nem 
is  valami  felemelő,  mégis  közelebb  hoz  ma- 
gához, aki  nem  vagyok  sem  tétlen,  sem  gyáva 
lány.  Márcsak  az,  hogy  ezekben  a  nehéz  idők- 
ben valami  hasznomat  tudom  venni.  A  hely- 
zet továbbá,  hogy  önök  mind  a  ketten,  on 
is,  a  fia  is  nagyon  kedvesek  hozzám,  igazán 
jó  barátaim,  ami  szinte  érthetetlen  .  .  .  Az 
ifjabbik  Gartenlaubot,  a  főszerkesztőt,  meggya- 
núsíthatnám ugyan,  hogy  az  ő  ragaszkodása 
holmi  titkos  vonzalmakat  jelent,  de  már  ön, 
kedves  öreg  falomb,  nem  fogja  azt  mondani, 
hogy  szerelmes  belém. 

Gartenlaub  {önkéntelen  és  bonhomiával) : 
Miért  nem  ?  {De  rögtön  korrigálva  magát) : 
Isten  ments.  {És  meggyőződéssel)  Oh  nálam 
egész  egyszerű  az  ügy,  bensőséges  is,  amint 
mondják,  de  egész  egyszerű.  En  Bolzay  Sán- 

dor  úrhoz  is  nagyon  ragaszkodtam  —  én  cso- 
dáltam őtet,  mint  egy  rendkívüli,  mint  egy 
nagyszerű  embert,  akit  talán  meg  sem  értet- 
tem, meg  sem  tudtam  érteni,  ki  vagyok  én  ? 
Csak  vakon  engedelmeskedtem,  ha  valamit 
parancsolt  és  boldog  voltam,  ha  ide-oda  kül- 
dözgetett engem  s  rámbizott  dolgokat,  egé- 
szen kis  dolgokat  .  .  .  egy  levelet  a  szek- 
rénybe, egy  üzenetet  az  ügyvédnek,  a  kár- 
tumi  csoportnak,  vagy  más  embereknek  .  .  . 
Épen  igy  ragaszkodom,  ha  szabad  monda- 
nom, Bolzay  kisasszonyhoz  és  kimondhatlanul 
jól  esik  nekem,  hogy  úgynevezett  „üzleti  ösz- 
szeköttetésünk"  révén  gyakran  láthatom  Bol- 
zay kisasszonyt,  kinek  esnék  ez  rosszul  sza- 
bad kérdeznem  .  .  .  ?  A  feleségemet  eltemet- 
tem, üzletem  már  rég  nincs,  sok  viharokon 
átjöttem,  mint  egy  hajóskapitány,  de  moso- 
lyogva, mi  van  ?  semmi !  A  bizodalom.  Egy 
egészen  kis  poentér  vagyok.  A  fiam  is  a  leg- 
őszintébb barátja  a  kisasszonynak,  —  magam 
is  az  leszek,  engedje  meg  .  .  .  Csekély  eröm- 
höz  képest  rendelkezésére  állok  és  rendelke- 
zésére fogok  állani,  ameddig  csak  élek.  A  régi 
időkből,  tetszik  tudni,  sok  embert  ismerek,  egy 
csomó  uj  embert  is,  úgyszólván  mindenkit  isme- 
rek, aki  csak  van  és  él  és  engem  is  ismer  min- 
denki, az  öreg  Gari  bácsi  itt,  az  öreg  Gari  bácsi 
ott,  mindenütt,  —  olyan  népszerű  vagyok,  mint 
egy  aviatikus  a  levegőben,  vagy  egy  jokey  a 
lovon,  —  a  fiam  mind  szebbé  teszi  a  neve- 
met. De  azért  én  tudom  jól,  mit  jelent  sze- 
rencsétlenség: —  én  Bolzay  kisasszonynak  leg- 
alázatosabb szolgája  vagyok. 

Kamilla  {egy  percig  nézi  meghatottan  s  ér- 
deklődve)'. Nagyon  kedves,  nagyon  köszönöm. 
{A  kezét  nyújtja.) 

Gartenlaub :    Hát  itt  van  az  uj .  munka  .  .  . 

Kamilla:  Itt  van  a  régi.  {Egy  csomó  irást 
nyújt  át.   Gartenlaub  átveszi.)  Köszönöm. 

Kamilla  {tétován)  :  Hanem  megálljunk  csak... 

Gartenlaub :  Kérem  .  .  .  Parancsol  .  .  . 

Kamilla  {tétován)'.  Én  istenem  .  .  .  {Az  át- 
vett iratokban  lapozgatva.)  Hát  nézzük  csak... 
mi   is  ez  ? 

Gartenlaub :  Van  ottan  minden  kérenv, 
egy  egész  pot-pourri  .  .  .  Van  ott  két  sora- 
más kereset,  válóper,  hamis  csőd,  néhány  uj 
beadvány  —  ezeket  inkább  gépírni  kellene... 

Kamilla  (egyszerűen) :  Gépirni  nem  tudok  . .  . 

Gartenlaub :  Ugy  is  jó  lesz,  gépirás  nélkül 
is  jó  lesz  .  .  .  majd  elrendezem.  Az  ügyvéd 
nagyon  jó  barátom  ...  az  ügyvéd,  aki  rám- 
bizta  ezeket  az  ügyeket  —  Komáromi  .  .  . 
tetszik  ismerni  .  .  .  nagyon  el  van  foglalva, 
kitűnő  iroda,  zsúfolt  iroda,  a  segédek  nem 
győzik  .  .  . 

Kamilla  {az  egyik  periratot  olvasva) :  „Günz- 
burg  Ottilia  bárónő  —  Ehrmann,  Münz  és 
Ottasy  ellen". 

Gartenlaub :  Ezek  a  Günzburg-birtokok 
bérlői  .  .  .  Nem  egészen  érdektelen  iratok 
kérem  ...  A  bárónő  felmondja  a  bérletet  .  .  . 
idő  előtt  .  .  .  nyilván  nagyon  rosszkedvű  a 
bárónő  .  .  .  nyilván  a  kanonok  befolyásolja  .  .  . 
tudja,  hogy  van  egy  kanonok  bátyja,  Günzburg 
Tamás,  aki  nagyon  haragszik  a  zsidókra, 
nyilván,  mert  ő  is  az  volt,  mert  hiszen  mindenki 

az  volt  régen,  de  speciel  ő,  még  csak  nem  is 
olyan  régen,  talán  mindössze  negyven,  negy- 
venöt esztendeje,  hogy  a  család  kitért  és  Tamás 
pap  lett,  a  legnagyobb  chic  kedvéért,  holott 
én  még  ismertem  az  apját  a  nagy  göndör 
szakállával  .  .  .  {Kamilla  tovább  lapoz  és  néze- 
geti az  Írásokat.)  Az  a  másik  csomó  ottan,  a 
telekkönyv  .  .  .  igen  ...  és  bizalmas  —  csak 
nekem  adták  ide  ...  ez  is  mind  a  Komáromi 
kezében  van  s  kitűnően  fizet,  ha  ugyan  lehet 
mondani,  elég  jól  fizet  mondjuk,  zsiros  per 
miért  ne  fizessen  .  .  . 

Kamilla  (e/me'A/ecfoe):  Es  én  lemásoljam  ezt  ?... 

Gartenlaub  {öntudatlanul) :  Inkább  gépirni 
kellene  .  .  . 

Kamilla :  A  Günzburg  telekkönyvét  ?  . .  . 

Gartenlaub  {feleszmélve) :  Oh  csakugyan,  ez 
egy  kissé,  hogy  mondjam,  a  mai  szituációban  — 

Kamilla  {küzködve) :  Ezt  nem . . .  ezt  nem . . . 

Gartenlaub :  Bocsánatot  kérek,  engem  csak 
a  fizetési  szempont  .  .  .  Ugy  látom  azonban 
Bolzay  kisasszony,  nem  nagyon  lelkesedik 
Günzburg  bárónőért,  a  fiam  se,  abszolúte  . . . 
El  se  megy  az  ünnepélyére,  valami  májusi 
ünnepélye  lesz  ma  hallom,  a  villájában, 
Gödöllőn  ...  El  se  megy  a  fiam.  Igaz,  hogy 
a  bárónő  nem  hitta  meg,  de  semmi  esetre 
sem  ment  volna.  A  kisasszonyt  meghivta  ? 

Kamilla  {egyre  az  Írásokkal  van  elfoglalva)  : 
Ezek  a  papirok  a  Günzburg  kezébe  kerülhet- 
nek és  megismerheti  az  én  Írásomat  .  .  . 

Gartenlaub:  Oh  van  egy  mód  kérem,  egy 
expediens  .  .  .  Az  életben  mindig  akad  egy 
expediens  .  .  .  Ha  elváltoztatná  az  Írását  ?  .  .  . 

Kamilla :  Én  nem  tudom  elváltoztatni  az 
Írásomat.  De  elváltoztatva  is  csak  én  irtam 
volna, 

Gartenlaub :  Ez  esetben  tehát  ne  is  vitat- 
kozzunk tovább  .  .  .  Kérem  vissza  Ehrmann 
urakat  .  .  .  nem  is  valami  finom  társaság. 
Engem,  ismétlem,  csak  a  fizetési  szempont . . . 
(Kamilla  hallgat.)  De  hát  amint  parancsolja 
Bolzay  kisasszony.  (Átvette  volt  az  írásokat^ 
elteszi  s  feláll.  Aztán  lapozgatva  a  már  előbb 
átvett  Írások  között.)  Itt  rendben  van  minden 
kérem  ? 

Kamilla  (merengön):  Azt  hiszem  minden. 

Gartenlaub :  Ugy  hát  én  most . . .  (Miköz- 
ben egy  másik  zsebébe  helyezné  a  Kamilla 
Írásait) :  Ez  idejön  .  . .  (Menni  készül). 

Kamilla  (tétován,  az  Írásait  jelezve) :  Mit 
gondol,  mennyi  lesz  az? 

Gartenlaub  (a  tenyerén  méregetve) :  Talán 
huszonöt — harminc  forint .  .  . 

Kamilla  (örvendezön)  :  Forint  ?  .  .  .  (Hirtelen 
elhatározással).  Vájjon  volna  oly  szives,  kedves 
Gartenlaub  előlegezni  nekem  ezt  az  összeget  ? 
. .  .  most  rögtön  ?  .  .  . 

Gartenlaub  (készséggel  és  sietve  a  tárcáját 
keresve)  :  Oh  hogyne  !  Természetesen  !  Miért 
ne  ?  a  legnagyobb  örömmel,  a  legnagyobb 
örömmel .  .  .  Boldog  vagyok,  boldog  lennék  . . . 
(Közben  könnyedén  megtántorodva,  valami  fájó 
restelkedéssel  pillant  Kamillára). 

Kamilla  (megértve) :  No  nem  baj,  nem  baj, 
kedves  Gartenlaub  . .  .  Nem  szégyen  .  . .  Ön- 
nek sincs  ...  de  hát  nem  baj,  nem  baj  . . . 

Gartenlaub:  Tudniilik  ...  de  hát  mit  magya- 

rázgassak ...  a  fiamat  csak  délben  látom, 
játék  meg  csak  este  van  .  .  . 

Kamilla:  Ez  a  huszonöt  forint  amúgy  se 
sokat  segitene  rajtam  .  .  . 

Gartenlaub :  Hát  persze,  mi  az  huszonöt 
forint  ?  .  .  . 

Kamilla :  Valami  nagyobb  összeget,  mit 
gondol  ?  .  .  .  Nem  ismer  valakit,  aki  adna 
nekem  kölcsön  ? 

Gartenlaub :  Pénzt  senki  sem  ad  kölcsön 
—  mindenki  csak  kér  .  .  .  Kapni  pedig  csak  az 
kap,  akinek  nem  kell . . .  Vajha  nekem  volna 
.  .  .  Minden  szegény  embernek  jó  szive  van, 
mondják  .  .  .  holott  az  én  szivem  még  ha  gaz- 
dag volnék  is  .  .  .  be  szívesen,  istenem !  Hacsak 
tiz  évvel  ezelőtt  ismertem  volna  a  kisasszonyt . . . 

Kamilla  {kezét  nyújtva) :  Hát  isten  önnel 
öreg  Gartenlaub.  Az  ifjabbat  tisztelem.  Majd 
legközelebb  megint  fogok  irni  neki  ...  a  lap- 
jának .  .  .  Van  egy  egész  csomó  szomorú  kis 
történetem  .  .  .  Nemsokára,  majd  ha  kissé  le- 
telik a  gyászom  .  .  . 

Gartenlaub  {távolodva) :  Köszönöm,  köszö- 
nöm .  .  .  Es  a  viszontlátásra  még  ma  délután 
.  .  .  hozom  a  pénzt  ezekért  az  Írásokért.  Es 
tessék  nekem  megbocsájtani  ...  és  tessék  el- 
felejteni .  .  . 

NEGYEDIK  JELENET. 
Kamilla,  Gartenlaub,  Boci. 

Boci  {a  középről). 

Kamilla  {megpillantva):  Mi  az? 

Boci  {csak  a  küszöbön) :  A  kegyelmes  jön  f  el . . . 

Gartenlaub  {meghajtva  magát):  Sietek,  ke- 
zét csókolom  .  .  . 

Boci  (el)- 

Kamilla  (kéz  kézben  Gartenlaubbal) :  Mért 
néz  olyan  különösen  ? 

Gartenlaub :  Isten  ments.  Semmiért.  Kissé 
sápadt  a  kisasszony. 

Kamilla  :  Tudom  . .  . 

Gartenlaub :  Kétségbe  vagyok  esve  ...  ha 
tudnék  valamit  ...  ha  tudnám  honnan  .  .  . 

Kamilla  (visszatartva) :  Gondolkodjon  egy 
kissé  .  .  .  Maga  olyan  okos  ember  . . . 

Gartenlaub  (keserűn) :  Oh,  nem  ész  kér- 
dése . . .  Ellenkezőleg.  Csak  buta  emberek  jut- 
nak pénzhez  .  .  . 

Kamilla :  Valami   tanácsot  .  .  . 

Gartenlaub  (meghatva)  '-  Oh,  tanácsot  kér ! 
Igazi  keresztény  .  .  .  Talán  az  ezredes  ur  alá- 
irása  .  .  .  azaz  dehogy,  nem  lehet  .  . 
redes  ur  nagyon  angazsálva  van  .  . 
más  .  .  .  valami  garanciát  ha  volna 
szerűen  valami  értéktárgy,  például  —  (körül- 
néz a  szobában)  például  egy  ékszer ! 

Kamilla :  Egy  ékszer  1  (Gúny),  hz  apám 
rendjelei  legfeljebb  .  .  . 

Gartenlaub :  Sajnos  .  .  . 

Boci  (ismét  a  középről) :  Kisasszony  .  .  . 

Kamilla:  No  isten  önnel.  (Gartenlaub  távo- 
lodik). És  .  .  .  és  .  .  .  Gartenlaub  .  .  .  (Garten- 
laub megáll.)  Tudja  mit .  .  .  (Kacag)  S  mégis 
csak  hagyja  itt  nekem  azokat  az  Ehrmann 
urakat  .  .  .  azt  a  Günzburg-féle  okmányt,  a 
telekkönyvet  .  .  .  Lemásolom  .  .  . 

Gartenlaub :  Nem,  nem  .  .  . 


Az  ez- 
Valami 
•  •  egy- 

Kamilla:  Akarom  \  {Gyorsan  átveszi  az  Írá- 
sokat s  valami  szögletbe  hajitja.) 
{Boci  utat  nyit  Fábrinak  és  el.) 


ÖTÖDIK  JELENET. 
Kamilla,  Gartenlaub,  Fábry  Pál. 

Fábry  (igen  finom,  minden  mágnásnál  fino- 
mabb és  vékony,  nervozus,  kihivó) :  Oh  az  a 
gyönyörű  hangja :  Akarom  !  Mint  egy  vezény- 
szó .  .  .  Egy  egész  hadsereg  elindulna  rajta. 
{A  Kamilla  kezéhez  hajlik,  hogy  megcsó- 
kolja.) 

Kamilla  {elhárítva)  :  Nem  .  .  .  nem  .  .  . 

Fábry :  Kár.  {A  Kamilla  ideges  és  boszus 
jelére,  végre  észreveszi  Gartenlaubot.)  Ah,  igen, 
igen,  ez  a  kedves  Gartenlaub.  {Előkelően  feléje 
int.)  Jó  reggelt  .  .  .  ilyen  korán,  öreg  ember  ? 

Gartenlaub  {nagyon  udvariasan)  :  En  ugyan- 
azt mondhatnám  a  kegyelmes  urnák  .  .  . 

Fábry  {inkább  Kamillához) :  Oh  én  már 
egy  nagyot  lovagoltam  —  május  elseje,  virá- 
gok, napfény  és  minden.  A  ligetben  láttam 
egy  madarat,  egy  igazi  madarat  egy  faágon. 
Lihegő  vágta,  mint  egy  kadét.  Hideg  zuhany 
s  massage  utána,  mint  egy  norvég.  Hát  ön 
Gartenlaub  .  .  .  ? 

Gartenlaub  (a  szava  elé  vágva) :  Fölösleges 
kérdeznie,  kegyelmes  ur  .  .  .  Én  nem  lova- 
golok. Ha  nem  csalódom,  méltóztatik  is 
tudni  .  .  . 

Fábry :  Massage  ? 

Gartenlaub :  Néha  a  gőzfürdőben. 

Kamilla  (Fábryhoz) :  Üljön  le  .  .  .  rá  is 
gyújthat  ...  az  ablak  nyitva  .  .  . 

Fábry:  Oh  nagyon  kegyes.  (El&vette  a 
szivartárcáját.) 

Kamilla:  Micsoda  szivarok?   Jó  szivarok? 

Fábry  {kicsinylőleg,  de  szerényen) :  Hm,  jő 
szivar  .  .  . 

Kamilla :  Majd  Gartenlaub  megmondja  .  .  . 

Fábry  (Gartenlaubhoz) :  Parancsoljon  .  .  . 

Gartenlaub :  Oh  csak  kiveszek  egyet  .  .  . 
kiveszek  .  .  . 

Fábry:  Bolzay  kisasszonynak  fogok  küldeni, 
ha  megengedi,  egy  nagy  doboz  angol  cigaret- 
tát —  Royal  Oxfoid  —  gondolom  az  őrnagy 
ur  is  nagyon  szereti  őket  .  .  .  Royal  Oxford. 
Hát  a  tavaszi  lóversenyeken  lesz  szerencsém  ? 

Gartenlaub :  De  hiszen  .  .  . 

Fábry  (csak  tovább):  Két  szőke  ló  s  négy 
sárga  kerék  rendelkezésére  áll  .  .  .  Egy  könnyű 
talyigám  is  van,  egy  pannier-em,  ha  hajtani 
akarna  ... 

Gartenlaub :  A  kegyelmes  ur,  olvastam, 
sokat  nevezett,  egy  egész  ménest  nevezett, 
ha  szabad  mondanom. 

Fábry  (mindig  Kamillához)  :  Dresst  is  cse- 
réltem !  Tudja  ?  Egészen  vörös  test,  vörös 
sapka,  vörös  haj  —  a  jokey-m  skót,  egy  bi- 
bornok ! 

Gartenlaub  (aki  kezdi  magát  jól  érezni,  örök- 
kön derűs  és  optimista)  :  A  kegyelmes  ur  jokeyja 
a  hires  Goodin  ? 

Kamilla  (önkéntelen) :  Oh  dehogy  ...  a  kis 
Mac  Leen. 

Fábry    (Gartenlaubhoz):    On    nem    tudja    a 

dolgokat,  ön  meglepően  nem  tudja  a  dolgokat, 
holott  nyilván  jár  a  versenyekre. 

Gartenlaub :  Hát  ki  nem  jár  a  versenyekre 
kérem  ?  Van  olyan  müveit  ember  ?  Mindenki 
aki  csak  van  és  él  .  .  .  épen  arra  gondoltam, 
hogy  leszek  bátor  megkérdezni  a  kétévesek 
nyerőjét  .  .  .  Ha  olyan  kegyes  volna,  egy  tipp  — 

Fábry  {mulattatva) :  Ne  mondja  azt :  Tipp. 
Mondja :  tuyau. 

Gartenlaub :  Ahogy  parancsolja.  Tüjó.  Az 
ember  ne  legyen  nehézkes. 

Fábry :  Jöjjön.  Megsúgom. 

Gartenlaub  {boldogan) :  Oh,  Bolzay  kisasz- 
szony  előtt  azt  hiszem  ... 

Fábry :    A    világért    sem.    Csak    magának. 


Gartenlaub  {engedve  és  Fábry  hoz  hajolva) : 
Kérem  .  .  . 

Fábry  {halkan  és  hidegen) :  Az  ördög  vigye 
el  már  magát  innen. 

Gartenlaub  {megremeg,  felébred.  De  uralko- 
dik magán  és  mosolyogva) :  Igen  különös  neve 
van,  egy  kissé  hosszú  neve  .  .  .  még  sem  le- 
het elfelejteni  .  .  .  nem.  {Hátrál.) 

Kamilla  {aki  észrevette  a  felindulásai) :  Mi 
lelte?  Mit  jelent  ez? 

Fábry :  Gartenlaub  urnák  talán  dolga  van  . . . 

Kamilla  {Felindultan)'.  Gartenlaub  különben 
is  menni  készült.  Önnek  nincs  joga  itt  ren- 
delkezni. És  én  megtiltom  — 

Fábry  {nyugodtan) :  Nem  hiszem,  hogy  meg- 
bántottam .  .  . 

Gartenlaub  {egyszerűen) :  Oh  engem  nem  . . . 
hogyan  tetszik  azt  képzelni,  hogy  engem  meg- 

bántson?  (Kamillához):  De  csakugyan  dol- 
gom van  .  .  .  hiszen  méltóztatik  tudni  ...  A 
viszontlátásra,  délután  .  .  . 

Kamilla  (a  küszöbig  kiséri) :  A  viszontlátásra 
kedves  Gartenlaub. 

Gartenlaub  {el). 

HATODIK  JELENET. 

Kamilla,  Fábry  Pál,  majd  a  Günzburg  gyerekek,  (kí- 
vülről) Boci. 

Kamilla  {visszakerülve  és  hevesen) :  S  ha 
én  most  magát  akarnám  ?  .  .  . 

Fábry  {mosolyogva) :  Próbálja  meg  .  .  . 

Kamilla :  Az  ön  háza,  mi  ? 

Fábry :  Ha  nem  csalódom. 

Kamilla :  Csalódik.  Ez  itt  a  Bolzay  ezredesé 
s  az  enyém  .  .  .  Hát  gyorsan  .  .  .  Mit  akar  ?  . . . 
ha  olyan  sürgős  magának,  hogy  el  kellett 
ijesztenie  ezt  a  szegény  Gartenlaubot. 

Fábry:  En  két  szőke  lovat  s  egy  sárga 
phaétont  ajánlottam  Bolzay  kisasszonynak  .  .  . 

Kamilla:  S  a  komornámnak  vájjon  mit 
ajánlott  ? 

Fábry  {homályosan)  :  A  komornájának  ? 

Kamilla  {csak  folytatva) :  S  a  cigányoknak, 
akiket  fel  mer  küldeni  ide,  rám  uszit  mint 
egy  színésznőre  .  .  . 

Fábry  {hirtelen  emlékezéssel) :  Oh !  .  .  .  még" 
a  múlt  hónapban  !  .  .  .  Tudja  — 

Kamilla  (a  szavai  elé  vágva) :  Nem  akarok 
tudni  semmit. 

Fábry:  Oh  a  komornája,  a  cigányok  — 
szavak,  tréfák,  —  egy  öreg  ember  .  .  . 

Kamilla  {halkan  és  restelkedőn) '.  Oh  isme- 
rem ezt  az  öreg"  embert,  aki  befonja  a  fejét 
rózsakoszoruval  .  .  . 

Fábry :  Mint  egy  szatir.  No  fogja  rám.  Ke- 
gl"yed  ugfy  beszél,  nem  is  mint  egy  leány  szo- 
kott, de  mint  egy  asszony  .  .  . 

Kamilla  {megremegve) :  Mint  egy  asszony  . . . 

Fábry:  Ez  oly  izgató  .  .  . 

Kamilla:  Oh  hagyja  .  .  .  hagyja  .  .  .  Ezt  a 
modort  is  ismerem,  ezeket  az  ötleteket  is  .  .  . 
az  összes  bizarságait,  amelyekkel  gyötri  az 
embert  —  az  egész  stilusát  ismerem  .  .  .  Már 
százszor  megmondtam,  hogy  ön  csakugyan 
nagy  ur  {mind  fokozódó  felindulással)'.  —  a 
kegyelmes !  és  én  csodálom  és  én  el  vagyok 
ragadtatva  ...  el  vagyok  ragadtatva  .  .  . 

Fábry  {egy  csöppet  idegesen) :  Maga  nem 
ért  engem  Kamilla . . .  maga  téved . . .  Mondja,  mit 
akar  ?  Parancsoljon  . .  .  Bennem  nincs  gőg, 
oh  alig  van . . .  csak  mámor  van  bennem  — 
oh  az  van,  csak  az  élet  van  bennem,  a  nagy 
mámor !  Parancsoljon.  A  Gartenlaubokat  is 
lenyelem  a  kedvéért,  mind  a  kettőt,  a  fiatalt 
s  az  öreget . . .  Letegezem  őket,  gyöngéden, 
mint  az  egri  püspököt. 

Kamilla:  Gartenlaub  elszegényedett,  ön 
"meggazdagodott,  ez  az  egész. 

Fábry :  Oh  ne  álmodjon.  Ezt  már  nem,  ezt 
már  nem.  Ez  az  olyan  bolond  újságokba 
való,  mint  amilyet  a  barátja  ir  —  a  „Szaba- 
dulás"-ba.  Én  már  századok  óta  vagyok  gaz- 
dag, mit  tudom  én,  az  apáim  vérében  már 
Tas  óta,  csekélység ! 

Kamilla :  Oh  Tas !  Ki  az  ? 

Fábry :  Ne  nevessen.  Az  egy  magyar  vezér. 
Egy  kitűnő  ember.  Valami  egy  ló  s  egy  kard 
között.  Egy  vagyongyűjtő.  Mert  én  egyma- 
gamban csak  elszegényedni  tudtam  volna. 
Mi  vagyok  én  a  szónak  gazdasági  értelmé- 
ben ?  Egy  naiva. 

Kamilla  (mindég  idegesen) :  Egy  ravasz !  Még 
ugy-e  ön  fizet  a  lakóinak,  a  bérlőinek,  a  lo- 
vainak .  .  . 

Fábry :  Bérlőim  nincsenek.  Ez  igaz.  A  föld 
az  enyém  —  én  járok  rajta.  De  a  lakóimért  — 
igenis  fizettem,  a  lovaimért  is  .  .  .  s  nem  tu- 
dom melyikért  többet. 

Kamilla:  Igen  hizelgő. 

Fábry  (csak  folytatva) :  S  azt  sem  tudom, 
melyik  futott  jobban.  (Kamilla  elrejti  a  neve- 
tését.) No  lám . . .  Hát   adja  a  kezét,  gyorsan. 

Kamilla:  Nem. 

Fábry:   Miért? 

Kamilla:  Mert  nem  akarom. 

Fábry :  Oh  az  isteni  hangja  megint . . . 
A  komandó ! 

Kamilla :  Hagyja  a  hangomat. 

Fábry :  Mért  hogy  olyan  lázas  mindig,  forró, 
mély  és  bánatos,  miért? 

Kamilla:  Azért. 

Fábry :  Majdnem  egy  férfihangra  emlé- 
keztet . . . 

Kamilla    (megremegve):    Egy    férfihangra? 

Fábry :  A  Bolzay  Sándor  hangja.  (Egy  per- 
cig csend.    Kamilla    távolodik.)    Hová  megy? 

Kamilla  (megáll) :  Sehová.  Várok. 

(^Sy  P^^ig  ismét  csend.) 

Fábry :  Én  még  hallom  ezt  a  Bolzay  Sán- 
dort .  .  . 

Kamilla  (csöndesen) :  Én  is. 

Fábry:  Egy  kissé  neheztelek  is  rá.  Miatta 
nyilván  sehol  sem  fogjuk  látni  Bolzay  kisasz- 
szonyt  az  idén. 

Kamilla  {forrón  és  rejtetten) :  Sehol. 

Fábry :  Günzburgékhoz  sem  megy  ki  ma 
este  ? 

Kamilla  (unottan) :  Oh  . . . 

Fábry:  A  Günzburg  ugy  hallom,  riválisa 
kegyednek  ? 

Kamilla :  Rivális ! 

Fábry :  Azt  tudja-e,  hogy  mostanság  a  bér- 
lőit próbálja  kitenni  ?  .  .  .  Egy  gyönyörű  birtok- 
koncentrálási terv  van  itten  a  szomszéd  bir- 
tokosokkal. 

Kamilla  (nyugtalanul) :  Micsoda  szomszéd 
birtokosokkal  ? 

Fábry:  Horthánékkal. 

Kamilla :  De  hát  bánom  is  én !  Miattam 
koncentrálhatnak  amennyi  jólesik  .  . . 

Fábry  :  Miattam  is.  (Kamillát  figyelgetve) : 
Magát  mégis  csak  mintha  bántaná  ez  .  .  .  A 
homlokán  néhány  szőke  fürt  selyemből  —  az 
egész  arca  olyan  bájosan  meggyötört . .  .  (Újra 
csend.)  Az  éjjel,  egy  párszor  felnéztem  az  abla- 
kára. Sokáig  világos  volt.  Mit  csinált? 

Kamilla :  Zongoráztam. 

Fábry :  Késő  éjjel  ? 

Kamilla :  Egy  noctürne-t !  (Pillanatnyi  habo- 
zás után) :  Hát  ön  kimegy  Grünzburgékhoz 
ma  este  ? 

Fábry :  Én  elutazom  egy  óra  múlva. 

Kamilla  (reménykedőn) :  Elutazik  ?  Hova  ? 
Messzire  ? 

Fábry :  Cannes-ba,  a  feleségemhez,  aki  hi- 
vatott, szegény  lélek  .  .  .  {Egy  percig  csend.) 
En  nagyon  szeretem  a  feleségemet.  Az  idő 
eljárt.  Most  már    évek  óta    beteges.    Utazom. 

Kamilla:  Isten  vele. 

Fábry  (tétován) :  S  ha  visszatérnék  .  .  . 
mondja  csak  ...  ha  később  .  .  .  Ha  valamikor 
elébe  állnék,  a  jövője  elé  —  ha  egy  napfényes 
téli  reggelen  megkinálnám  — 

Kamilla :    Oh,    hogy    mer    igy    beszélni  .  .  . 

(Egy  percig  csend.) 

Fábry :  Gödöllőre  semmi  esetre  sem  mentem 
volna,  még  ha  nem  is  utazom  el.  Sehová  kü- 
lönben, ahol  fürge  fiatalok  most  már  körül- 
rajonghatják, minthogy  nincs  többé,  aki  elhá- 
rítsa őket  .  .  . 

Kamilla  (majdnem  szemrehányón) :  Oh  magát 
alig  hárította  el  .  .  .  Maga  mindég  odajött, 
mindenüvé  követett,  mindenütt  ott  volt  a 
nyomomban  .  .  . 

Fábry :  Mondja  mindjárt  azt,  hogy  odato- 
lakodtam. 

Kamilla :  Tavaly  a  nagy  tribünön  .  .  . 

Fábry:  Lehetetlen  volt  ellentállni,  a  szőke 
homloka  pléin-airben !  Valami  kifejezhetetlen, 
szinte  félemletes  báj  áradt  az  alakjából  és  kö- 
rül lebegte  .  .  . 

Kamilla :  Még  emlékszik  ? 

Fábry :  Felejthetetlen,  abban  a  sajátságos, 
ezüstkék  ruhában  .  .  . 

Kamilla :  A  holdfényes  ruhámban  .  .  . 

Fábry:  Mac  Leen,  aki  száraz  s  szivtelen, 
mint  egy  szivar,  majd  leszédült  a  lováról  .  .  . 

Kamilla  (a  foga  közt) :  Egy  jokey ! 

Fábry :  S  az  ezredes,  aki  elvonult  a  tisztek- 
kel a  mázsálóba  s  a  Bolzay,  aki  ott  maradt, 
Bolzay  Sándor,  abban  a  gyönyörű  redingot- 
ban  az  ezüstkék  ruha  mellett  .  .  . 

Kamilla  {nyugtalanul) :  Unalmas  ez  .  .  .  egy 
régi  ruhám  .  .  . 

Fábry :  Oh  ha  nekem  adná  .  .  . 

Kamilla:  Mit  akar  vele? 

Fábry  {halkan) :  Egy  ágytakarót  .  .  . 

{Kamilla  a  szavába  vágna,  de  ebben  a  pil- 
lanatban kivülröl  élénk  és  zajos  gyermekhan- 
gok, üde  és  neveletlen  kiáltozás,  amelyen  egy 
megriadt  női  hang,  a  gouvernans  hangja  kűz- 
ködik  át  kétségbeesett  egyvelegben.  —  Egy  si- 
vitás.   Ugyanakkor  Boci  a  középről.) 

Boci  {Kamillához  élénken  és  mulattatva) :  A 
Günzburg-gyerekek  .  .  . 

Kamilla  {idegesen) :  Oh  nem  most  .  .  .  nem 
ide  .  .  .  nem  akarom. 

{Dörömbölés  kivülröl  az  ajtón  és  kacagás.  A 
nöi  hang  is,  mindig,  kétségbeesetten.) 

Boci :  Már  itt  vannak  ! 

Kamilla :  Kisérd  be  őket  a  mamához  .  .  . 
vagy  a  kis  szalonba  ...  te  is  maradj  ott  ve- 
lök  ..  . 

{Távoli  dörömbölés  és  folytonos  csengetés.) 

Boci :  Oh    a  kis    szörnyetegek.    {Kiszalad.) 

{Zaj  s  kiáltozás  kivülröl.  A  kisleány  hangja  : 
„Rabló,  zsivány!  A  kis  fiu:  Pofonütlek!  A 
gouvernans  hangja :  „Palkó !  Lóri !"  A  Boci 
kacagása.) 

82 


Kamilla :  S  az  apám,  aki  fekszik  .  .  . 

Fábry :  Oh  azt  nem  hallani  be  .  .  .  {az  órá- 
ját nézi).  De  miért  is  küldi  magára  ezeket  az 
apró  vadállatokat? 

Kamilla  (unottan):  Hát  tudom  én  —  sze- 
retnek .  .  • 

Boci :  A  kis  szalonba  vezettem  őket.  A  nagy- 
ságos asszony  is  ott  van. 

Kamilla  (Bocihoz):  Ferenc  még  nem  jött 
vissza  ? 

Boci :  Még  nem.  (El.) 

Kamilla  (bizonytalanul):  Az  orvost  várom .. . 
Kranzély  professzort .  . . 

Fábry :  Már  nem  fogom  soká  zavarni . . . 

Kamilla  :  Azt  hittem,  utazik,  nem  ? 

Fábry :  Néhány  percem  van.  (Egy  auto- 
mobil.) A  kocsim  már  is  jön  értem. 

Kamilla :  Hát  nem  bánom .  • .  Hát  nézze 
Fábry  —  röviden,  hogy  le  ne  késsék  . . .  kissé 
közönséges  dolog  is,  nekem  mindenesetre  szo- 
katlan ...  de  ha  már  itt  állunk  szemtől-szem- 
be  . . .  a  portás  is  itt  jár  már  hallom  . . .  leg- 
alább nem  mulasztom  el . . .  Elvégre  ön  ismeri 
a  dolgokat,  az  egész  helyzetet,  mindent . . . 
Régi  ismerősök  vagyunk,  barátok  ! . . .  Mind- 
össze arról  van  szó  . . .  mindössze  egy  kevés 
türelmet  kérünk  még . . . 

Fábry  (elegánsan) :  Oh  Kamilla  . . .  De  hi- 
szen ez  megszégyenitő  . . . 

Kamilla:  Oh  tudom,  tudom,  ön  igen  kö- 
nyörületes. 

Fábry  (könnyedén):  Mondja  mindjárt,  hogy 
kegyelmes . . . 

Kamilla:     Elnéző    irántunk  .  .  .    Bizonyos 

ironikus  fajtájú  elnézést  gyakorol  velünk 
szemben. . . 

Fábry :  Meg  akarja  köszönni  ? 

Kamilla:  Isten  ments.  Mindez  oly  meg- 
alázó, oly  gyötrelmes,  hogy  talán  csak  a  szá- 
nalmán muIt,  valami,  nem  tudom,  valami  sa- 
játságos kárörömén,  valami  beteges  gonosz- 
ságán múlt,  ha  még  itt  vagyunk  e  falak  között, 
ha  még  itt  vagyunk,  Bolzay  ezredes,  az  anyám 
s  én,  én,  mert  ugyebár  én  is  számitok  vala- 
mit, bennem  is  van  egy  kevés  büszkeség,  egy 
kevés  önérzet,  sőt !  (kacagva)  ami  bennem  van... 
valami  leküzdhetetlen  vágy,  ami  elepeszt,  ami 
kerget,  micsoda  egek  után  1 

Fábry:  Oh  istenem,  csak  tudna  egy  kissé 
nyugodtabb  lenni.  Az  élet  oly  egyszerű. . . 

Kamilla:  Magának! 

Fábry :  Oly  mulatságos,  ha  akarná. . . 

Kamilla  (kacagva) :  Ha  akarnám  !  .  . .  Ami 
romba  dőlt  itt  körülöttem,  daloljak  hozzá  mi  ? 
Körültáncoljam  mint  a  bolond  ?  Vagy  adjam 
meg  magam  végkép,  egy  nagyot  sikoltva  ?  Mi 
a  mulatságosabb  ?  De  hiszen  már  igy  is  alig 
ismerek  magamra.  Megrémülök  néha,  —  én 
vagyok-e,  én,  én,  s  csakugyan  valóság  mind- 
ez ?  !  Már-már  engedek,  tűrök,  panasz  nélkül. 
Dolgozom  is . .  .  igen,  dolgozom,  küzdök. 
(Fábry  nevet.)  Oh  ne  nevessen. 

Fábry :  Ez  gyönyörű  1  Es  meddig  fog 
küzdeni  ? 

Kamilla :  Meddig  ?  En  istenem  . . .  már 
csak  rövid  idő  kérdése  ...  az  apám  visszamegy 
az  ezredéhez . . . 

Fábry :  Ha  ugyan . . . 

Kamilla  {remegőn)  '■  Ha  ugyan  mit  ?  Ha  ugyan 
nem  szabadságolják  —  ezt  akarta  mondani? 
Szóval  minden  reményemet . . . 

Fábry  (a  szavába  vágva) :  Oh  a  reményét ! 
Sőt !  Lássa,  haragszom  . . .  attól  megkímélhe- 
tett volna,  hogy  kérkednem  kelljen ...  de 
olyan  igaztalan  irántam  . . .  Egy  csomó  dolog, 
amit  legjobb    szerettem    volna    elhallgatni . . . 

Kamilla :  Beszéljen  .  . . 

Fábry:  Régi  ismerősök  —  barátok,  amint 
az  imént  mondta,  no  lássa  .  .  .  Kifelé  a  ma- 
guk számára  egyelőre  ugy  van  minden,  amint 
volt  —  a  Bolzay  Sándor  öngyilkossága  előtt 
Ami  e  fölfordulásból  ódium  származhatott 
volna,  óh  látszólagos  ódium,  Bolzay  ezredesre 
nézve,  —  elhárítottam,  vagy  legalább  is  meg- 
próbáltam elhárítani.  Hozzám  nem  fordult 
senki,  engem  nem  kért  föl  senki,  csak  azt  te- 
hettem, ami  módomban  volt  .  .  .  Mindössze 
néhány  kisebb  pénzűgyet  rendezhettem  el,  — 
voltam  bátor  elrendezni  —  egynémely  rikitó 
adósságot  s  amelyekre  már  végrehajtás  volt 
kitűzve.  Oh  apróságok  .  .  .  mindezt  kifi- 
zettem. 

Kamilla:  Kifizette? 

Fábry :  Ami  komplikáltabb  ügyek  lehetnek, 
ezekhez  természetesen  nem  férhettem,  mert 
hiszen  itt  bizonyos  hivatalbeli  eljárás  szüksé- 
ges .  .  .  Szóval  ezek  még  fennmaradnak,  saj- 
nos talán  a  leglényegesebbek,  ami  erkölcsi 
hatásukat  illeti.  De  gyorsan  elintézve  ezeket 
is,  sok  mindent  megmenthetnénk. 

Kamilla :  Megmenthetnénk  ? 

Fábry:    Az    egész    nagy,    kinos    ügyet  egy 

tetszetős  frázisban,  ahogy  azt  maga  szereti : 
Bolzay  Sándor  meghalt  egy  ideáért. 

Kamilla:  Egy  idáért. 

Fábry  {intencióval) :  Tehát  .  .  . 

Kamilla :  Tehát  a  rajongásom  is  megveszi ! 
Tehát  ép  azzal  rántana  le  magához,  hogy 
odafönn  akarok  maradni !  Tehát  ugy  szeny- 
nyezne  be,  hogy  azt  hihessem  tiszta  maradok  ? 

Fábry  {türelmetlenül) :  Oh  csak  egyszer  ne 
álmodna  már  I 

Kamilla :  Hogyan  ?  !  Most  se  ?  !  Amikor 
csakugyan  azt  hiszem,  hogy  álmodok.  Amit 
elrendezett,  fizetett  .  .  .  ahogy  lefogott,  ahogy 
leszögelt  aranyszögekkel  ....  A  mámora ! 
persze !  hogy  a  nyomoromat,  az  egész  csalá- 
dom nyomorát  felitta  egy  reménységben  .  .  , 
Ahogy  a  kezébe  ragadt  mindent,  a  multakat 
is,  a  jövőt,  engem  .  .  .  ahogy  körülkeritett, 
megejtett,  mint  a  vadat. 

Fábry  {epedön)  :  Kamilla  .  .  . 

Kamilla :  Ah  nem,  nem,  megejtve  nem,  meg 
se  gyöngülve !  —  már  nem  álmodok.  Amit 
adott,  amivel  tartozom,  amivel  tartozunk,  — 
amivel  Bolzay  Sándor  .  .  . 

Fábry  {mosolygón  és  kétkedőn) :  Oh  .  .  . 

Kamilla  {kétségbeesett  energiával):  Amivel 
Bolzay  Sándor  tartozik,  mindent ! 

Fábry:  Könnyelmű  Ígéretek  .  .  . 

Kamilla  {izzón) :   Amit  én  Ígérek  .  .  . 

Fábry  {hevesen  és  gúnynyal):  Lopnia  kel- 
lene .  .  . 

Kamilla:  Mindent!  A  vétken  tul  vagyok, 
megváltva  !  A  kezem  szabad.  Nem  adtam  el 
magam. 

Fábry :  Össze  fog  roskadni  mint  az  a  má- 
sik, ott  jár  ahol  ő,  a  hidon  — 

Kamilla :  Annál  jobb !  Hallgasson  I 
{Ebben  a  pillanatban  Ferenc  a  középről.) 

HETEDIK  JELENET. 

Kamilla,    Fábry    Pál,    Ferenc,    dr.    Kranzély,    majd 
Horthán  György. 

Ferenc :  Kranzély  tanár  ur  van  itt  .  .  . 

Kranzély  {sovány,  ideges,  remegő.  Mártír-arc, 
sok  barna  haj,  kinosan  lesimítva  mint  egy  vén 
asszonyi  frizura).  Alászolgája  .  .  .  van  szeren- 
csém .  .  .  Bolzay  kisasszony?  .  .  .  van  szeren- 
csém {körültekint).  Hol  van  a  beteg? 

Fábry  {Kamillához) :  Isten  vele. 

Kamilla:  A  viszontlátásra.  Jó  utat. 

Fábry:  Minthogy  ígért,  várok  —  s  nem 
utazom  .  .  . 

Kamilla :  A  viszontlátásra  .  .  . 

{Fábry  köszönti  Kranzélyt  és  távozik.  A  kü- 
szöbön találkozik  Horthánnal,  aki  e  percben 
lép  be.) 

Kranzély  {Kamillához):  Horthán  György 
üzent  nekem  s  kéretett  ide  .  .  .  azt  hiszem 
Bolzay  kisasszony  ? 

György  {Fábry hoz,  aggódón):  Nincs  semmi 
komoly  baj  ? 

Fábry  {könnyedén) :  Oh  semmi  1  (£7.) 

Kamilla  {miközben  Horthán  közeledik  felé): 
Igen,  én  kértem  fel  Horthánt  e  szives  közve- 
títésre, minthogy  a  tanár  urat  nem  volt  sze- 
rencsém személyesen  —  {Horthánnak  kezet 
nyújt). 

Kranzély :  Oh,  fölösleges  .  .  .    Mindegy  .  .  . 

Kamilla :  Be  fogom  kisérni  a  tanár  urat . . . 

Kranzély  {elháritón) :  Oh  azt  hiszem  ...    \ 

Kamilla  {Ferenchez,  aki  mozdulatlan  állott 
a  küszöbön) :  Kisérje  be  a  tanár  urat.  {Kran- 
zélyhez.)  Talán  előbb  a  mamával  volna  szives 
beszélni  .  .  . 

Kranzély :  Ahogy  tetszik  .  .  . 

{Ferenc  átjön  a  színen  és  a  jobboldali  felső 
ajtót  kinyitja  Kranzély  előtt.  Kranzély  el.  Ferenc 
követte.) 


NYOLCADIK  JELENET. 
Kamilla,  Györg^y  s  végül  Amanda  nővér  s   Mariska. 

{Kamilla,  György,  mint  a  bűntársak  a  távo- 
zók felé  néznek,  várják,  mint  tűnnek  el  Kran- 
zély és  Ferenc,  mint  zárul  be  az  ajtó  mögöttük. 
Akkor  gyorsan,  mintegy  felszabadult  epedéssel, 
megváltva,  de  kábultan  is  a  gyönyörtől,  hogy 
egyedül  vannak,  hirtelen  egymásnak  lendülnek. 
Napfény  az  ablak  párkányán.) 

Kamilla :  György ! 

György :  Kamilla ! 

Kamilla  {lázasan) :  Hát  itt  vagy  .  .  .  hát  itt 
vagy  .  .  .  hát  végre  itt  vagy  velem,  nekem,  — 
az  enyém,  az  enyém  ! 

György :  Oh  drága  szivem !  Szerelmem 
édes  ...  az  ajkadat,  az  ajkadat  .  .  . 

Kamilla  {remegőn,  az  arcát  fölfelé  szegezve) : 
Igen  .  .  .  igen  .  .  . 

György:  Hadd  nézzem  még,  mielőtt  elve- 
szem .  .  .  Hadd  nézzem  még,  amint  remeg  és 

vár,  amint  megsápad  .  .  .  hadd  nézzem  a  he- 
lyet, ahová  az  én  ajkam  megy  el  .  .  . 

Kamilla  {alig  hallhatóan) :  Vedd  már  .  ,  , 

György  {az  ajka  fölött) :  Oly  közel  van  s 
az  útja  mégis,  mint  a  végtelen  .  .  . 

Kamilla  (mohón) :  Oh  vedd  !  vedd  !  jól,  for- 
rón, egészen,  egészen  — 

György  (lázasan):  Kamilla! 

Kamilla :  Mintha  gyűlölnél !  Mintha  meg- 
akarnál ölni !  Mintha  megölnél ! 

György :  Szeretlek  ! 

(Az  ajkuk  lázasan  összeforr.) 

(Egy  percig  csend.) 

Kamilla  (kábultan) :  Már  nagyon  vágytam 
utánad  .  .  .  nagyon  kívántalak  .  .  .  György, 
szivem  .  .  .  tegnap  is  .  .  .  az  egész  nap,  az 
este,  az  egész  éjjel  —  az  egész  életemen  ke- 
resztül .  .  .  (Boldogan,  forrón):  Hát  jó  reggelt 
Horthán  ur  .  .  . 

György :  Jó   reggelt  Bolzay  kisasszony  .  .  . 

Kamilla  (elragadtatva  s  forrón) :  Jó  reggelt, 
szeretőm ! 

György  (aki  gyönyörűséggel  hallgatja  ezt) : 
Hallgass  .  .  . 

Kamilla  :  Még  mondjam  ?  Még  ?  (Forrón,  a 
legteljesebb  odaadással.)  Szeretőm  !  Szeretöm  ! 

György  (forrón,  halkan,  a  legszélsőbb  inti- 
mitás hangián) :  En  is  neked  :  szeretőm !  ( Egy 
percig  csend).  De  hát  vigyázzunk  édes  ... 

Kamilla  (felocsúdva) :  Csakugyan  .  .  .  (De 
megmarad  a  György  karjában  s  amint  ez  kö- 
rülnéz a  szobában) :  Igen  a  te  virágaid  —  azt 
a  piros  csomót  Margit    hozta  .  .  .    Köszönöm 

. . .  köszönöm  . . .  Mintha  ő  is  tudta  volna . . . 
Gáti-Szász  Margit  .  .  . 

György:  Ma  négy  hete,  hogy  az  enyém 
lettél  .  .  . 

Kamilla  (megremegve):  Négy  hete —  ma  este... 

György :  Eljössz  ?  . . .  Vagy  eljöhetek  ide  . . . 
hozzád  ?  .  .  . 

Kamilla  (borzongva) :  A  leányszobámba  ?  — 
Csináltattam  neked  egy  kulcsot,  egy  kis  ezüst 
kulcsot  .  .  . 

György :  Hol  van  ? 

Kamilla:  Még  talán  nincs  készen  .  .  .  Be 
kell,  hogy  szóljak  érte  — 

György  (epedön) :  Ma  este,  Kamilla  .  .  . 

Kamilla  (kábultan) :  Micsoda  fény  1  .  .  .  S 
az  akác  az  udvaron  .  .  . 

György :  Ma  este  .  .  . 

Kamilla  (ingadozón) :  Hogy  jöjjek  el  hazul- 
ról ?  Micsoda  ürügyem  ?  .  .  . 

György  (halkan  s  tétován) :  Gödöllő  ...  a 
májusi  ünnep  ...  a  Günzburg ! 

Kamilla  :  De  hiszen  gyászban  vagyok  . . . 

György:  Oh  egészen  intimus  est,  ugy  hal- 
lom .  .  .  Zene  sincs  .  .  . 

Kamilla  (küzködve) :  Az  anyám  . . . 

György :  Oh  ha  te  akarod  .  .  . 

Kamilla:  Messze  is  van  .  .  .  kedvem  sincs 
azokhoz  odakünn  .  .  . 

György:  De  hiszen  nem  is  kell  kijönnöd 
édes,  csak  épen  hogy  elmehetsz  hazulról  .  .  . 

Kamilla:  Oh  nem,  ez  veszélyes  .  .  .  ennyit 
sok  is  hazudni . . .  megtudják,  lehetetlen  .  .  . 
Boci  elkísérne  a  vasútra  . .  .  Akkor  még  jobb 
kimenni  .  .  . 

György  (epedőn):  Hát  jöjj  ki  szivem  .  .  . 
magam  is  ugy  szeretném  a  legjobban,  ha 
kijönnél  s  akkor  elmehetnénk  együtt  .  .  . 

Kamilla :  Mért  hogy  így  szeretnéd  a  leg- 
jobban ? 

György:  Oly  édes  az,  oly  szédítő,  hogy 
ött  vagy  a  többiek  közt,  —  mint  leány  vagy 
ott  s  én  is  ott  vagyok  körülötted,  egysze- 
rűen és  tartózkodón  mint  a  többiek,  mint 
akárki,  —  s  nem  tudja  senki  csak  mi 
ketten  .  .  . 

Kamilla  (epedőn) :  Csak  mi  ketten,  mondd  . . . 

György  (csak  folytatva):  A  gyönyörömet 
még  fokozza  .  .  . 

Kamilla :  Az  enyémet  már  nem  tudja 
fokozni  semmi  .  .  .  már  messzebb  nem  mehe- 
tek veled  .  .  ,  Már  nem  lehetek  jobb,  nem 
lehetek  odaadóbb,  a  tiéd  vagyok,  a  tiéd  sza- 
badon és  minden  kényszernél,  minden  tör- 
vénynél mégis  rettenetesebben :  a  tied  vagyok 
az  egész  szivemmel,  a  leány  gyöngédségével, 
az  asszony  szenvedélyéval,  a  tiéd,  a  tiéd ! 
szűziesen  és  féktelenül !  A  tiéd  vagyok  az 
életem  legnagyobb  örömével  s  a  tiéd  a  fáj- 
dalommal is  .  .  . 

György  (megdöbbenve):  A  fájdalommal? 
Mit  jelent  ez? 

Kamilla  (hevesen) :  Nem !  nem  !  semmit ! 
hallgass  1 

György  (felindultan  s  félénken  is) :  Ha  rej- 
tenéd előttem,  ami  titkos  gyötrelmeid  lehet- 
nek .  .  .  Ha  megmondhatnám  mindazt,  — 

Kamilla :  Ne  mondj  meg  semmit  .  .  . 

György:  Amim  csak  van  — 

Kamilla:  Hallgass  .  .  . 

György  (hevesen) :  Oh  ez  a  gög ! 

Kamilla :  Ez  nem  gög ! 

György :  Mért  háritsz  el  magadtól  .  .  . 

Kamilla  (egészen  hozzásimulva  s  megbor- 
zongva) :  De  hát  elháritlak  ?  .  .  . 

György  (hevesen) :  Az  ut  szabad  előttünk. 
A  nevem  a  tiéd.  Mondd  mikor  s  meg- 
esküszünk ! 

Kamilla  (fájdalmas  kicsiny  léssel) :  Oh!  .  .  . 
(Más  hang) :  S  ami  mögöttünk  van  s  aki 
mögöttünk  vár? 

György  (mindég  hevesen  és  nyugtalanul): 
Mögöttünk?  Kicsoda?  Megcsaltunk  valakit? 

Kamilla :  Ki  tudja  ? 

György  (hevesen  s  megejtve) :  Kamilla  .  .  . 
Oh  ez  a  hang  ...  Ez  az  arc  ...  de  hát  mért 
nézel  igy  reám  ? 

Kamilla  (nagyon  zengzetes):  Jönni  fogsz 
velem  a  hidon,  ha  szeretsz  .  .  . 

György :  Oh  mért  gyötörsz  ? 

Kamilla  (heves)  :  Meg  fogsz  érteni,  mondd  ? 

György :  Kamilla  .  .  . 

Kamilla :  Hogy  oda  vetettem  magam  neked, 
ujjongva,  sziláján,  György,  neked !  Hogy  ha- 
bozás nélkül  a  szeretőd  lettem,  egy  éjszakán 
a  szeretőd !  Hogy  nem  állitott  meg  semmi, 
hogy  nem  tartott  vissza  jsemmi,  semmi !  (Han- 
gok az  előszobában). 

György  (aggódón):  Kamilla  .  .  .  (Mintegy 
felriadva,  egymás  mellett.  Egy  percig  csend. 
Aztán  gyötrődve,  megzavarva) :  Most  már  nem 
is  tudom  .  .  .  annyi  minden  .  .  .  jönnek  is  .  .  . 
kérhetem-e  még?  Ma  este? 

György  :  Ma  éjjel  .  .  . 

Kamilla :  Látlak-e  ?  Kijösz  ? 

{Még  mielőtt  Kamilla  felelhetne^  Amanda 
nővér  Marikával  a  küszöbön  középről  megjelen- 
tek, —  kéz  kézben  és  feketében.) 

Kamilla  {megpillantva  őket  s  meglepetve)  : 
Amanda  nővér  ...  fa  kisleány  felé)  Marika  . . . 
{és  Horthánhoz) :  Kijövök  .  .  .  (^4  kezét  nyújtja. 
A  kisleány  egy  lépést  tett  előre  s  tétován  meg- 
állt. Az  apáca  mozdulatlan.  György  és  Kamilla 
szótlanul  nézik  egymást.  Aztán  György,  kö- 
szöntve az  apácát  elmegy.) 

KILENCEDIK  JELENET. 

Kamilla,  Amanda  nővér,  Marika,  majd   a    Günzburg 
gyerekek  és  Mártha. 

Amanda :  A  gyermek  hazakívánkozott.  A 
gyermek  ideges,  álmatlan.  A  múlt  éjszaka 
megleptem,  amint  térdelve  az  ágyban  az  ajká- 
hoz szoritott  kezekkel,  hogy  a  többiek  meg  ne 
hallják,  csöndesen  zokogott  ...  A  mécsvilág- 
nál olyan  sápadt  volt  az  arca,  szegény  kis 
szenvedő  gyermek  arca,  hogy    megrémültem. 

Kamilla  (megdöbbenve):  Marika .  .  . 

Amanda :  Marikának  jobb  lesz  itthon.  Min- 
denesetre több  gondot  és  ápolást  igényel, 
mint  amit  az  intézet  fogyatékos  eszközeivel 
nyújtani  tud.  Nekünk  egyébként,  a  főtiszte- 
lendő főnöknővel  egyetemben,  bocsánatot 
kérek,  de  az  volt  a  benyomásunk,  hogy  egy 
kissé  el  tetszett  hanyagolni,  egy  kissé  nagyon 
is  magára  tetszett  hagyni  a  gyermeket  .  .  . 

Kamilla:  Oh! 

Amanda  {fölényes  irgalommal) :  Azaz,  hogy 
az  intézetben  nem  volt  magára  hagyva,  ez 
nagyon  természetes.  Igen  kedves  és  érzelmes 
gyermek,  —  mi  mindannyian  körülötte  vol- 
tunk. De  a  család  részéről,  bizonyos,  ha  sza- 
bad mondanom,  bizonyos  lanyha  érdeklődést 
tapasztaltunk. 

Kamilla:  Az  anyám  is,  én  is,  hetenként 
többször  meglátogattuk  Marikát.  Az  utóbbi 
időben,  igaz,  elmaradtunk  .  .  . 

Amanda :  Épen  ez  .  .  . 

Kamilla:  Oh  istenem  ...  ha  tudná  kedves 
nővér  .  .  . 

Amanda:  Tudom. 

Kamilla :     Családi     szerencsétlenségünk  .  .  . 

Amanda  {hidegen) :  Kétségkivül  .  .  .  {Egy 
percig  hallgat.  Csend.  Aztán):  Isten  veled 
Marika  .  .  .  {Ismét  csend  egy  percig.  Aztán 
Kamilla  felé) :  Ajánlom  magam  Bolzay  kis- 
asszony. {Megindul.) 

Kamilla  {némi  küzködés  után) :  Amennyi- 
ben, néhány  nap  multán,  Marika  kipihenné 
magát  itthon  ...  s  az  internátusi  dijat,  az 
egész  hátralékot,  gondolom  egy  félesztendei 
hátralékot  beküldenők  a  főtisztelendő  főnök- 
nőnek, —  mert  hiszen  ugyebár  nem  szakit- 
hatjuk félbe  a  neveltetését  .  .  . 

Amanda  {megállott  volt.  Aztán  csendesen): 
Marikát  mindég  igen  szivesen  fogjuk  viszont- 
látni. {Elmegy.) 

Kamilla  {lerogyva  mellé):  Szegény  drága 
gyermek.  (Megcsókol/a.)  Hát  csakugyan  .  .  . 
{A  könnyes  szemével  nézi.)  Micsoda  rossz  kis 
ruhácskád  van  ...  a  cipőd  is  .  .  . 

Marika  {igen  enyhén,  egy  gyermek  aki  szen- 
vedett) :  Nem  baj,  csakhogy  itt  vagyok  .  .  . 
az  intézetben  tudod  .  .  .  {De  nem  folytatja,  — 
egy  csöppet  ijedten  s  megriadva  Kamillához 
simul  a  Günzburg  gyerekek  láttára,  akik  e 
pillanatban  Jönnek  be  Jobbról.  Mártha  mögöttük.) 

Kamilla  {önkéntelen):  Oh  a  boldogab- 
bak .  .  .  {Marikához)  De  hát  mért  félsz? 

Mártha  {Kamillához) :  Kezét  csókolom  .  .  . 
Bocsánatot  is  kell  kérnem,  ha  talán  zajosan 
jöttünk  ...  A  nevelésök  egy  kissé  tökéletlen. 
A  bárónő  nem  engedi,  hogy  hozzájuk  njml- 
jak  .  .  .  {Mint  aki  boldog,  hogy  kiöntheti  a 
szivét):  Nem  is  nagyon  kivánok  különben 
hozzájuk  nyúlni  ...  a  fiúnak  az  a  szokása, 
hogy  a  kezembe  harap,  ha  nem  vigyázok,  — 
de  most  már  nagyon  vigyázok  .  .  .  Egyébként 
a  bárónő  tisztelteti  a  kisasszonyt  és  biztosan 
elvárja  ma  estére  Gödöllőre. 

{A  két  gyermek  eközben  mozdulatlan  állott 
Marika  előtt,  néhány  lépésről  való  félig  intimi- 
dáit, félig  kihivó  a  kritikai  szemlélgetésben. 
Lóri  időközben  egy  lépést  közeledett  Kamilla 
felé,  mig  Palkó  csak  tovább  vizsgálja  Marikát.) 

Lóri  {angyali  ártatlansággal) :  Kamilla,  a 
mama  azt  mondja,  hogy  te  fested  a  haja- 
dat ...  És  azt  is  mondja  a  mama  .  .  . 

Mártha  {elrémülve) :  Lóri !  .  .  . 

Palkó  (a  kis  nővére  felé) :  Nem  szabad 
megmondani  .  .  . 

Kamilla :  Csak  mondjad  Lóri  ...  És  azt  is 
mondja,  hogy  csak  egy  szál  ruhám  van,  ugye 
s  hogy  nekem  kinos  kijönni  Gödöllőre 
ugye  ?  .  .  .  Hát  mondd  meg  a  mamának,  hogy 

csak  azért  is  kijövök,  az  egy  szál  ruhámban, 
érted  Lóri,  csak  azért  is  .  .  . 

Lóri :  Majd  megmondom.  (Palkó  felé  megy.) 

Palkó  (végre  elszánja  magát  s  Marikához)  : 
Én  vagyok  báró  Günzburg  Pál. 

Lóri  (bájos  majmolással) :  En  vagyok  báró 
Günzburg  Lórika  .  .  . 

Kamilla  (Marikához)  :  Hát  te  is  mondd  meg 
szépen  a  nevedet .  .  . 

Marika  (félénken,  egy  csöppet  meg  is  hunyász- 
kodottan):  Én  vagyok  Bolzay  Marika. 

Palkó  (akinek  valami  eszébe  jutott):  A  te 
papád,  ugye  .  .  . 

Kamilla :  Palkó  1  (Mártához) :  Ah  vigye 
őket,  vigye  őket. 

Mártha  (gyorsan  összeszedi  őket) :  Tessék 
jönni  .  .  .  tessék  jönni  .  .  .  Palkó !  Lórika  1 
tessenek  jönni  .  .  .  (valahogy  kifelé  tuszkolja 
őket  és  Kamillához  fordulva  már  a  küszöbön) : 
A  bárónő  kivánságához  képest  meglátogattuk 
a  kisasszonyt  .  .  .  Kezét  csókolom  kisasszony. 
(Elmennek.) 

(Egy  percig  csend.) 

(Marika  a  Kamilla  keblére  dőlve  csönde- 
sen sir.) 

TIZEDIK  JELENET. 

Kamilla,  Marika,  majd  Ferenc,  Kranzély  —  a  Bolzay 
ezredes  hangja. 

Kamilla :  No  ne  sirj  Marika  .  .  .  ezek  is  csak 
gyerekek  ...   no  ne    sirj  .  .  .  nem  akarom  . . . 

Marika:  Az  intézetben  is  csak  ezt  hallom 
mindég  .  .  .  Nem  is  megyek  vissza  .  .  . 

Kamilla  (nagyon  gyöngéden) :  Dehogy  nem . . . 

igenis  vissza  fogsz  menni  .  .  .  hadd  lássák  a 
többi  kis  leányok,  hogy  te  nem  félsz  tőlük, 
csak  azért  sem  félsz  tőlük,  hogy  mégis  te 
vagy  a  legkülömb  .  .  .  mert  lesz  neked  új 
ruhád,  a  legszebb  ruhád  neked  lesz  és  egy 
kis  apró  aranyórát  is  veszek  neked  .  .  . 

Marika  (a  könnyem  keresztül) :  Igazán  ? 

Kamilla :  Igazán. 

Marika  (egy  nagyot  sóhajtva)  :  Már  nem 
sirok.  Soha  életemben  nem  sirok  többé,  ha 
veszel  egy  kis  aranyórát  .  .  . 

(Dél  van.  Odalenn  visszatérő  munkástöme- 
gek.  Semmi  zaj,  csak  a  lépések  ritmikus  dübör- 
gése, mint  ahogy  katonák  vonulnak  el,  rendben.) 

Ferenc  (a  középről)  :  Tessék  jönni  ebé- 
delni. Tálalva  van. 

Kamilla :  Kranzély  tanár  ?  .  .  . 

Kranzély  (aki  e  pillanatban  jön  be  jobbról 
s  rögtön  Kamillához  fordul):  Semmi  baj  .  .  . 
semmi  baj  .  .  .  Már  megmondtam  a  méltóságos 
asszonynak  .  .  .  Lelki  megrázkódtatás,  fixa 
ideák :  a  brigád,  —  ez  elmúlik.  Csak  pihe- 
nés, pihenés,  friss  levegő,  lehetőleg  hegyi 
levegő  .  .  .  egy  kis  utazás,  a  Svájc !  Ajánlom 
magam  .  .  .  (Már  sietne  el.) 

{Ebben  a  pillanatban,  hirtelen,  éles  zaj  hallat- 
szik a  szomszéd  szobából,  mintha  egy  ablak 
rándult  volna  föl.  Egy  ijedt  női  hang  a  zaj- 
ban :  —  Bolzayné.  És  alantról,  csengőbben,  a 
lépések  koppanása  a  kövezeten.) 

Kamilla  (elrémülve)  :  Szent  isten  .  .  . 

(Kranzély  megállott,  figyel.) 

A  hang  (belülről,  a  Bolzay  ezredes  hangia)  : 
A  brigád  1  A  brigád! 

Kranzély  (idegesen,  mini  aki  különbekhez 
van  szokva):  Ez  semmi,  ez  semmi  .  .  .  fixa 
ideák ;  a  brigád !  Egy  katona  !  Egészen  nor- 
mális —  mindenben  katonaságot  hall  és 
lát  .  .  .  Mondtam  már :  pihenés,  hegyi  levegő, 
egy  kis  utazás !  a  Svájc !  Ajánlom  magam  — 
(Elsiet) 


Függöny. 

HARMADIK  FELVONÁS. 


A  Günzburg-villa  Gödöllőn,  a  Hall.  A  háttérben, 
középről,  két  nagy  ablak  s  balról  egy  szabad  kijárat 
futórózsákkal  a  kontúrokon.  A  márvány  küszöbön  is 
egy-egy  lehullott  rózsa.  Az  ajtó  s  az  ablakok  egy 
kőtomácra  s  ezentúl  a  kertre  nyílnak.  Mély  és  messzi 
horizont.  Az  esteli  égbolt,  csillag  miriád  és  egy  nagy 
ovál  hold,  mintegy  ezüst  citrom  a  középen.  Jobbról, 
fönn,  egy  nyitott  és  virágos  üvegajtó,  mely  szintén  a 
kőtomácra  nyilik,  ahonnan  két  alacsony  lépcső  vezet 
le  a  kertbe.  Egy  másik  parkrészlet  ez  ajtón  át:  tá- 
voli tó,  hattyúkkal  a  holdfényben.  Egy  kisebb  ajtó 
is  jobbról.  Balról  egy  széles  és  kerek  hajlású  üveg- 
ajtó, mely  az  ebédlőbe  vezet. 

Kastély  berendezés,  pazar,  utánzó,  szemi-feudális. 
Tölgyfa  kandalló  a  jobboldali  falban,  egy  páncélos 
hős  a  kandalló  körül,  egy  kerevet  párnákkal,  keskeny 
zsöllyék  s  egy  törpe  perzsa  asztalka.  A  háttérben  Jobbról 
egy  zongora  s  balról  egy  fiókos  empire-szekrény.  Balról 
a  középen  egy  nagyobb  kerek  asztal,  súlyos  tölgy  s  két 
ó-angol  szék. 

A  kandallón  egy  lámpa.  Az  asztalon  is.  Valami 
enyhe  fény,  mély,  kéklő  és  csendes,  amelyben  van  a 
holdfényből  is,  mely  a  tornácot  bevilágitja  s  átdereng 
az  ablakon. 

ELSŐ  JELENET. 

Horthán  Györg^y,  Szenvey,  Günzburg-  Ottilia. 

(György  a  háttér  kijáratánál,  arccal  a  parknak.  Vár, 
néz,  figyel  —  odakünn  csendes  és  holdfényes  a  park. 
Egy  lélek  nem  jár.  Egy  távoli  toronyóra  ütése :    tiz  óra.) 

Szenvey  {egy  zsöllyében,  merengön.  Egy  nagy 
pohár  kávé  van  előtte  a  kis  asztalon.  Egy  ciga- 
retta, amelyik  elhamvad  a  kezében.  Es  félig 
György  felé) :  A  holdfény  mérges  ital  .  .  .  {Otti- 
lia balról  megjelent.  Két  gyors  lépés  György 
felé,  de  rögtön  megáll  tétován :  a  Szenvey  jelen- 
léte zavarja.  Ez  utóbbi  rögtön  észreveszi  ezt) : 
Oh  miattam  .  .  .  csak  tessék.  Itt  van  a  kávém,  — 
épen  elég  ...  Itt  vagyok  magamnak  én  — 
épen  elég  .  .  .  {Már  mintegy  magának) :  Az 
egyik  lámpát  végleg  el  kellene  oltani.  Talán 
mind  a  kettőt.  Az  összes  lámpákat  a  világon. 

Ottilia  {ismét  ragyogó.  S  ismét  a  vaskos 
gyöngy  nyakék.  Szenveyvel  nem  törődik,  egy 
vállvonogatás  s  hirtelen  tovalebben  György  felé, 
a  fűiéhez) :  Mért  jött  el  az  asztaltól  ?  .  .  . 
ilyen  gyorsan,  mért  ?  mért  ?  Mért  olyan  türel- 
metlen, mit  akar,  kit  vár,  mit  néz  ?  Ez  sértő. 

György :  Szenvey  is  eljött .  .  . 

Ottilia  {lenézőn) :  Egy  pozőr !  Egy  Strausz- 
akkord  a  hárfán  .  .  .  Őszintén  .  .  . 

György :  Az  éjszakát    nézem,  a    holdat  .  .  . 

Ottilia  {halk  kacagással) :  Oh  drága  hold ! 
{Még  halkabban  s  kihivón) :  A  szivemet  nézze, 
amint  dobog  .  .  . 

György:  Ezt  a  nyakéket,  a  gyöngyöket 
mind  —  a  nyakát  .  .  . 

Ottilia  {elhárítva  s  haraggal):  Oh  hallgas- 
son .  .  . 

György  {majdnem  hevesen) :  Tudtam,  hogy 
ki  fog  jönni  utánam,  hogy  nem  hagy  itt 
magamba  .  .  . 

Ottiiia :  Ah  csakugyan !  Amikor  eljött  az 
asztaltól,  amikor  kisompolygott  ide,  mind  tud- 
ták mért,  a  többiek  is  mind  !  Az  egész  asztal 
súgta  utána  :  Bolzay  Kamilla  !  {Kárörömmel  és 
kihivólag) :  Hát  mért  nem  jött  Kamilla,  holott 
megigérte,    nyilván  magának  is  megigérte  .  . . 

György  :  Nekem  . .  . 

Ottiiia :  Már  hires  űgy,  vigyázzon  1  Már  ki 
lehet  találni . . .  azt  is,  amit  már  nem  ígér- 
getnek többé .  .  . 

György :  Nem  engedhetem  .  .  . 

Ottiiia  {gyorsan) :  A  múltkor  látták  vele, 
Kamillával,  késő  este  valahol  egy  kis  utcá- 
ban .  .  .  Vigyázzon  . .  . 

György  {remegőn) :  Nincs  miért  vigyáznom... 
Nem  igaz !  Nem  engedem  .  .  . 

MÁSODIK  JELENET. 

György,  Ottiiia,  Boglár-Kendyné,  Günzburg  Tamás, 

Ercsény  Renée,  majd  Komáromi. 

Boglár-Kendyné  {balról  Günzburg  Tamással, 
akit  a  kezénél  fogva  vezet,  mint  egy  nagy  gyermc 
ket.  Szőke  nő,  több  mint  szőke,  majdnem  fehér. 
S  nagyon  vidáman):  Tamáska  fog  énekelni, 
fog  énekelni  .  .  . 

Renée  {nyúlánk,  bronz  haj  és  gyanúsan 
sápadt.  Két  nedves,  zöld  szem  és  élesen  kifes- 
tett száj  a  haloványban.  Követte  Boglár-Ken- 
dynét  s  előre  sietve  s  nagyon  érdeklődve) :  Ka- 
milla ?  .  .  .  hát  csakugyan  nem  jött  ?  Nem  is 
ön  ?  {Ottiiia  felé  ment.) 

Boglár-Kendyné :  Gyönyörűen  fog  énekelni. 
Tamás  {fiatal,  kedves,  elkényeztetett) :    Most 
igy,  mindjárt,  vacsora  után  ? 

Szenvey  (merengön) :  Mit  gondolhat  a  hold, 
ha  lámpákat  lát? 

Boglár-Kendyné :  Most  igy  mindjárt. 
Renée  (Tamás felé):  Az  ajka  mint  a  korál  — 
Ottília :  Egy  negyed  órácskát  hadd  aludjon 
előbb  .  .  . 

Tamás  (hálásan) :  Drága  angyal  .  .  . 
Ottilia:  Itt  ebben  a  jó  puha  fauteuilben, 
szemben  a  jó  isten  ragyogó  égboltozatával . . . 
a  holddal,  a  csillagokkal,  a  májusi  éjszakával . .  . 
(A  kerevethez  siet,  felszedi  s  hozza  a  párnákat.) 
Renée  (Szenvey  felé) :  Oh  a  hold !  (Tapsol.) 
Nézze  —  kék  szerelem !  Adjon  inni  belőle 
egy  kristály  pohárral.  (Távolodik  és  lemegy  a 
kertbe.) 

Szenvey:  Nem  tehetem.  A  holdfény  mér- 
ges ital. 

Boglár-Kendyné  (nevetve):  Még  párnákat  is? 
Ottília :  Hogyne !  (Nevetnek.  A  párnák  közé 
temetik  Tamást  mint  egy  kövér  baby-t.) 

Szenvey :  Tamáska,  drága  gyermek,  ne 
aludjon  ...  az  istenért,  ne  aludjon. 

Boglár-Kendyné  (Szenveyhez) :  Miért  ag- 
gódik ? 

Tamás  (elmerülve  s  kéjesen)  :  Már  nem  hal- 
lom. Már-már  a  szálak  gyöngéden  megsza- 
kadnak. E  világhoz  nem  köt  többé  semmi. 
Odavagyok.  (Egy  sóhaj,  kezdetben  lágy  szu- 
szogás, mely  csöndes  s  boldog  horkolásba  mo- 
dulál.) 

Szenvey    (Ottiliához) :    No  lássa.    Az   egész 

estémet  elrontja.  Az  egész  nagy  fényt,  min- 
dent. Odakünn  ragyog  az  éjjel,  az  ember 
meg  szeretné  pengetni  a  holdat  mint  egy  ezüst 
citerát,  május  első  holdja !  —  s  Gűnzburg 
Tamás  horkol  itt  .  .  .    A  lét  egész  tragédiája. 

Ottilia  (lenézőn) :  Oh  semmi  érzéke  — 

Szenvey  (kacagva) :  A  végtelen  ! 

Ottilia:  Semmi  művészi  érzéke  — 

Boglár-Kendyné  (Szenvey  felé):  Esküszöm  .. . 
nem  .  .  .  semmi  .  .  . 

Ottilia :  Az  olyan  finom,  olyan  arkaikus 
valami,  mikor  egy  pap,  —  egy  főpap,  ül  egy 
karosszékben  és  alszik  és  horkol.  Nézze  mi- 
lyen gyönyörű.  (Boglár- Kendynéhez) :  Te  is 
ülj  le  szép>en  ide  és  nézzed  milyen  gyönyörű. 
(Távolodik  és  szemtől  szembe  Komáromival  aki 
balról  jön  be) :  Maga  is  menjen  kedves  Ko- 
máromi és  nézze  milyen  gyönyörű. 

Boglár-Kendyné  (Komáromihoz)  :  Jöjjön  ide 
mellém. 

Komáromi  (Horthán  láttára)  :  Rögtön 

Szenvey  (merengőn) :  Legjobb  volna  a 
parkban  sétálni,  a  hársfák  alatt  nyúlánk  szü- 
zekkel . . . 

Ottilia  (a  háttér  felé  megy.  S  Szenveyhez) : 
Ne  beszéljen  távollevőkről...  semmi  érzéke... 

Boglár-Kendyné  (nevetve  Szenveyhez) :  Nem. 
(Tovább  beszélget  vele.) 

(Ottilia  még  egy  pillanatig  figyeli  amint 
Komáromi  Horthán  felé  megy  s  aztán  el  balról.) 

HARMADIK  JELENET. 

Gyorg^y,  Szenvey,  Boglár-Kendyné,  Günzburg  Tamás, 
Komáromi. 

Komáromi  (Horthánhoz,  aki  közeledett) :  A 
vacspra  alatt  alig  válthattunk  néhány  szót  .  .  . 

György  (unottan) :  Oh  én  most  már  ké- 
szülök el .  .  . 

Komáromi :  Ot  percig  mindössze  . . . 

György :  Ez  talán  itt  nem  alkalmas  hely  .  .  . 

Komáromi :  Az  irodámba  nem  akar  fel- 
fáradni. Egynémely  sürgős  megbizásom  van. 
Voltakép  csak  azért  jöttem  ki  Gödöllőre.  Az 
édesapja  egyenesen  felkért  reá. 

György :  Az  apám  tudta,  hogy  itt  leszek  ? 

Komáromi  (mosolyogva,  mint  aki  min- 
denbe be  van  avatva)  :  Oh  kétségkivül  . . .  leg- 
alább is  sejtette  . . . 

György :  Sejtette  ?  Honnan  ?  Ha  már  kém- 
lelnének is  utánam. 

Komáromi :  Oh  kémlelni  —  ami  nyilván- 
való . .  . 

György :  Nyilvánvaló  ?  Micsoda  ? 

Komáromi  :  Nem  szeretnék  eltérni  a 
tárgytól. 

György:  En  szeretnék. 

Komáromi :  Bocsánatot  kérek,  mindez  nem 
tartozik  reám.  Magánügyekbe  még  provoká- 
lásra  sem  avatkozom. 

György  (kacagva) :  Nekem  ugy  tetszik, 
hogy  ön  provokált . . . 

Komáromi :  Hagyjuk  a  szavakat  kedves 
Horthán ...  ez  üres  dolog.  A  családjának  régi 
barátja  vagyok,  ezt  méltóztatik  tudni.    Mind- 

össze  arról  van  szó,  hogy  itt  próbáltam  meg- 
találni, minthogy  másutt  nem  lehet  szerencsém. 
Egyébként  nem  fogom  soká  untatni.  A  Günz- 
burg-féle  bérletpörben  .  .  . 

Görgy  (a  szavába  vágva):  A  Günzburg- 
féle  bérletpörben  az  atyám  érdekelve  lehet, 
én  nem.  Ezt  már  többször  kifejtettem.  A  szom- 
széd birtokos,  a  közvetlen  szomszéd  ő  s  nem 
én.  Ha  a  Günzburg-birtokot  megkivánta,  ám 
tessék,  vágassa  ki  a  határfákat,  egyesítsen. .  . 
Én  maradok  ahol  vagyok,  az  árkaimon  tul  s 
nem  mozdulok.  Ez  minden. 

Komáromi :  Bocsánat  nem . . .  Tessék  meg- 
gondolni. 

György:  Nincs  mit  meggondolnom.  Aki 
gyönge  és  ijedős  természet,  az  habozhat, 
tép>elődhet,  amint  tetszik.  Én  nem.  Én  hazulról 
nem  várok  többé  sem  jót,  sem  rosszat,  sem- 
mit. Ahol  megindultam,  ott  megyek  tovább, 
végig. 

Komáromi :  Ön  nagyon  érdekes  ember 
kedves  Horthán  —  sőt !  csupa  f aj  . . .  és  . . . 
és  szenvedélyes  —  oh  bocsánat  —  klasszikus 
mint  egy  gladiátor.  De  bizonyos  szülői  jogok... 
György  (a  szavába  vágva) :  Bizonyos  re- 
presszáliák  —  a  fenyegetés!  Holmi  vagyon- 
közösség megszüntetése,  gondnokság,  mit  tu- 
dom én  . . .  (remegő  keserűséggel) :  Mindez  oly 
sértő . .  .  mindez  ugy  hangzik,  mintha  nem 
tudom  micsoda  örvénybe  szédültem  volna 
bele.  Ah,  hát  vegyék  el,  vegyék  vissza  amim 
van,  amit  adtak !  Ettől  még  nem  pusztulok 
el...  még  attól  sem,  ha  dolgoznom  kellene... 
Komáromi :  Oh  bizonnyal   nem.    On    kész 

ügyvéd  —  gondolom  csak  egy  vizsgája  hiány- 
zik —  kedves  kolléga.  Es  dolgozna,  hogyne ! 
A  gazdag  ember  mentsége  a  kitűnő  intenció. 
Mind  elmennének  a  földet  kapálni,  a  követ 
törni  az  útfélen,  ha  erről  van  szó  s  ameddig 
nézhetik    a  világot    egy  arany  hegy  tetejéről. 

György  (elborultan) :  Én  nem  onnan  né- 
zem. En  a  magam  életét  nézem.  S  mindenre 
kész  vagyok. 

Komáromi :  Mindenre.  Tudom.  Epén  ez 
az,  ami  aggasztó. 

György :  Aggasztó  ? 

Komáromi  (elszántan) :  Ön  nem  tudja, 
hogy,  hova  vezetik  el . . .  Mindenre  kész,  min- 
denre meg  van  érve,  vannak,  akik  számitanak 
erre  s  még  többre  is  ha  lehetséges . . .  Hogy 
a  vagyonával  fedezi  őket,  —  egy  egész  nagy, 
zavaros  ügy  —  kirántja  őket,  talpra  állitja  mind- 
azt, amit  szétrobbantott  egy  pisztolygolyó. .  . 

György  (remegőn  s  fájdalommal) :  Bol- 
zayék . . .  Oh,  számitanak  reám  ...  ez  a  nemes, 
büszke,  ez  a  gőgös  nép,  aki  még  a  puszta 
érdeklődést  sem  engedi  meg,  elhárit,  eltaszít, 
ha  arról  volna  szó  .  . .  Oh  számitanak  reám  . . . 

Komáromi  (alattomos)  :  Csak  várja  meg  .  .  . 

György  :  Oh  elég,  elég . . .  menjen,  men- 
jen . . .  csúnya  beszéd,  menjen  . . . 

Komáromi :  Bocsánat,  nem  engem  sért .  .  . 
A  megbízatásom  volt. 

György :  Oh  menjen,  menjen . . . 

Szenvey  (Komáromi  felé) :  Jöjjön  ide  ked- 
ves ...  itt  jobb  helye  lesz.  {Feláll.) 

Boglár-Kendyné  {Szenvey hez)'  Hová  in- 
dul?... 

Szenvey  (egy  romantikus  kézmozdulattal)'. 
El !  A  rengetegbe.  {Távolodik.) 

Boglár-Kendyné  :  Jöjjek  én  is  ? 

Szenvey :  Inkább  nem. 

Boglár-Kendyné :  A  hársfák  alá  mint  nyú- 
lánk szűz? 

Szenvey :  Lehetetlen. 

Boglár-Kendyné :  Ha  tudná  pedig  . . . 

Szenvey  {balfelé  pillantva):  Az  ura  ott  ül 
bent  és  oly  biztonsággal  szivarozik  és  issza  a 
a  kávéját,  hogy  issza !  olyan  fönséges  nyuga- 
lommal, mint  a  marokkói  szultán.  Micsoda 
ember !  egy  rettenetes  ember !  Szegény  nö  — 
szerelmi  rabszolganő,  egy  szent!  Isten  vele, 
{Hortánhoz  megy.) 

Boglár-Kendyné  {Komáromihoz):  Ha  leül, 
ha  leül,  —  lássa  itt  van  még  kávé,  egy  ciga- 
retta ...  A  pohár  szélén  az  ajka  nyoma  .  .  .  {A 
negyedpohámyi  kávét,  ami  Szenvey  után  ma' 
radt,  Komáromi  elé  tolja  s  egy  cigarettát  nyújt  át.) 
Komáromy  {elháritólag) :  Oh  köszönöm  .  .  . 

NEGYEDIK  JELENET. 

György,   Sxenvey,  Boglár-Kendyné,  Tamás,  Komá- 
romi, Ercsény  Renée,  majd  Ottilía. 

Renée  {egy  csomó  virággal):  Virágok!  S 
a  hattyúk  a  tó  partján.  Oh  ...  {A  virágokat 
Gűnzburg  Tamás  ölébe  hullatja.) 

Boglár-Kendyné  {Komáromihoz  a  kávéspo- 
hárral) :  Nem  akarja  ? 

Renée  {Tamáshoz,  aki  kinyitja  a  szemét): 
How  do  you  do  sweet  darling? 

Tamás:  Az  egész  nap  nem    tudtam    alud- 

ni . . .  Benn  voltam  a  városban,  rettenetes ! 
Folyton  lázongók  jöttek  az  utcán,  vad  mun- 
kások folyton  jöttek,  mint  egy  hadsereg,  dü- 
börögve . . . 

Renée :  Igen  !  Oh !  Mind  csupa  öreg  em- 
ber —  még  aki  fiatal  volt  köztük,  az  is  öreg- 
nek tűnt. 

Tamás    (áhítatos) :  Szent  május  fájdalma. 

Renée:  Mind  néztük  őket,  Fábry  is  az 
ablakából,  gyönyörködve... 

Boglár-Kendyné  (Renéehez  suttogva) :  Oh 
Fábry  .  .  .  igaz,  hogy  Kamillával  ?  .  .  . 

Renée :  Nem  igaz  .  .  .  még  nem  .  .  .  Egyelőre 
Horthán  .  .  . 

Boglár-Kendyné:  Oh,  ilyen  hamar  Bolzay 
Sándor  után  ...  A  mécs  ki  nem  alszik .  . . 

Renée  :  Oh  a  mécs !  Amaz  láng  volt. 

Boglár-Kendyné  (aggódón) :  Hagyjuk.  Bol- 
zay Sándor  meghalt. 

Renée  (borzongva) :  Micsoda  halott  volt ! 
Elragadó  !  Felejthetetlen ! 

Boglár-Kendyné :  Te  láttad  ?  .  .  . 

Renée :  Majdnem  vele  temetkeztem  .  .  . 

Boglár-Kendyné :  Te  láttad  ? 

Renée :  Torna  vitt  el . .  .  titokban  . . .  Torna, 
aki  a  maszkot  készítette.  Egy  nagy,  meztelen 
ember,  kiterítve,  tubarózsa  tónusok.  Egy  is- 
teni Caracalla,  nem,  egy  Marcus  Antonius 
az  átlőtt  homlokával  .  .  . 

Boglár-Kendyné  (megremegve) :  Oh  I  (Egy 
percig  csend.)  Az  idő  elmúlt  fölötte  is  és  min- 
den. (Horthánt  jelezve.)  Most  az  a  másik  vár, 
még  mindég  vár  és  eped,  eped,  holtra 
eped... 

Renée  (Horthánt  figyelve)'-  Ez  is  különös 
fiu.  Mint  egy  hosszú,  furcsa  pálma. 

Boglár-Kendyné  :  Mint  egy  leperzselt  pálma. 

Renée :  Az  a  vonzó  és  gyönyörű,  hogy  mind 
elpusztul,  aki  Kamillát  .  .  .  (Horthán  és  Szen- 
vey  közelednek.) 

Boglár-Kendyné :  Vigyázz  .  .  . 

Renée  (Horthánhoz)  :  Már  elmegy  ? 

György  :  Késő  van  ... 

Renée  :  Tiz  óra  ... 

Boglár-Kendyné  (Szenveyhez) :  On  már  el 
ment. 

Szenvey:  Régen. 

Boglár-Kendyné  (Horthánhoz) :  Ha  várna 
még  egy  keveset,  elvinnők  az  autón  .  .  . 

György  (elháritón)  :  Oh  nagyon  kedves,  kö- 
szönöm .  .  .  (Távolodik.) 

Szenvey :  Legjobb  volna  gyalog  menni  az 
utón,  mint  egy  szegény  vándor  a  holdfényben. 

Ottilia  (balról  s  Horthánhoz,  aki  búcsúzni 
készül  —  a  hangja  inkább  rokonszenvező  és 
bánatos,  mint  kihivó) :  Kinos  est  magának,  mi  ? 
No  ne  tagadja  . . .  csalódások  —  máskép  gon- 
dolta .  .  . 

György :  Oh  amit  az  ember  gondol  .  .  . 

Ottilia :  Oly  szép  azo  lykor  .  .  .  flartóztatva 
s  vidámabban)  No  megálljon  .  .  .  vonatja  sincs 
most  .  .  .  egy  percig  még  .  .  . 

Boglár-Kendyné  (Szenveyhez,  akit  kezénél 
fogva  visszatart) :  Várjon  .  .  . 

Ottilia :  Tamáska  fog  énekelni . . .  (Egy  mo- 
solygással Boglár-Kendyné  felé.) 

Boglár-Kend)mé  (aki  megérti  a  célzást) : 
Gyönyörűen  fog  énekelni  ... 

(Günzburg  Tamás  még  az  elébb  felállott  volt 
és  távolodott.  Komáromi  követte.) 

Renée  {álmatagon  és  mozdulatlanul  egy  ka- 
rosszékben Tamás  felé) :   Kisérjem,    cherubin  ? 

Tamás  (már  a  zongoránál) :  Köszönöm.  Ma- 
gam szoktam  .  .  .  {Leül  a  zongora  elé.) 

Renée  {aki  egész  másra  gondol):  Valamit, 
ami  meggyötörne  .  .  . 

Boglár-Kendyné :  Egy  kis  franciát  a  szere- 
lemről .  .  . 

Renée :  Valamit,  ami  összetörne. 

Boglár-Kendyné :  Egy  kis  franciát  1  egy 
kis  franciát  1 

Tamás  {miközben  az  ujjai  a  billentyűket  érin- 
tik) :  Egy  kis  franciát  a  szerelemről.  {S  a  dal 
cimét  jelzi,  miközben  már  a  bevezető  taktuso- 
kat játssza.)  L'Amour  .  .  .  {És  énekel.) 

L'Amour  est  un  ange  maisain* 
Qui  frémit,  sanglote  et  soupire. 
II  est  plus  moelleux  qu'un  coussin, 
Plus  subtil  que  l'air  qu'on  respire, 
Plus  provocant  qu'un  spadassin. 

Chacun  céde  au  mauvais  dessein 
=  Que  vous  chuchote  et  vous  inspire 
Le  Dieu  du  meurtre  et  du  larcin, 
L'Amour. 

11  voltige  comme  un  essaim. 
C'est  le  prestigieux  vampire 
Qui  nous  saigne  et  qui  nous  aspire. 
Et  nul  n'arrache  de  son  sein 
Ce  perfide  et  cet  assassin, 
L'Amour ! 

*  Rolünat. 

{Mind  hallgatják  mozdulatlan,  mulattatva  és 
csendesen.  Hangok  a  nők  körében  már  az  utolsó 
taktusok  közben.)  Mint  egy  angyal !  Micsoda 
hang !  Oh  édes !  Mint  egy  szent. 

Szenvey  (merengön) :  Oly  kegyetlen  .  .  . 

Renée  (halkan) :  Gyilkosság  istene  . .  .  Sze- 
relem .  .  . 

Ottilia  (már  az  utolsó  taktusnál  a  zongorá- 
hoz sietve  s  gyöngéden) :  Tamáskám  .  .  . 

Tamás  (megmarad  a  zongoránál.  A  nagy 
tetszést  mosolyogva  és  megelégedetten  köszöni 
meg  —  s  felbuzdulva,  alig  áll  meg  játékban, 
énekben.  Most  kezdi  megint  elülröl,  —  ime  a 
bevezető  taktusok  és  ismét  az  ének) :  L'Amour 
stb. 

(De  már  az  előbb,  az  első  éneklése  közben, 
az  utolsó  strófáját  egy  elvonuló  vonat  zaja 
kisérte,  messziről,  egészen  enyhén  és  elmosódva. 
S  most  a  távoli  toronyóra  egy  negyedet  üt  tiz 
után.) 

György  (Szenveyhez) :  Az  imént  jött  egy 
vonat,  ugy-e  ? 

Szenvey:  Vagy  ment. 

György:  A  tizórai  gyors  .  .  . 

Szenvey  (az  óráját  nézve):  Negyed  tizen- 
egy. .  . 

György :  A  vasúttól  idáig  is  kell  tiz  perc . . . 

Szenvey:  Kocsin  .  .  . 

(Egy  megálló  kocsi  zaja  a  mélyben.) 

György  (a  veranda  küszöbén  s  megremegve^ 
s  reménykedőn) :  Oh  ! 

Ottilia  (közeledett  s  nyugtalanul)  :  Ki  az?  . . . 

Szenvey :  Egy  elkésett    vendég  nyilván  .  .  . 

Ottilia :  Elkésett  .  .  . 

Szenvey :  Ugy  tudom,  kegyed  várta  Bolzay 
kisasszonyt. 

Ottilia:  En  esti  nyolc  órára  vártam  .  .  . 

Szenvey:  Oh  ha  Bolzay  kisasszony  jönni 
akar .  .  . 

Ottilia :   Akkor  jön  akár  éjfélkor  is  .  .  . 

György  (elfojtott  felindulással,  inkább  szeré- 
nyen, mint  kihivón) :  Ha  kivánja,  rögtön  el- 
mehetünk .  .  . 

Ottilia  (megsebezve  és  csendesen)  :  Oh  én 
nem  kivánok  semmit.  {Mozdulatlan  marad  a 
középen.   Tamás    énekel.  A  többiek  hallgatják.) 

Renée  {Tamás  felé,  nagyon  figyelve  az  éne- 
ket): Oh  ezt  hevesebben  kellene.  {Hangok 
halkan.)  Oh  bájos !  mint  egy  angyal !  mint 
egy  szent!  {És  Renée,  Ottiliához.)  Ugy-e  Lilia? 
{S  hirtelenül  együtt  énekel  Tamással  —  s  egy- 
szerre a  többiek  is,  Ottilia^  Boglár- Kendy né  s 
Komáromi  is,  akik  mind  ismerik  a  dalt,  hal- 
kan és  diskréten  együtt  énekelnek.) 

Szenvey  {közel  a  küszöbhöz) :  Hogy  jön, 
hogy  jön,  nagy  női  árny  a  szoknyáját  meg- 
emelve .  .  .  hogy  jön,  hogy  jön  szaladva  .  .  . 
{halkabban):  Oh  azok  a  gyönyörű  lábak,  az 
a  csillogó,  keskeny  lakkcipő  .  .  . 

{Az  együttes  ének.  Igen  finom  és  diskrét  és 
holdfényes.) 

György  {önkéntelenül)  :  Hogy  jön  .  .  . 

Szenvey  {megejtve) :  Szinte  tragikus  a  ruhája 
lobogásával,  —  remegő  árnyékfoltok  az  ös- 
vényeken .  .  .  egészen  kék  a  virágok  között 
—  itt  van  .  .  .  {Hátrál.) 

Györjry  {előre) :  Be  szép  !  {És  szemtől-szembe 
a  gyönyörrel  végre):  Kamilla  .  .  . 

Kamilla  (titkon  a  kezét  keresve  s  lihegőn): 
Vigyázz  .  .  . 

{Tamás  s  a  többiek  épen  az  utolsó  verssor- 
hoz értek):    — 

„Ce  perfide  et  cet  assassin, 
L  Amour  !** 

(Diskrét  taps  —  és  megpillantják  Kamillát.) 

Hangok  (kissé  meglepődve  s  inkább  tartóz' 
kodon):  Ah!  Kamilla! 

(Tamás  a  végső  akkordot.) 

ÖTÖDIK  JELENET. 

György,  Szenvey,   Boglár-Kendyné,    Tamás,  Komá- 
romi, Renée,  Ottilia,  KamiDa. 

Kamilla  (mozdulatlan  a  háttérben  és  a  fu- 
tástól lihegőn):  Jó  estét  .  .  . 

Ottilia  (inkább  gyöngéd  nehezteléssel)  :  Ilyen 
későn  .  .  . 

Kamilla :  Lekéstem  a  vonatról  .  .  . 

Renée :  Mióta  várjuk  I . . .  (Intencióval) :  S  mi- 
lyen türelmetlenül  —  mindnyájan  .  .  . 

Kamilla:  Nagyon  kedves.  .  .  (Tamás  felé): 
Megzavartam  .  .  . 

Renée  (Kamillához):  Be  kár,  hogy  nem 
hallotta  .  .  .  Még  egyszer  Tamáska  .  .  . 

Tamás  (gálánsán  Kamillához) :  Oh  az  a 
szebbik  ének  .  .  . 

Ottilia:  Egészen  ki  vagy  hevülve  .  .  . 

Kamilla :  Olyan  elhagyatott  kis  vasúti  állo- 
más ...  az  a  hosszú  kihalt  ut  a  kert  mentén, 
a  kert  is  .  .  .  virágok  mint  a  gyertyaszálak . . . 
kissé  féltem,  szaladtam,  —  korábban  kellett 
volna  jönnöm,  még  alkonyatkor  ...  az  apám 

rosszul  volt  délben,  nem  akartam  eljönni,  amíg 
egészen  nyugodt  nem  lehettem. 

Ottilia  (mosolyogva):  Hát  te  most  nyu- 
godt vagy? 

Kamilla  {intencióval  Horthán  felé)  :  Itt  va- 
gyok .  .  . 

Ottilia  (kedvesen) :  Horthánnak  nem  is  kö- 
szöntél .  .  . 

Kamilla  (csak  5  tudja,  hogy  köszönt) :  Nem  ? 
(A  kezét  nyújtja.) 

Ottilia :  Haragban  vagytok  ? 

György  (mosolyogva):  Azt  hiszem,  nem. 

Kamilla  (Szenveyhez  barátsággal)  :  Jó  estét. 

Ottilia  (bemutatva):  Komáromi  ügyvéd  .  .  . 

Kamilla :  Oh  névről  már  ismerem  .  .  . 

Komáromi :  Igen  ? 

Tamás  (aggódón) :  De  vájjon  vacsorált-e 
szőke  gyermek  ? 

Boglár-Kendyné :  Mégis  csak  a  kanonok  ta- 
lálja ki  a  legfontosabbat  .  .  . 

Szenvey :  A  legüdvösebbet  .  .  . 

Kamilla :  Oh  igen,  már  igen  .  .  . 

Ottilia:  Tehát  nem  .  .  .  egy  pohár  pezsgőt 
egy  kis  süteménynyel  ?  .  .  . 

Tamás :  Ez  az  Ur  vacsorája  .  .  . 

Ottilia :  Tamáskám  édes,  te  rendezzél  va- 
lami külömbet.  Egy  kis  remekmüvet  egy  tál- 
cán. Te  nagyszerűen  érted  ezt,  —  egy  főpap. 

Tamás  (a  kezét  dörzsölve  s  finoman):  Né- 
hány fehér  halszeletet,  kecsesen  egymás  mel- 
lett .  .  .  egy  nyájas  jérceszárny  illatos  salátával 
—  májusi  ünnepély !  Egy  vonzó  körtét  — 

Kamilla :  Oh  köszönöm  .  .  . 

Ottilia :  Igen  !  igen  !  (Csengetett  egy  inasnak.) 

Aztán,  ha  nem  akarsz,  már  nem  is  kell  visz- 
szajönnöd,  édes  ...  A  gyerekeket  nézd  meg 
ha  imádkoztak-e  lefekvés  előtt  ?  Te  is  feküdj 
le  szépen,  mint  egy  jó  kis  fiu,  aki  szótfogad. 

Tamás :  Csókolj  meg  ...  a  másik  oldalon 
is  .  .  .  reggelre  megyek  haza,  Esztergomba  . . . 
(Mint  egy  dogmát  Ottiliához) :  Légy  szigorú  a 
zsidókkal  .  .  . 

Ottilia:  A  jövő  héten  kijösz  megint? 

Tamás :  Igen,  kedves  mama  .  .  .  {Int  az  inas- 
nak, aki  követi.) 

Ottilia  {Kamilla  felé) :  Majd  itt  velünk  egy 
kis  asztalon  vagy  a  zongorán  mint  egy  angol 
bar-ban,  —  quick  souper.  Szépen  vesd  le  a 
kabátodat,  a  kalapodat  .  .  . 

Kamilla  {egy  rejtett  pillantással  Horthán  felé, 
miközben  a  kalapja  tűjét  kihúzza  s  ugyanak- 
kor Szenveyhez,  aki  segiteni  akar)  :  Oh  köszö- 
nöm .  .  .  {Miközben  a  kalapját  a  zongorára 
helyezi,  Ottiliához):  Ez  ugye  itt  maradhat?  A 
kabátom  is  ? 

Ottilia  :  Minden  .  .  . 

{Egy  sötét  prémes  kabát.  Levetette.  Egész 
alakja  hirtelen  kiválik,  nyúlánk  és  heves  for- 
máival vonzón  és  meglepőn,  mintha  egy  fürdő- 
köpenyböl  lépett  volna  ki.  A  ruhája  a  régi 
estélyi  ruha  —  ezüstkékből  komor  feketébe.  A 
decoltage  meg  van  toldva  átlátszó  fekete  tüllel. 
De  a  nyak  megmaradt,  enyhén,  kivágva,  — 
kinyúló  s  meztelen.  Az  arc  sápadt,  a  szemek 
ragyognak.  A  haj  meglazult  egy  keveset  a  ka- 
laptól s  a  futástól  is.  Semmi  ékszer.  Az  egész 
alak  szűzies  és  érzéki,  egy  csöppet  feldúlt.  Az 
egész    alak    boldog    és    mégis    titkon   gyötrődő. 

Mind  nézi,  mind  érzi  a  varázsát.  Csodálat, 
irigység,  tartózkodás  hangulata.  Suttogások. 
Kamilla,  tétován,  mint  aki  tudja,  hogy  bámul- 
ják, előbbre  jön  s  megáll.) 

Szenvey  {megejtve  mint  egy  tünemény  előtt 
s  hátrálva) :  Oh  májusi  ünnep !  hát  csakugyan, 
—  tavaszi  Mária  .  .  .  Az  ember  nézi  a  szerel- 
met, amelyik  világit. 

Kamilla:    Az  ember    néz    sok    mindent  .  .  . 

Boglár-Kendyné :   És  nem  érti. 

Renée :  Kár,  hogy  nem  hallotta  Tamáskát 
énekelni :  „Ce  perfide  et  cet  assassin." 


HATODIK  JELENET. 
Előbbiek.  Inas,  Mártha. 

(Ebben  a  pillanatban  valamelyik  szomszéd 
szobából  harsány  gyermekrivás  és  sivitás  hang- 
zik. Egy  kétségbeesett  női  hang  —  a  Mártha 
hangja  —  s  a   Tamásé  is  a  tumultusban^ 

Hangok  {inkább  mulattatva  és  kacagva) ; 
„Mi  az  ?"  „Palkó,  Lórika  !"  „Oh  az  édes  gyer- 
mekek!"  „Még  nem  alszanak?" 

Ottilia  (mosolyogva) :  Oh  semmi  .  .  .  nyil- 
ván most  fektetik  le  őket.  (Egy  ujabb  gyermek- 
sivitás  —  a  kisleány  hangja,  makacs  és  éles 
mint  egy  mozdony-fütty .) 

Szenvey:  A  menyasszony  ágybatérése. 

Ottilia  (már  idegesen) :  Mártha  !  Mártha  ! 

Mártha  (kívülről  s  lihegőn) :  Rögtön  kérem  . . . 

(Az  inas  a  tálcával.) 

Ottilia  (az  inashoz) :  Mi  történik  odabenn  ? 

Az  inas :  Palkó  és  Marika  ugy  tudom  nem 

óhajtanak  sem  imádkozni,  sem  lefeküdni  {A 
tálcát  az  asztalra  helyezi.) 

{Mártha  megjelent.  Egy  csöppet  fel  van  dúlva, 
de  túlzás  nélkül,  a  gyermekekkel  való  viasko- 
dástól.) 

Ottilia  (Márthához) :  Mi  az? 

Mártha  {csöndes  kétségbeeséssel):  Beóhaj- 
tanak jönni  ide  .  .  . 

Kamilla  {Mártha  felé)  :  Oh  inkább    nem  . . . 

Mártha :  Épen  amiért  meghallották,  hogy 
Bolzay  kisasszony  van  itt . . .  s  azt  hiszik 
Bolzay  Marika  is. 

Ottilia  {már-már  engedve):  Ha  nem  volna 
ily  későn  . . . 

Mártha  :  Már  ingben  vannak .  . . 

Ottilia  {az  inashoz)  :  Vigyen  süteményt  ne- 
kik .  . .  {Inas  el  s  Márthához) :  A  főtisztelendő 
is  maradjon  velük  .  .  . 

Mártha  {már  távolodva) :  A  főtisztelendő 
velük  van  és  sir. 

Ottilia:  Sir? 

Mártha :  Palkó  a  kezébe  harapott. 

Ottilia  {Márthához) :  Menjen  .  . . 

Boglár-Kendyné  {kacagva)  :  Oh  szegény  Ta- 
máska ...  a  gyönyörű  puha  kezébe ... 

{Mártha  el.) 


HETEDIK  JELENET. 
Előbbiek,  Mártha    nélkül,  majd  végül   Boglár-Kendy. 

{A    toronyóra  messziről.) 
Kamilla    {Horthánhoz,     halkan) :     Az     idő 
múlik. 

György  :  A  mi  éjszakánk  .  . .  Tizenegykor 
van  egy  vonatunk  . .  .    egy    fél  óra    múlva  . . . 

Kamilla:  A  többiek  is  nyilván  ekkor  — 

György :  Mindegy.  Már  alig  győzöm  be- 
várni ... 

Kamilla  (forrón) :  Édes  . . . 

Ottilia  {közeledve  s  Horthánhoz) :  Hagyja 
most  Kamillát . . . 

Boglár-Kendyné  (a  kis  asztalhoz  kerülve): 
Már  itt  van  minden  . . . 

Ottilia  {Kamillához) :  Ülj  le  Kamilla  . . . 

Boglár-Kendyné :  A  szeletek  kecsesen,  egy 
nyájas  jérceszárny  . .  . 

Kamilla  :  Nem  éhezem . .  .  {Leül  a  kis  asz- 
talhoz) : 

Szenvey  :  A  vonzó  körte . . .  {Egy  körte 
után  nyúl.) 

Ottilia  {Szenvey hez)  :  Teszi  le  rögtön,  . .  . 
neveletlen . .  . 

Szenvey  :  Egy  süteményt  a  hattyúknak,  a 
vizén  .  .  . 

Ottilia  (elhárítva  a  kezét) :  Nem  . .  . 

Renée  (aki  hallotta  ezt  és  most  távolodva 
Komáromival  a  jobb  háttér  felé) :  A  hattyúk, 
oh  !  (Lemegy  a  lépcsőn,  Komáromi  kiséri.) 

Szenvey  (Kamillához) :  Érzi  az  ébredő 
orgonák  illatát? 

György  (Kamillához  kinálva) :  Egy  zsemlyét  ? 

Kamilla  {átveszi)  :  Köszönöm  . . . 

György :  Öntsek  ? 

Ottilia :  Hagyja.  (O  önt.)  S  ne  álljanak  itt 
bámészan,  mint  a  sóbálványok.  Még  nem 
látták  enni  Kamillát? 

Szenvey:    Az  olyan    intimus  dolog,    amint 

egy  fiatal  nő  magában  eszik  —  egyedül,  egy 
kis  asztalnál.  Mintha,  tudja  isten,  mit  látna 
az  ember,  egy  kis  titkos  zugot  az  életéből. 
Egy  nagy  asztalnál,  együtt  a  többiekkel  semmi 
csengése  nincs  az  ügynek.  Az  állkapcsak  el- 
vesznek a  többi  állkapcsak  között,  az  együt- 
tesben, az  érdektelen  kollektivitásban.  De  igy 
magányosan,  egyénileg  —  gyönyörű  nézni, 
követni,  élvezni,  ha  szabad  mondanom.  A  száj, 
amint  megnyílik,  a  halvány  piros  mélye,  ami 
látszik  —  a  franciák  azt  mondják :  le  palais ! 
Az  ajkak  játéka,  a  fogak  csillogón  s  a  nyelv 
mely  a  ritmust  adja  az  egésznek  —  a  nyelv 
hegye,  amint  egy  pillanatra  a  száj  szögleté- 
hez ér  s  eltűnik,  mint  egy  kis  piros   gyik . .  . 

Boglár-Kendyné  {szemérmetesen) :  Oh  hall- 
gasson .  .  . 

Ottília  :  Menjen  .  .  . 

György  (Szenveyhez) :  Bolzay  kisasszonyt 
zavarja  e  megfigyelés  .  .  . 

Kamilla  (a  Horthán  szemébe) :  Aki  szeret, 
az  néz  .  .  . 

György  {mint  Kamilla) :  Ha  nem  beszélhet . . . 

Szenvey:  Én  megtudok  mondani  mindent, 
a  legvakmerőbbet  is.  Művészet  dolga  s  egyéni 
varázslat  .  .  .  s  amint  a  két  szemem  oly  bá- 
natos hozzá. 

Ottília :  Még  sohse  néztem  . .  . 

Szenvey:  Kár. 

Boglár-Kendyné  (Horthánhoz) :  Maga  is 
beszéljen. 

György:  Oh  én  már  elmondtam    mindent. 

Ottília  {Kamillához):  Igaz? 

Kamilla  {az    első  pillanatra  zavartan) :  Hát 

tudom  én  ?  Nyilván  nem  várt,  hogy  a  szivét 
kisírja  . . .  Szeretni  — 

Szenvey :  Izzó  türelmetlenség. 

Kamilla:  Szeretni  nem  vár  senki,  sirnisem... 

Boglár-Kendyné :  Miért,  hogy  épen  simi 
kell  a  szerelemben  ? 

Kamilla  {Ottiliához,  aki  ismét  önteni  akar  s 
kinál) :  Oh  nem,  köszönöm,  nem  kérek  többet . . . 

Szenvey :  Oh  sirni,  igen,  az  szerelem. 
A  nyers  szenvedés  —  egy  nyers  hal,  amelyik 
vonaglik  felaprózva ...  A  többi  csak  irás- 
müvészet. 

Boglár-Kendyné  (egy  lapszus) :  Nem  értlek. 

Szenvey :  Tegezzen.  {Nevetnek.) 

György:  A  többi,  mit  gondol  Bolzay  kis- 
asszony ?  (Távolodik  és  el.) 

Kamilla :  Mit  gondoljak  ? 

Ottilia  {Szenveyré) :  Elviselhetetlen  .  .  . 

Szenvey:  Egy  süteményt  a  hattyúknak  a 
vizén  .  .  .  {Egy  sütemény  után  nyúl.) 

Renée  {Jobbról  a  lépcső  alján,  halkan): 
Szenvey  1  Szenvey  !  a  hattyúk,  oh  !  a  hattyúk, 
nézze  csak  ! 

Boglár-Kendyné :  Mi  az  ?  Én  is  jövök. 

Szenvey  (a  küszöbről  a  kertbe  nézve  ki  a 
holdfénybe  és  elragadtatással,  mint  egy  herold)  : 
Májusi  ünnep  !  Párzanak  ! 

Boglár-Kendy  {balról,  egy  mozdulatlan 
silhouette)  :  Giza  .  .  . 

Szenvey  {Boglár-Kendy néhez)  :■  Az  ura  ne 
jöjjön  ... 

Boglár-Kendyné  {visszaszólva) :  Maradj 
csak  .  .  .  rögtön  .  .  .  {Lesiet). 

{Boglár-Kendy  is  el  —  vissza.) 

NYOLCADIK  JELENET. 
Ottilia,  Kamilla,  majd  Mártha. 

{Egy  percig  csend.) 

(Kamilla  felállott  s  távolodott.) 

Ottilia  (az  asztalnál  maradt):  Egy  cigaret- 
tát Kamilla  ? 

Kamilla  (tagadólag) :  Köszönöm  .  .  . 

Ottilia  (miután  egy  pillantást  vetett  maga 
körül):  Most  mi  ketten,  igy  magunkba  — 
nem  furcsa  ?  Mint  egy  regényben  (könnyedén 
és  nevetve) :  az  ellenséges  nők  .  .  . 

Kamilla  (kicsinylőleg) :  Oh  ! 

Ottilia :  Tudom,  hogy  neheztelsz. 

Kamilla :  Ha  kijöttem  .  .  . 

Ottilia  :   Nem  miattam  jöttél .  . . 

Kamilla :  Nem  is  nagyon  vágyódol,  aiX 
hiszem,  hogy  miattad  legyen.  Elvégre  mégis 
csak  hozzád  — 

Ottilia :  Oh  hozzám,  miattam  .  .  .  Ha  áldo- 
zat ez  — 

Kamilla  (félig  tréfásan) :  Ha  kinos. 

Ottilia:  Viszont  oly  gyöngéd  kárpótlás, 
oly  — 

Kamilla  (nyugtalanul)  :  Kárpótlás  ? 

Ottilia :  Horthánt  — 

Kamilla :    Horthánt  nálunk  is  láthatom  . . . 

Ottilia:  O  nem  láthat  igy,  ragyogón,  ki- 
öltözve . . . 

Kamilla  (aki  tudja  mit  mond):  Még  ra- 
gyogóbban, ha  akarom.  A  régi  ruhám... 

Ottilia  (aki  most  felismeri) :  Csakugyan . . . 

Kamilla  (a  decoltaget  jelezve):  Megtoldva 
itt . . .  A  keblem  fehér,  ez  nem  gyász . . . 

Ottilia:  Sőt! 

Kamilla  (dacosan):  Öröm. 

Ottila  (a  ruhát  nézve) :  Atf östve  úgy  látom  . . . 

Kamilla:  Amennyire  lehetett,  —  hold- 
fényből az  éjszakába. 

•:.  Ottilia    {rosszindulat    nékül) :  Olyan  ügyes 
vagy,  mint  egy  szinésznő. 

Kamilla :  Oh  ügyes,  hogyne !  —  csak  le- 
hetne !  Lépten-nyomon  mégis  csak  le  vagyok 
leplezve . . . 

Ottilia  (mulattatva) :  Oh  a  gyermekeim . . . 
Palkó,  Lórika,  akik  elárultak,  tudom ... 

Kamilla ;  Festem  a  hajamat  —  angyalom. 
(Ottilia  kacag.)  S  mi  minden  még !  Mesés ! 

Ottilia :  Oh  ne  légy  rossz . . .  hagyjuk  ezt, 
elég . . . 

Kamilla :  Hagyjuk.  Nem  is  lehet  az,  hogy 
itt  vitatkozzam  veled,  miután  az  asztalodnál . . . 

Ottilia  (nevetve) :  Oh  ez  nem  szempont . . . 

Kamilla:  Amint  az  ember  szemtől-szembe 
áll    egymással,  olykor  elfelejti,  hogy  evett . . . 

Ottilia  (enyelegve  s  nevetve) :  Elmenni  se 
lehet  rögtön . . . 

Kamilla  (mosolyogva):  Nem. 

Ottilia:  Itt  vagy,  lefogva  a  kalitkában, 
tavaszi  Mária,  ahogy  az  a  másik  mondta.  Ugy 
kellene  a  mennybe  szállnod,  hogy  elmehessél 
innen. 

Kamilla  (aki  tudja  mit  mond) :  A  mennybe 
fogok  szállani . . . 

Ottilia  (nevetve) :  Hadd  lássam  . . . 

Kamilla  (megremegve) :  Oh  ezt  nem  látha- 
tod . . .  Csak  az  egy  szál  ruhámat . . . 

Ottilia  (nevetve) :  Szegény ... 

Kamilla :  Bűbájos  gyermekfecsegés.  A  mez- 
telen nyakamat . . . 

Ottilia :  Kérkedés !  En  is  levethetem  e 
gyöngyöt.  Nekem  sincs  mit  rejtenem,  ma- 
dárka ! 

Kamilla:  Gyönyörű  dog  collar. 

Ottilia :  Gyönyörű  kék]  erek  a  nyakam- 
ban, mint  neked.  {Leveti  a  nyakéket.) 

Kamilla :  Sőt ! 

Ottilia  :  Még  hevesebbek  . . . 

Kamilla  (megkockáztatva)  :  Asszonyi  nyak. 

(Ebben  a  pillanatban) : 

Mártha  (jobbról)  :  A  gyermekek  alszanak. 


KILENCEDIK  JELENET. 

Ottilia,  Kamilla,  Márta,  majd  Horthán  György,  majd 
inas   s  végűi   Boglár-Kendy  s  mások. 

(„Asszonyi  nyak"  —  Ottila  rögtön  felelt 
volna,  de  Mártha  megjelenése  megállította.  Egy 
hirtelen  pillantása  a  leányra,  egy  másodpercnyi 
érdeklődése :  a  gyermekek  —  s  a  tekintete  rög- 
tön Kamillához  tér  vissza,  a  néma  és  jelentős 
tekintete  —  finom  mosolygás  az  összevont  szem- 
pillák alól,  fölény  és  meggy anusitás.) 

{De  Mártha  megmozdult  s  a  veranda  fele 
siklik  a  falmentén.) 

Ottilia  {Márthához):  Hova  megy  arra  kis- 
asszony ? 

Mártha  {kimerülve):  A  kertbe,  ha  szabad. 
Egy  kicsit  pihenni  egy  padra.  {Sóvárgón  s 
boldogan) :  Egyedül  .  .  . 

Ottilia :  Kegyed  ugy  beszél,  mint  egy  hold- 

kóros.  (Kamillához)  :  Nem  igaz  ?  {Mártha  nem 
felel.  Egy  pillantása  Kamillához.)  Menjen.  De 
a  hattyúkat  ne  nézze  .  .  . 

Mártha  {engedelmes  és  ártatlan) :  Nem  .  .  . 
{Lemegy  a  lépcsőn.) 

(Kivülröl  beszélgetés,  halk  kacagás  zaja.) 

Kamilla  {pillanatnyi  habozás  után  Mártha 
felé) :  Ha  Horthán  urat  látja  .  .  . 

Ottilia:  Csak  nem  akarsz  menni  már? 

Mártha  {megállva  a  lépcsőfokon) :  Beküld- 
jem? 

György  {aki  a  tornácon  volt) :  Itt  vagyok  . . , 
Parancsol  ? 

Ottilia :  A  legjobb  percben  .  .  .  Fogja  .  .  . 
{A  gyöngy  colliér-t  feléje  hajitja.  Horthán  elfogja.) 
Abba  a  kis  szekrénybe  kérem  .  .  .  valamelyik 
fiókjába  ...  a  legalsóba,  ha  akar  oly  szíves 
lenni.  Köszönöm  .  .  . 

Inas  {balról) :  A  tálcáért  jöttem  .  .  .  Elvihe- 
tem ?  {Az  asztalhoz  jön.  E  közben  ismét  távoli 
kacagás  kivülröl.  S  ugyanakkor  balról  az  ebéd- 
lőből vidám  férfihangok  s  csengetés  hallatszik. 
S  Ottilia  egy  kérdő  tekintetére):  Az  urak  pezs- 
gőznek odabenn  .  .  . 

Ottilia  {hátrahajlik  a  széken  s  bepillant) : 
Mint  egy  korcsmában  .  .  .  {Kamillához)-.  Nézd 
csak  .  .  . 

György  {miután  a  fiókba  helyezte  a  gyön- 
gyöket. Kamillához,  aki  a  zongora  felé  ment): 
Ha  megengedi,  hogy  elkisérjem. 

Ottilia:  Oh  nem  .  .  .  nem  .  .  .  Kamilla  még 
itt  marad  .  .  .  Ha  ön  menni  akar,  megenge- 
dem —  {Kamillához) :  Alig  egy  negyedórája 
vagy  itt  .  .  .  Hogy  képzeled  — 

Kamilla  (tétován) :  Igaz  ...  De  későn  van, 
hogy  oly  későn  jöttem  .  .  . 

Ottilia :  Majd  mégy  Boglárékkal  a  motoron. 

Kamilla:  Nem  szívesen. 

György  (egyszerűen):  Boldog  volnék,  ha 
velem  szivesebben  .  .  . 

Kamilla :  Vonaton.  Ez  nekem  közelebb  is . . . 

Ottilia:  A  motor  gyorsabb. 

György:  Éjszaka  nem. 

(Boglár-Kendy  néhány  ur  társaságában  meg- 
jelent balról  a  küszöbön.) 

Ottilia :  Mind  a  ketten  mehetnek  Boglárék- 
kal később  ...  Az  autón    van    hely    elég  .  .  . 

Boglár-Kendy :  Oh,  hogyne !  Nagyon  szí- 
vesen. 

Ottilia  (Boglár-Kendy  felé):  Előbb  szépen 
hazaviszik  Kamillát,  aztán  Horthánt  szállítják 
le  .  .  .  (Mosolyogva,  miközben  Boglár-Kendy  és 
egy  elegáns  fiatal  ur  visszafordulnak,  mig  má- 
sok az  urak  közül  a  tornác  felé  mennek.)  Hogy 
valahogy  együtt  ne  maradjanak  .  .  . 

Kamilla  (nevetve):  Oh  a  gyönyörű  gondo- 
lat! (Györgyhöz):  No  lássa  .  .  . 

György  (általánosságban,  de  már-már  irri- 
tálva^'. Azt  hiszem  nincs  rá  mód,  hogy  meg- 
állítsa, akik  együtt  maradnának  .  .  . 

Ottilia:  A  vágy  sokszor  —  s  olykor  az 
élet  .  .  . 

György  (elszántan):  En  nem  félek. 

Kamilla  (rajongón) :  Az  élet  oly  jó,  oly  nagy, 
oly  szép. 

György :  Vannak,  akik  elválasztva  is  együtt 
maradnak,  akik  a  hegyeket  ölelik  át  tulonnan 
egy  másik  kéz  után  .  .  . 

Kamilla  {egészen  halkan):  Vannak,  akik 
meghaltak  .  .  . 

György  (suttogva) :  Kamilla ! 

(Gyötrődve  és  megkínozva  már-már  ugy  van, 
mintha  egymásnak  szédülnének,  de  az  Ottília 
hang/a  éles  és  heves,  megállítja  őket.) 

Ottilla  (félig  mosolyogva  s  valami  irigy  epe- 
kedéssel) :  Oh  elég     .  . 

György  (tétován  s  búcsúzni  készülve):  Ugy 
hát  én  .  .  . 

Ottilia  (már  csendesebben  és  mosolygva,  de 
még  mindég  az  előbbi  hangulatban) :  Mit  is 
mondhatnának  még  ?  Maga  oly  Urai  Horthán 
s  Kamilla  oly  heves,  mint  egy  walkür  .  . .  egy 
walkür  a  lovon  —  oly  lendületes !  (Horthán- 
hoz,  mulattatva.)  Tudja,  hogy  nálam  ismerte 
meg  ?  a  múlt  télen,  egy  este  .  .  .  Bolzay  Sán- 
dor is  ott  volt  szegény  ...  a  ragyogó  em- 
ber, —  a  fáraó,  a  titán ! 

Kamilla  (önkéntelen) :  Oh  ... 

Ottilia  (Kamilla  felé) :  Micsoda  idegek  !  Mi- 
csoda idegek !  Micsoda  különös  láz  —  gyö- 
nyörű, titokzatos  —  mint  akibe  valami  kisér- 
tet jár  —  micsoda  leány !  Kigyúlt  s  megboly- 
gatott, mint  egy  fáklya,  amelyik  szalad  .  .  . 
Vájjon  ki  kerget?  (Kamilla  távolodott.)  No  ne 
menj  még  Kamilla  .  .  .  Ha  már  kijöttél  .  .  . 
Maradj  még  egy  keveset  .  .  .  maradj  még . . . 
oly  szőke  vagy,  oly  vonzó,  oly  érdekes  —  mint- 
egy megsebzett  .  .  . 

Kamilla  (nevetve):  S  mi  még? 

Ottilia:  Azt  hiszem,    nem  alszol  eleget  .  .  . 

Kamilla:  Oh  dehogy  nem  .  .  . 

Ottilia    (neveive  a    saját  iróniáján):    Látod, 

ha  nem  volnál  olyan  vad  s  kijönnél  s  itt  ma- 
radnál egy  hétig  legalább  —  falun !  Ha  már 
ez  éjjel  itt  maradnál,  itt  aludnál  Gödöllőn . . . 
Talán  meg  is  mondtad  otthon  .  .  . 

Kamilla  {inkább  tréfára  fogva):  Nem,  ett 
nem  mondtam  .  .  . 

György  {Ottiliához,  meghajtva  magát):  Én 
búcsúzom.    {Kezet  csókol  és  Kamillához  siet.) 

Ottilia  {mosolyogva  s  kétkedőn):  Hát  csak- 
ugyan megy  ? 

Kamilla :  Isten  vele.  {A  kezét  nyújtja.) 

György  :  Bolzay  kisasszony  .  .  . 

Kamilla  {halkan^  forrón):  A  kert  mélyén, 
az  utón  odakünn,  várj  .  .  . 

György  {majdnem  egyszerre  Kamillával,  hogy 
födje  a  szavait):  Tudja  ugy-e,  hogy  nagyon 
sajnálom  .  .  . 

Kamilla:  Itt  van  a  kulcs  is,  ha  elkerül- 
nélek ...  A  kis  ezüst  kulcs  ...  a  kaput  is 
nyitja,  a  szobámat,  neked  .  .  .  {Átcsempészi  a 
kezébe.) 

György:  Jó  éjt.  {Távolodik.) 

Ottilia  {miután  felkönyökölve  az  asztalon 
csendesen  figyelte  őket,  most  mintegy  Horthán 
helyett) :  S  mikor  láthatom  megint  ? 

György  {már  a  háttérben,  megállva  s  moso- 
lyogva): Csakugyan  — 

Ottilia  {mintegy  Kamilla  helyett):  Jöjjön  fel 
holnap,  ha  kedve  van  .  .  . 

Kamilla  {mosolyogva):  Csakugyan  — 

Ottilia :  No  isten  vele.  {Az  inashoz,  akinek 
csengetett  volt):  Horthán  urat  kisérje. 

Boglár-Kendy  {ugyanekkor  megjelent  balról 
s  az  inashoz) :  Az  ember  szerelhet ...  tiz  perc 

muIva.  {Inas  el.  Horthánhoz,  akivel  kezet  fog): 
Mi  is  megyünk  .  .  . 

Ottilia :  Csak  nem  ? 

György  {Boglár-Kendyhez) :  A  viszontlá- 
tásra. .  .  {Elmegy.) 

{Beszélgetés,  kacagás  a  mélyből.) 

Ottilia  {Boglár-Kendyhez) :  Giza  lenn  van 
a  kertben,  a  többiek  is  .  .  .  {Boglár- Kendy 
megindul  a  veranda  felé) :    Meg  fog    fázni .  .  . 

Boglár-Kendy  {megáll):  Hűvös  idő.  Igaza 
van.  {Ismét  balfelé  megy):  Mégis  csak  jobb 
odabenn.  Igaza  van.    {Bemegy.    Férfi-hangok.) 


TIZEDIK  JELENET. 
Ottilia,  Kamilla. 

{Egy  percig  csend.) 

Kamilla:  De  hát  voltaképen  mit  akarsz 
velem  ?  Hát  itt  vagyok,  hát  itt  maradtam . .  . 

Ottilia  {jnég  tétován  s  mind  növekvő  fel- 
indulással):  Igen  .  .  . 

Kamilla:  A  vonatról  le  fogok  késni  .  .  . 
Mindjárt  háromnegyed  tizenegy    — 

Ottilia :  Még  nincsen  .  .  . 

Kamilla :  A  kertben  is  félek  egyedül  .  .  . 

Ottilia :  Mondtam  már,  Boglárék  majd  el- 
kisérnek  .  .  . 

Kamilla :  Boglárékkal  nem  megyek  .  .  .  nem 
akarok  ...  A  többiekkel  se  .  .  .  Mind  — 

Ottilia :  Mind  oly  hitvány,  mi  ? 

Kamilla :  Oly  ostoba  s  gyűlölködő . . . 

Ottilia:  Olykor  elgondolom,  vájjon  mit 
mondhatsz  rólam.  Elrémülök  — 

Kamilla  :  Rólad  ?  Nem  tudom.  Rólad  nem 
is  szóltam.  Egy  árva  szót  se.  Ma  délután  se, 
mikor  a  gyermekeid  —  a  múltkor  igaz,  azt 
mondtam  gondolom  ...  oh  a  múltkor,  igen, 
a  Fábry  estélyekor,  emlékszel,  mikor  egy 
percre  feljöttél  hozzám.  Valami  gonosz  erő 
azt  mondtam,  ami  tetszik  nekem  .  .  .  ami  le- 
fog, leköt  —  nem  volt  igazam  ?  Sőt  azt  is, 
igen,  hogy  vonzódom  hozzád,  oly  különös 
ez,  mert  —  mert  az  életemben  vagy.  S  emlé- 
kek is  —  az  ut  melletted  vezet  el.  Őszintén, 
bennem  nincs  egy  parányi  gyűlölet,  harag 
se,  semmi  ellened  .  .  .  De  hát  hogy  gyűlöl- 
ködjek, minthogy  szeretek  ?  1  Az  életem  oly 
mély,  oly  zengzetes,  a  walkűr  a  lovon,  iga- 
zad van  .  .  .  már-már  nem  is  tudom,  hova 
ragad  el !  Ha  értenél,  ha  tudnád,  ha  nem  volna 
egy  egészen  más  világ,  amelyben  te   élsz  ! . . . 

OttUia  {megejtve  s  mind  jobban  belemé- 
lyedve) :  Egy  más  világ ...  Te  szenvedsz  is  ? 
Ne  tagadd,  tudom.  Sok  minden  lerí  s  lekacag 
rólad,  amiről  fogalmad  nincs  .  .  .  Rejtett  lihe- 
gés, valami  nagyszerű,  hogy  mondjam,  valami 
dallamos  kétségbeesés !  A  hangodat  is  át- 
szövi —  kisasszony  1  Oly  rendkivűii  vagy 
olykor,  egészen  feldúlt  s  mintegy  . . .  mintegy 
kivilágított  —  valami  tragikus  lámpa,  ami 
égne  mögötted  . . . 

Kamilla :  Hát  igen.  Bevallom.  Szenvedek  is. 

Ottilia  :  Mondtam  már  —  valaki,  aki  kerget. 

Kamilla:  Valaki,  akinek  tartozom. 

Ottilia :  Alig,  hogy  Bolzay  Sándor  megölte 
magát  — 

Kamilla :  Mit  jelent  — 

Ottilia  {csak  folytatva)  :  Rögtön  akadt  más . . . 

Kamilla  {elképedve) :  Oh  ! 

Ottilia  {a  Kamilla  szavam  keresztül  csak 
tovább) :  A  g-yászodat  uj  gyönyörökbe  te- 
metted ... 

Kamilla  {fölénnyel  s  rajongón):  Mit  tudod 
te,  hová  temettem  ! 

Ottilia  {hevesen  s  gúnyolva)  :  Oly  hű  vagy ! 

Kamilla  {forrón  s  bensőséggel):  Oly  hű  vagyok ! 

Ottilia  :  Ugy  kitartsz  e  sir  mellett !  .  .  . 

Kamilla :  Ugy  kitartok  e  sir  mellett ! 

Ottilia:  Hogy  még  szeretőbb  vagy,  még 
forróbb,  még  szilajabb  mióta  nem  láttalak  ! 
Ami  elvonult,  még  lihegőbben  jött  vissza  és 
én  is  mondhatnám :  asszonyi  nyak,  amint  né- 
zem a  — 

Kamilla  (a  tenyerével  a  keblén) :  A  nyaka- 
mat ? !  {S  kacagva  valami  hirtelen  boldogsággal): 
Oh  szegény  öreg  leány  !  Bolzay  —  kisasszony  ! 
Hát  csakugyan  ?  Ez  oly  különös,  oly  mulat- 
ságos .  .  .  oly  izgató  ...  a  nagyszerű  elvál- 
tozás !  A  homlokomon  a  homály  ?  A  fény  ? 
A  szemem  ? 

Ottilia  :  Mámoros  .  .  . 

Kamilla  :  Az  ajkam  is  ? 

Ottilia :  Meggyötört. 

Kamilla :  Az  egész  alakom  .  .  . 

Ottilia :  Kibontakozva  mint  — 

Kamilla :  Mint  az  a  nagy  fehér  nyúlánk 
hattyú  ott  az  éjben  .  .  .  {Kacagva) :  De  hát  elké- 
sem, elkésem  .  .  .  {A  kalapjáért  sietett  s  ugyan- 
akkor kipillantva) :  De  micsoda  árnyéka  van  ! 

Ottilia :  Aki  meghalt  .  .  . 

Kamilla:  Talán.  Igen. 

Ottilia  :  A  régi  kedvesed  .  .  . 

Kamilla  (lázasan):  Oh  nem!  Ez  nem!  Oh 
most  már  — 

Ottilia :  Szavak ! 

Kamilla  (csak  folytatva) :  —  ha  nem  is  hi- 
szed .  .  . 

Ottilia:  A  régi  kedvesed! 

Kamilla  (önfeledten):  Amaz  tudja,  hogy 
nem,  aki  szeretett! 

Ottilia  (megértve):  Oh!  Tudja!  Oh!  eredj 
innen,  eredj ! 

(Egy  percig  csend  és  mozdulatlanság.  Kamilla 
remegőn  áll,  a  zongorához  dőlve.  Ottilia  feléje 
fordulva  s  szemtől  szembe  vele,  megdöbbenve 
nézi,  megejtve  és  érdeklődve  is.  Aztán,  lassan, 
az  első  pillanat  nyers  hatását  a  nembeli  közös- 
ség és  elnézés  ösztöne  váltja  fel,  —  a  nő  érzése 
egy  másik  nő  iránt,  aki  odaadta  magát.  De 
most  már  Kamilla  a  kalapja  után  nyúlt,  a  ka- 
bátját érintette.  Mély  csend  egy  percig.  Aztán) : 

Kamilla  (már  nyugodtabban,  de  kimerülve 
is) :  No  végre,  hogy  elmehetek  .  .  . 

Ottilia  (csendesen,  mintegy  legyőzve) :  El- 
mehetsz. Én  nem  kutatom  többé  mi  volt,  mi 
van  .  .  .  nem  érdekel  többé,  elég  volt,  nem  is 
foglak  zavarni  többé  .  .  .  Akartam,  hogy  itt 
légy,  te  is,  Horthán  is,  mind  a  ketten  ...  az 
egész  nagy  hóbort,  ami  belőletek  árad  —  az 
egész  nagy  élet,  nem  bánom,  az  egész  nagy 
május,  az  igazi  ünnep !  A  multak,  Bolzay 
Sándor  aki  megölte  magát,  a  jelen  és  ami  a 
mélyben  van,  ami  ragyog  és  homályos,  az 
egész  szédület  amiben  élsz,  —  elmúlt  mellet- 
tem és  nem  nézem  többé  s  nem  versenyzem. 

Egy  percig  csakugyan  gyönyörű  volt,  az 
illata,  a  láza  is  —  a  nagy  hév  ami  megcsapja 
az  ember  arcát :  izzó  hazugságok,  melyeket  a 
vágy  sodor,  színlelések,  miket  belülről  az 
örömök  párnáznak  ki,  mit  tudom  én,  mindaz 
amit  irigylek,  igazad  van,  egy  más  faj  és  egy 
más  világ  !  Szeretni  és  kikacagni  mindent  és 
legázolni  mindent,  szeretni  és  szenvedni  is, 
végiglihegni  minden  vágyat,  az  örvény  mé- 
lyét, —  az  isteni  tébolyt  egy  emberért !  Hát 
ott  vár  a  kert  mélyén,  a  nagy  utón  odakünn 
—  eredj.  Azontúl  nem  foglak  látni  többé,  őt 
sem,  senkit  közületek  —  eredj ! 

Kamilla  {megejtve  —  a  kalapjával  s  a  kö- 
penyével a  karján  s  valami  bizonytalan  kéz- 
nyujtással) '.  A  túlsó  partról  mégegyszer  — 

Ottilia :  Nem  .  .  .  {Feláll.) 

{Kivülröl  beszélgetés  zaja  s  kacagás  —  mesz- 
sziröl  és  közeledve^ 

Kamilla :  Ez  nem  a  gyönyör  és  minden  nem 
szerelem.  Egy  csomó  baj  zúdult  reám,  küz- 
ködök,  vergődöm  .  .  . 

Hangok  (a  kertből  és  közeledve) :  Lilia ! 
Lilia  1  {Elfojtott  kacagás.) 

Ottilia:  Jövök  .  .  .  {Jobbfelé  siet.) 

Kamilla  {halkan  s  remegőn) :  Nélkülözök  . . . 

Ottilia  {már  a  küszöbön) :  Oh  azzal  elkés- 
tél, hogy  én  segitsek  —  és  épen  én ! 

Kamilla  {majdnem  sirva):  Uram,  megaláz- 
kodom .  .  . 

Ottilia  {már  a  lépcsőn  s  visszaszólva,  heve- 
sen) :  Ez  nem  elég  ...  ez  még  nem  elég,  nem ! 
(Lejön.)  Isten  veled. 

Kamilla:  Én  is  azt  hiszem,  hogy  nem. 

TIZENEGYEDIK  JELENET. 

Kamilla,  majd  Boglár-Kendy.  Egy  elegáns  fiatal  ur, 
majd  Komáromi. 

Kamilla  {mozdulatlan,  remegő,  elmélyedt.) 

{Egy  automobil  a  közelben.  Ugyanakkor  Bog- 
lár-Kendy  és  az  elegáns  fiatal  ur  balról.  Ka- 
milla mintha  nem  is  látná  őket. 

Boglár-Kendy :  Hát  jön  velünk  Bolzay  kis- 
asszony ? 

Kamilla  {kábultan) :  Oh  nem  .  .  .  nem  .  .  . 
köszönöm  .  .  .  nem  .  .  .  {Felteszi  a  kalapját) 

Az  elegáns  fiatal  ur:  Csak  nem  megy 
gyalog  ? 

Kamilla:  Oh  hagyjanak  kérem  ...  {A  tű. 
hmit  gyötrődve  a  hajába  szúr) 

Boglár-Kendy :  Amint  parancsolja.  {Jobb- 
felé megy.  Az  elegáns  fiatal  ur  követi.  Már  a 
küszöbön) :  Hideg  van  .  .  . 

Az  elegáns  fiatal  ur :  Az  inas  hozza  a  ka- 
bátokat. 

{Komáromi  jött  szembe  velük  a  lépcsőn.  Most 
mind  a  hárman  a  küszöbön,  a  lépcsőn,  távol.) 

Boglár-Kendy  {Komáromihoz):  A  felesé- 
gem ?  .  .  . 

Komáromi :  Mind  ott    vannak  a  viznél  .  .  . 

Az  elegáns  fiatal  ur  (Komáromihoz) :  Good 
night.  {A  hangjuk  elvész,  eltűnnek.) 

{Kamilla  felvette    a  köpenyegét  s    megindul.) 

TIZENKETTEDIK  JELENET. 
Kamilla,  Komáromi. 

Komáromi  {Kamilla  után):  Ha  nem  sietne 
oly  nagyon  .  .  .  {Kamilla    megfordul,   ránéz  és 

nem  ismeri  meg.)  Bocsánatot  kérek,  ha  feltar- 
tóztatom .  .  .  Ugy  látom  már  nem  emlékszik 
Bolzay  kisasszony  .  .  .  Komáromi    ügyvéd  .  .  . 

Kamilla :  Ah  igen  .  .  .  De  most  már  igazán 
nincs  időm. 

Komáromi :  Néhány  szó  .  .  . 

Kamilla :  Lekésem  a  vonatról  .  .  . 

Komáromi :  Néhány  igen  fontos  szó  —  a 
Bolzayék  érdekében. 

Kamilla  (unottan)  :  Oh  ! 

Komáromi :  Már  az  egész  este  kerestem  az 
alkalmat,  hogy  beszélhessek  a  kisasszonynyal, 
de  alig  volt  egyedül  .  .  . 

Kamilla  (nyugtalanul) :  Beszéljen  .  .  . 

Komáromi :  Bevallom,  nem  is  valami  na, 
gyón  szivesen  . . .  Már  magában  véve  is  vissza- 
tetsző, hogy  itt  ez  első  találkozásunkkor  egy 
kinos  dologgal  hozakodjam  elő  .  .  .  Mégis,  ha 
megteszem  .  . . 

Kamilla :  Beszéljen. 

Komáromi :  Méltóztatik  ismerni  a  Bolzay 
Sándor  örökét.  Egészen  röviden :  egy  csomó 
kötelezettség,  egynémely  papirok  beváltása, 
törlesztések,  melyekért  Bolzay  ezredes  állt  jót. 
A  konzorcium  nem  mozdult  eddig,  egy  csomó 
kis  ember,  aki  a  pénzét  vesztette,  ép  abban 
reménykedve,  hogy  Bolzay  ezredes,  mint 
katona  nem  hurcoltathatja  meg  a  nevét,  nem 
tehet  kockára  semmit,  szóval  el  fogja  kerülni 
a  csődöt.  Most  már  azonban  nyilvánvaló,  hogy 
az  ezredes  nem  fizethet  s  hogy  e  sajnálatos 
balsikerben,  enyhén  szólva,  a  legnagyobb  vesz- 
tes ő.  E  ponton  tehát  s  itt  megnyugtathatom, 
az  egész  ügy  úgyszólván  leoldódik  róla,  viszont 

másrészről,  sajnos,  az  ódium  az  élő  helyett 
a  halottat  éri.  Oly  távol  dolgozott,  Kártum- 
ban,  —  a  pénz  mind  odament  s  ott  is  veszett, 
ellenőrzés  nélkül  .  .  .  értse  meg.  A  vád,  bár- 
mennyire igaztalan,  de  magától  adódik  .  .  .  s 
már-már  arról  van  szó,  hogy  a  vállalkozó  Bol- 
zay  Sándor  —  bocsánat  nem  folytatom.  Ameny- 
nyiben  az  emléke  kedves  s  szent  kegyed  előtt, 
aminthogy  ugy  hallom,  tényleg  nagyon  sze- 
rették egymást,  tessék  megállitani  néhány  em- 
bert, a  leghevesebb  jajveszékelőket,  akik  a 
pénzükért  el  akarnak  menni  nem  tudom  mi- 
csoda botrányokig,  fantasztikus  bünvádak  bo- 
szujáig,  —  akik  szóval  senkit  és  semmit  nem 
kiméivé  többé,  talán  már  holnap  akcióba 
lépnek. 

Kamilla  {fuldoklón  s  tagolva):  Ez  az  ügy 
is  talán  önnél  van  ? 

Komáromi :  Oh  isten  ments  ...  ez  esetben 
hogy  is  beszélhettem  volna  ...  ily  nyiltság- 
gal  .  .  . 

Kamilla :  Hogy    ennyire  be  van  avatva  .  .  . 

Komáromi :  Tudniillik  nekem  hozták  az 
ügyet,  napokig  nálam  volt,  mig  áttanulmá- 
nyoztam —  egyébként  szerencsére  ez  is  csak 
késleltette  a  bűnügyi  folyamatot  .  .  .  De  aztán 
visszaadtam,  nem  vállaltam  —  én  csak  élők 
ellen  dolgozom  .  .  .  Különben  is  igen  hálátlan 
komplexum  .  .  .  továbbá,  bevallom,  a  Bolzay 
Sándor  álmai  e  fergetegben,  a  koncepciói, 
melyek  gyönyörűek,  a  kártumi  hid,  a  korál 
utak  az  arany-sphinx  mentén,  a  nilusi  vasút 
a  pálmák  alatt,  —  mindezt  tragikus  volna 
még  jobban  megszaggatni,  lerántani  a  proce- 

durák  sarába  .  .  .  S  egyéb  szempontjaim  is, 
ha  már  mindent  meg  kell,  hogy  mondjak . . . 
Ugyanis  Horthán  Györgyhöz  való  viszonyom 
is  leköt  .  .  ,  s  lehetetlenné  teszi  számomra  az 
ügyet.  S  bár  Horthán  gyakran  félreért  engem, 
épen  a  hozzá  való  régi  barátságom  a  magya- 
rázata annak  is,  hogy  ime  prevenáltam  Bolzay 
kisasszonyt  .  .  .  Méltóztatik  látni,  hogy  olykor 
még  akad  ügyvéd,  aki  ember  is.  {Meghajtja 
magát  s  balfelé  megy). 

Kamilla :  Köszönöm. 

Komáromi  (már  az  ajtóban) :  S  még  csak 
egyet.  Ismétlem,  mindössze  néhány  emberről 
van  szó,  a  legveszélyesebbekről,  az  úgyneve- 
zett vezetőkről,  akiket,  legalább  pillanatnyilag, 
le  kellene,  hogy  fogjon  néhány  ezer  forinttal, 
s  ezt  rögtön,  halogatás  nélkül,  már  reggel, 
még  mielőtt  a  sajtót  belármáznák.  Az  ügy 
minden  áldozatot  megér.  Bolzay  kisasszony- 
nak talán  nem  is  lesz  nagyon  nehéz  az  is- 
merősei, —  a  barátai  közt . . .  Hogy  ne  is  ke- 
ressünk nagyon  messze,  azt  hiszem  maga 
Horthán  György  is  készséggel  állana  rendel- 
kezésére . . . 

Kamilla  (remegőn) :  Oh  menjen  kérem, 
menjen .  .  . 

Komáromi  (nagyon  simán)  :  Gondolja  meg 
akit  itt,  hallom,  ugy  neveznek  —  a  rajongó 
Bolzay-lány !  Egy  ember,  aki  meghalt  a 
Golgothán  . . .   (Elmegy.) 

TIZENHARMADIK  JELENET. 

Kamilla,  majd  Horthán   György,   majd  végül  Ottilia, 

Boglár-Kendyék,  Ercsényi  Renée,  Szenvey, 

Komáromi  s  mások. 

Kamilla  (megdermedve  s  kábultan) :  Hol ? ... 
{Komáromi  elment,  —  egészen  nesztelenül 
betette  az  ajtót  maga  után.  Kívülről  ekkor 
a  toronyóra  ütése  hallatszik,  —  távoli  három- 
negyed. Mintegy  álomban,  Kamilla  hallgatja 
ezt,  lassanként  hátrálni  kezd  valami  alig 
látható  igen  finom  szédületben  —  az  egész  lé- 
nyének mintegy  levél-rezgése  ez.  S  amint  igy, 
hátrálva  egyszerre  csak  a  kis  szekrényhez  dől, 
mely  meginog  mögötte,  hirtelen  féloldalt  fordul, 
feleszmél,  megáll.  A  két  keze  alatt  a  szekrény 
fája,  a  vonalai,  a  bronzbetétek,  —  emlékszik. 
Még  egy  pillanat  és  kihúzza  a  fiókot,  a  gyön- 
gyök után  nyúl,  az  egész  nagy  vaskos  „dog 
collar"  a  kezében  —  hangjának  valami  öntudat- 
lan és  kínzó  megcsuklásával. 

Ebben  a  pillanatban  Horthán  a  középről. 
Már  kalappal,  felöltő,  minden  —  aki  várt.) 

György  (felindultan) :  Csak  várlak  az  utón... 
Kamilla  (remegőn) :  Ah  te  vagy ! 
György :  Csak  várlak  s  nem  jössz . .  . 
Kamilla  (aki  rejtené  a  gyöngyöt) :  György. . . 
György  (megdöbbenve)  :  Miez  ?  Mit  jelent  ? 
Kamilla  :  György  . . . 

György  (mind  növekvő  elrémüléssel) :  Nem 
értlek . . . 

Kamilla :  Hallgass  meg . . . 
György :  Kamilla ... 
Kamilla:  E  gyöngyöket  — 

György  (hirtelen)  :  Kamilla  !  Te  ?  Hogyan  ? 
Te  ?!  Ki  kell,  hogy  tépjem  a  szemem  ... 

Kamilla :  E  gyöngyöket.  — 

György :  Ha  megkívántad  . . .  érts  meg  . . . 
még  fényesebbet  — 

Kamilla :  Oh  istenem,  nem  a  kincseidet ! 
A  föld  porába  hajtva  a  fejem  — 

{Kívülről  beszélgetés,  kacagás,  hangok,  ame- 
lyek közelednek.  S  az  Ottilia  hangja^ 

György :  A  gyöngyöket  —  (a  Kamilla  ke- 
zének ront). 

Kamilla:  Együtt  veled   — 

György :  Kamilla ! 

Kamilla  {kiegyenesedve  a  Horthán  karján 
s  lázas  elragadtatással,  —  egy  nagyszerű  kiál- 
tás): Felnyújtom  annak,  aki  a  szivéből  vér- 
zett, aki  meghalt  értünk,  aki  szeretett !  {Hang, 
beszéd  már  egészen  közel.) 

György  {magánkivül) :  Ez  Jézus  a  keresz- 
ten !  A  gyöngyöket !  {S  a  lázas  keze  alatt,  a  kin 
alatt  is  amit  e  férfikezek  szorítása  okoz,  az  egész 
lihegő  küzdelem  végén.  Kamilla  térdre  roskadt. 

{A  keze  megnyílt,  a  gyöngy  az  ölébe  hul- 
lott s  mig  térdel,  —  ott  fénylik  csillogó  fehéren 
a  fekete  ruha  redöiben.) 

Ottilia  {Horthán  végső  szavánál):  Micsoda  ? 

{Elrettenve  s  gyönyörködve  is,  két  lépést 
tesz  előre  s  rögtön  vissza  is  néz  jobbfelé,  ahon- 
nan beszélgetés  zaja  hangzik  be.) 

Kamilla  {már  csendesebben  —  valami  igen 
fájdalmas  s  még  leplezett  csalódás  s  Horthán- 
nak  szegzett  feldúlt  női  arc):  Azt  mondtad  meg 
fogsz  érteni  .  .  .  azt  mondtad  jönni  fogsz 
velem  a  hidon  . . . 

{Már  silhouette-ek  a  verandán.  Érdeklődő  kö- 
zeledés. Mind  ott  vannak^  Ercsény  Renée,  Bog- 
lár-Kendy,  Boglár- Kendy né,  Szenvey,  az  elegáns 
fiatal  ur,  mind.  Csoport.  Moraj.) 

György  (elrémülve  e  tömeg  láttára  s  halkan, 
majdnem  sirva) :  Oh  el  kell,  hogy  veszítselek. 

Kamilla  (lázasan) :  De  hát  tarts  meg ! 

György  :  Oh  az  emberek  ! 

Kamilla :  Hadd  menni  az  embereket ! 

György  (a  szemét  elfödve)  :  Az  éjszakánk  I 

Kamilla:  Még  itt  vagyok,  —  büszkén  és 
szomorúan  még.  És  felállók  melléd  ha  aka- 
rod —  megyek  veled  . . .  (Egy  mozdulat.) 

György  (megtörve  és  elháritón) :  Nem  !  Nem! 
(S  mind  közelebb  hajolva  Kamillához) :  Szeren- 
csétlen, aki  — 

Kamilla  (magánkívül) :  György ! 

György  (a  végső  kétségbeesésében  a  fülébe 
hörögve)  :  Aki  lop  ! 

(Egy  nagy  kacagás  jobbról  —  az  Ottilia 
hangja,  s  lázasan  a  többiekhez) :  Csekélység,  a 
gyöngy  colliér-met !  (Moraj.) 

Kamilla  (a  két  kanját  kitárva  s  maga  elé): 
És  ő  veti  rám  az  első  követ ! 


Függöny. 

NEGYEDIK  FELVONÁS. 

(Mint  az  első  felvonásban,  a  Kamilla  szobája.  Este 
van.  A  régi  fény.  A  Tudor-lámpás  a  mennyezeten,  a 
lámpa  az  asztalon.  A  szalon  is  világos.  Az  üvegajtó 
félszámya  nyitva  van.) 


ELSŐ  JELENET. 

Boci,    Gáthi-Szász    Margit,     majd    idősb    és    ifjabb 
Gartenlaub. 

{Margit  ép  e  percben  lépett  be  a  szalonba  és 
előbbre  jön.  Boci  mögötte.) 

Margit :  Kamilla  nincs  itt  ? 

Boci:  Rögtön  itt  lesz  .  .  . 

Margit:  A  csengő  nem  szól. 

Boci  (tétován) :  Nem  .  .  .  Tudom.  Már  az 
egész  nap  nem  szól.  Leszedtük  az  ajtóról, 
hogy  —  (nem  folytatja). 

Margit  (egy  percnyi  habozás  után) :  Hol  van 
Kamilla  ? 

Boci :  Az  ezredes  úrékat  kisérte  ki  a  vasútra. 
Ma  este  mennek  Svájcba,  Lucernbe,  ha  jól 
tudom. 

Margit  (meglepődve):  A  nagyságos  asszony  is? 

Boci:    Hát   persze,    a   kis    Marika    is,  min- 

denki,  az  in£is  is,  persze.  Csak  én  maradtam 
itt  a  kisasszonnyal  .  .  . 

Margit  (elmerengve) :  Igen  ?  .  .  , 

(Kopogtatás  a  mélyben.) 

Boci  (nyugtalanul) :  Megint  ?  .  .  . 

Margit :  Kopogtatnak  .  .  . 

Boci  (kiszólva  s  aggódón) :  Ki  az  ?  (Távolo- 
dik.) Nagyon  kell  vigyáznom  . .  . 

Margit  (Boci  után) :  Kitől   félnek    ennyire  ? 

Boci  (rejtélyesen  s  hallgatásra  intve) :  Oh  ! . . . 

Gartenlaub  (kivűlröl  s  kopogtatva)'.  En  va- 
gyok kérem  ...  Mi  vagyunk  .  .  . 

Boci :  Ki  az  a  mi  vagyunk  ? 

Margit :  Az  öreg  Gartenlaub,  azt  hiszem  .  . . 

Boci  (elsietett.  Hangok  az  előszobában). 

Id.  Gartenlaub  (kivűlröl,  miközben  Boci  már 
kinyitotta  az  ajtót):  Mi  vagyunk  kérem  .  .  . 
Nagyon  óvatos,  nagyon  óvatos.  (Már  láthatók). 
Idősb  és  ifjabb  Gartenlaub  kérem,  amint  látja . . . 
A  csengő  nyilván  elromlott,  semmi  sem  tart 
örökké  .  .  .  Egy  csengő  is  egy  szép  napon 
végleg  kitrillázza  magát,  mint  egy  énekesnő  . . . 

I^.  Gartenlaub  (Bocihoz):  Bolzay  kisasz- 
szony  ?  .  .  . 

Id.  Gartenlaub  (beljebb  kerülve  s  Margitot 
megpillantva):  Oh,  kezét  csókolom  .  .  .  Hogy 
van  kedves  kisasszony  ?  Nem  volt  Gödöllőn 
tegnap    este  ...    a     Günzburg-ünnepen  ?  .  .  . 

Margit:  Oh  én,  —  én  a  telefonnál  voltam 
két  kagylóval  a  fülemen  .  .  . 

Id.  Gartenlaub :  Oh  igaz  .  .  .  bocsánat  .  .  . 
szomorú  butonok,  elfelejtettem  ...  De  ha  az 
ember  ugy  hozzá  van  szokva  egy  képzet- 
hez .  .  .    Gáthi-Szász  kisasszony,     akit    láttam 

még  csak  nem  is  olyan  régen,  az  Operában, 
egy  páholyban,  egészen  fehérben  . . .  Oh  a  Car- 
men !  .  .  .  emlékszik !  .  .  .  a  Carmen  .  .  . 

Ifj.  Gartenlaub  {halkan  az  apjához):  Hall- 
gass .  .  . 

Margit  {aki  meghallotta) :  Oh  nem  baj  .  . . 
nem  baj  .  .  . 

Id.  Gartenlaub  {konfuzusan  az  elszólása 
miatt) :  Oh !  Oh !  igaz  .  .  .  egy  öreg  ember, 
lefelé  megy  s  megbotlik.  Ne  is  sajnálja,  ne  is 
sajnálja  Gödöllőt,  a  Günzburgokat,  ne  is  saj- 
nálja ...  A  fiam  se  volt  ...  a  fiam  ...  de 
hiszen  tetszik  ismerni  .  .  .  Gartenlaub  Mór,  a 
főszerkesztő. 

Ifj.  Gartenlaub  {szerény  és  kedves.  Margit- 
hoz közeledve) :  Oh  hogyne  . . .  {Kézszorítás.) 

Margit:  A  büszkeségi 

Id.  Gartenlaub :  A  triumpf  1  Nyert !  Kilenc  1 
Le  brutál! 

Ifj.  Gartenlaub  {elnézön  s  mosolyogva) :  Oh 
higyje  el,  nem  nyert  .  .  .  {az  apjához) :  Oh 
kérlek  .  .  . 

Id.  Gartenlaub  {boldog  meghuny ászkodással, 
mint  egy  jó  pajtás  a  fiához) :  Dominó  ?  .  .  . 

Ifj.  Gartenlaub  {kedvesem,  mint  „künztler" 
a  medvéhez):  Nem  .  .  . 

Margit  {meghatva  s  nevetve):  Milyen  ked- 
vesek .  .  .  Magukon  ugy  érezni  azt :  apa,  f iu . . . 
ugy  érezni  azt,  hogy  mondjam  .  .  .  hogy  az 
egyik  a  másik  után  született. 

Ifj.  Gartenlaub :  Az  apám,  a  fiam  .  .  . 

Id.  Gartenlaub :  A  fiam,  az  apám  .  .  . 

{Nevetnek.) 

{Egy  automobil  alantról.) 

Boci  {élénken):  Kamilla  kisasszony. 

Margit  {meglepődve) :  Automobilon  .  . .  (Egy 
lépést  az  ablak  felé.) 

Boci:  A  kegyelmes  automobilja. 

Margit  {megállott.  Mind  állnak  mozdulatlan, 
az  ajtó  felé  fordulva  s  várnak.    Boci  eltűnik). 

MÁSODIK  JELENET. 

Margit,    id.    Gartenlaub,    ifj.    Gartenlaub,    Kamilla, 
majd  Boci. 

Kamilla  {utcai  ruha,  nagy  kalap,  fátyol  stb.) : 
Jó  estét  .  .  .  {ifj.  Gartenlaubhoz) :  Kedves  if- 
jabb .  .  .  {Margit  hozzájön.)  Rég  itt  vagy? 

Margit:  E  percben  jöttem  .  .  . 

Id.  Gartenlaub  {Kamillához):  Ha  parancsol 
egy  villamos  szerelőt  a  csengőhöz  ...  én  is- 
merek egy  igen  ügyes  embert  .  .  .  igen  olcsó  . . . 
a  Grosszmann  — 

Kamilla  {kiszólva) :  Boci  .  .  .  Bocica  .  .  . 
{Gartenlaubhoz):  Oh  köszönöm  .  .  .  {A  kalaptű, 
a  kalap,  a  fátyol,  amit  levet  s  Bocinak  ad, 
aki  megjelent.  S  halkan,    lázasan) :  Horthán  ? 

Boci :  Kétszer  az  imént  is  — 

Kamilla:  Az  ajtót? 

Boci :  Nem.  Csak  a  kulcslyukon  néztem  ki. 
Néhány  percig  állt,  várt,  aztán  lement  a  lép- 
csőn. {A  kalappal  s  kabáttal  a  karján  távo- 
lodik). 

Kamilla  (a  többiekhez):  De  hát  nem  akar- 
nak inkább  bejönni  a  szalonba  ? 

Ifj.  Gartenlaub :  Oh  talán  illetlen  is,  hogy 
ide  tolakodtunk  a  szobájába. 

Kamilla:  Oh!  illetlen! 

Id.  Gíirtenlaub :  Oh  nekünk  ! 

Kamilla:  Maguknak  szabad  ...  (a  két 
kezét  kinyújtva)  olyan  jó  barátaim  .  .  . 

Id.  Gartenlaub :  A  fiamat  is  elhoztam 
kérem,  minthogy  tetszik  tudni,  ő  is  benne 
volt  a  tárgyalásokban  .  .  .  S  igen  fontos,  hogy 
benne  volt  .  .  . 

Kamilla :  De  hiszen    én    kértem    fel    rá  .  .  . 

Id.  Gartenlaub  {csak  folytatva  és  boldogan, 
hogy  beszélhet  a  fiáról) :  Igen  fontos  ...  ö 
sokkal  jobban  tud  mindent  s  neki  van  nim- 
busza az  emberek  előtt  .  .  .  félnek  is  tőle  .  . . 
a  „Szabadulás"  .  .  .  tetszik  tudni  .  .  .  sok  ezer 
példányban  .  .  .  s  ő  jobban  is  látja  az  embe- 
reket, illúzión  nélkül  — 

Kamilla  (enyhén) :  Szegény  — 

Id.  Gartenlaub  :  Meg  tudja  fogni  őket  érin- 
tés nélkül,  oh  alig  egy  végigsiklás  a  klavia- 
túrán, —  egy  embermüvész,  egy  elme-él, 
nagyszerű,  mint  egy  beretva,  vág,  bevág, 
kilenc ! 

Ifj.  Gartenlaub :  Oh  kérlek  . . .  (Kamillához 
mosolyogva)  Bocsássa  meg  nekem  az  apámat^ 
Bolzay  kisasszony  —  hizelgőbbet  már  nem 
választhattam  .  .  .  kártyásabbat  sem  .  .  .  De 
talán  ha  megengedi,  beszámolnék  — 

Margit:  Ha  zavarok  .  .  . 

Kamilla  (pillanatnyi  habozás  után):  Oh 
nem  ...  oh  dehogy  .  .  .  csak  maradj  ...  ülj 
le  szépen  .  .  . 

Id.  Gartenlaub :  Tehát  kérem,  első  sor- 
ban — 

Ifj.  Gartenlaub :  Tehát  röviden  —  amit 
ránk    bizni    méltóztatott,    ugy    én,    mint    az 

apám  a  legnagyobb  készséggel,  szerencsével 
is,  —  elvégeztük. 

Id.  Gartenlaub :  Minden  rendben  van 
Bolzay  kisasszony,  rendben  van. 

Ifj.  Gartenlaub :  Csak  most  végeztünk  s 
amennyiben  azt  kivánta,  hogy  akár  késő  este 
is  beszámoljunk  s  megnyugtassuk  — 

Kamilla :  Köszönöm. 

Ifj.  Gartenlaub :  A  kártumi  csoport,  — 
mind  csupa  jó  undok  hazai  ember,  —  ebben 
az  órában  békésen  elszéledt,  —  tömött  zse- 
bekkel, —  feloszlott,  megszűnt.  A  kiegyezési 
szerződések,  nyugták,  elismervények,  nyilat- 
kozatok, közjegyzőileg  hitelesitve,  Fábry  ke- 
gyelmes ur  kezében  vannak.  Ez  a  lényeg. 
Ha  a  részletek  érdeklik,  vagy  mulattatják   — 

Kamilla:  Köszönöm. 

U}.  Gartenlaub :  Az  embereket  én  gyűj- 
töttem össze  magamnál,  a  szerkesztőségben, 
miután  az  apám  előzőleg  beszélt  volt  a 
kegyelmessel  .  .  . 

Id.  Gartenlaub :  Oh  ezt,  bevallom,  nem 
szivesen,  mióta  megsúgta  a  lova  nevét  .  .  .  De 
nem  sajnálom,  isten  ments,  sőt  nagyon  örü- 
lök, nagyon  örülök,  megint  egy  illúzión 
vissza,  egészen  más  ember  a  kegyelmes,  — 
micsoda  változatok  az  életben,  amit  mindig 
mondok,  mint  egy  szindarabban  .  .  .  Mint  egy 
fiatal  ember,  mint  egy  huszárfőhadnagy,  aki 
nyert  a  lóversenyen,  csupa  derű,  csupa  humor, 
aki    mondja :    Május  !    Május !    Akácfalombja ! 

IQ.  Gartenlaub :  En  is  láttam  egy  percre  a 
kegyeimest,  nekem  is  oly  vidámnak  tűnt,  hogy 
azt  hittem,  talán  meghalt  a  kegyelmes  asszony... 

Id.  Gartenlaub :  Akácfalombja !  Egy  költő ! 
Egy  bizsergő !  Egy  igazi  nagy  ur,  egy  non- 
chalance,  —  ezt  nem  lehet  utána  csinálni. 
Egy  jóbarát,  egy  testvér  —  tegezett ! 

Kamilla  {remegőn) :  No  lássa  .  .  . 

Id.  Gartenlaub  :  Akácfalombja !  Hogy  ettől 
az  embertől  félt  annyira  tegnap  Bolzay  kis- 
asszony — 

Kamilla :  Magam  is  ugy  látom,  rosszul 
ismertem  .  .  . 

Ifj.  Gartenlaub :  A  kisasszony  ugyebár 
beszélt  vele  ma  reggel,  vagy  irt  neki  .  .  . 
Tudniillik  ezt  jelezte  .  .  . 

Id.  Gartenlaub :  Oh  csak  épen,  hogy  meg- 
könnyítse az  ügyet  kérem  .  .  .  hogy  ne  kell- 
jen egy  csomó  visszatetsző  részletet  meg- 
hallgatnia: „Mindent  tudok  —  Bolzay  kis- 
asszony már  többször  előadta  .  .  .  boldog 
vagyok,  hogy  rendelkezésére  állhatok  .  .  .  már 
többször  felajánlottam  .  .  .  Bolzayék  régi  bará- 
taim, azt  hiszem  egy  csöppet  atyafiságban  is 
vagyunk  ...  az  ember  mindég  talál  ilyet,  ha 
keres  .  .  .  nem  szabad  engedni  a  botrányt  — 
az  egész  dolog  gyalázat,  csúnya  vádak  — 
Bolzay  Sándor  meghalt  egy  ideáért !" 

Kamilla  {alig  hallhatólag) :  Oh  .  .  .  {Leha- 
nyatlik Margit  mellé  a  kerevetre.) 

Id.  Gartenlaub  :  Egyszóval  gyönyörű  baráti 
jellegben  az  egész,  kérem,  igazi  uri  formában, 
mert  hiszen  a  Nemzeti  Casinóban  várt  rám, 
az  emeleten  s  hogy  a  portás  nem  akart  fel- 
engedni, lekiáltott  .•  „Micsoda  beszéd,  ez  az 
ur  tag  1"  —  Képzelje,  csekélység,  az  öreg  Gar- 
tenlaub nemzeti  casinói  tag!  Egy  álom!  Együtt 

ebédeltünk.  Nem  is  tudom,  mit  ebédeltünk . . . 
Levest,  aminek  olyan  ize  volt,  mit  mondjak  — 
(a  menü-kártyát  veszi  elo)  marmitte  du  Roy  . . . 
Piskótát,  amelyről  kisült,  hogy  apró  rákok,  — 
écrevisses  á  la  Russe  —  apró  rákok,  amelyek- 
ről kisült,  hogy  kis  madarak,  akik  énekelni 
tudtak  —  alouettés !  S  hogy  ő  mennyire  örül, 
hogy  én  vagyok  itten  a  közvetítő,  egy  öreg 
becsületes,  mert  hiszen  mással  szóba  se  állott 
volna,  nem  is  akart  látni  senkit,  legfeljebb, 
nem  bánja,  a  fiamat,  mert  őt  már  amúgy  is 
többször  látta  a  Házban  s  mert  az  ember 
nem  tudja  elkerülni,  bármit  tesz  is,  hogy  egy- 
szer az  életében  össze  ne  akadjon  egy  újság- 
íróval. S  hogy  továbbá  kérem,  —  annyi  minden 
igen  finom  és  mulatságos  dolog,  —  hogy  ő 
mennyire  örül,  hogy  az  ezredes  úrék  végre 
mégis  csak  elmentek  Lucernbe  s  csak  azt 
sajnálja,  hogy  nem  vitték  magukkal  az  ordo- 
náncot  is,  holott  a  kitűnő  hegyi  levegő  nagyon 
jó  lett  volna  a  lábára,  mióta  megrúgta  a  ló. 
Csupa  derű  és  borok,  mint  az  olvasztott  ru- 
bin és  szivarok,  mint  egy  faág,  kövér,  fekete, 
zamatos,  olyan  pántlikával,  hogy  harisnyakötő 
is  lehetne,  bocsánatot  kérek  .  .  .  s  hogy  talán 
már  holnap  Bolzay  kisasszony  is  el  fog  menni 
a  Svájcba,  a  szülei  után  .  .  .  Egyszóval  — 

Kamilla  {már  alig  tudja  hallgatni) :  Egy- 
szóval  — 

Id.  Gartenlaub ;  Amint  tegnap  mondtam : 
a  bizodalom,  a  bizodalom  .  .  . 

Ifj.  Gartenlaub  {mosolyogva  s  Kamillához) : 
Csak  hallgatom  .  .  . 

Kamilla :    Öreg  gyermek   {közeledik)  ...  ha 

tudnék  adni  magának  valami  emléket.  (Körül- 
néz a  szobában.) 

Id.  Gartenlaub ;  A  legszebb  emlék,  ha  sze- 
ret ..  . 

Kamilla:  No  nézze  ...  a  Marika  babája, 
amit  elfelejtett.  (Egy  székről  felkapta  a  babát.) 
No  nézze  —  milyen  gyönyörű  kék  szeme 
van  . . .  s  amint  magára  pillant . . .  No  fogja  — 

Id.  Gartenlaub  (nevetve  s  boldogan  átveszi 
a  babát) :  Május !  Május !  Akácfalombja  !  (Meg- 
csókolja a  babát.) 

Kamilla:  Ezeket  az  Írásokat  is  visszaadom... 
az  egész  csomót,  az  egész  pot-pourrit,  ahogy 
mondta  —  az  Ehrmann  urakat,  a  telekköny- 
vet .  .  .  (Az  asztalról  felszedte  az  írásokat  és 
átnyújtja  Gartenlaubnak.) 

Id.  Gartenlaub :  No  jó.  (Önkéntelen.)  Amúgy 
is  gépirni  kellett  volna. 

Kamilla :  A  tollakat  is,  amit  hozott  .  .  .  (Az 
egyik  tollat  a  körmén  próbálgatva.)  Most  lá- 
tom csak,  milyen  lágyak  voltak . . .  (Átnyújtja.) 
A  tollakat  öreg  Gartenlaub,  az  egész  dobozt . . . 
És  köszönöm,  amit  tett  értem  és  —  és  én 
nem  felejtek. 

Id.  Gartenlaub  (nagyon  meghatva) :  Oh,  ha 
el  is  felejt  .  .  .  mit  jelent  az  ?  Ki  vagyok  én  ? 
Egy  ember,  aki  megy,  —  egy  öreg  ember .  .  . 
a  szivére  támaszkodva  ...  A  fiam  fia  .  .  . 
(Egy  isteni  tekintet  ifjabb  Gartenlaubra.)  S 
azontúl  —  egy  egészen  kis  poentér  —  bak- 
kara .  .  .  (Távolodik.) 

Ifj.  Gartenlaub  (egészen  halkan  Kamillá- 
hoz) :  Kegyed  szenved  .  .  . 

Kamilla:  Nem. 

Ifj.  Gartenlaub  :  Egy  sorát  sem  fogyuk  látni 
többé  az  újságnál  ?  .  .  . 

Kamilla :  Nem  hiszem  .  .  . 

Ifj.  Gartenlaub :  De  hiszen,  ha  az  ember 
meg  tudná  irni,  ami  mély  és  rejtett  fájdalma 
van  —  izzó  s  néma  lemondás  az  életében  .  .  . 

Kamilla  {nyugtalanul) :  Kérem  .  .  . 

Ifj.  Gartenlaub  {csöndesen):  Nem  a  májusi 
jázmint,  de  az  őszi  rózsát,  amelyik    szebb  — 

Kamilla :  Vájjon  ? 

Ifj.  Gartenlaub :  Mig  letépné  az  ember,  már 
elhullatta  a  szirmát.  (Rendkívüli  önuralommal)  : 
Mindenki  szenvedett.  (A  kezéhez  hajolva) : 
Engedje  meg.  (Kezetcsókol.) 

Id.  Gartenlaub  (már  a  küszöbről  Kamilla 
felé)  :  A  viszontlátásra.  (Margit  felé  köszön)  : 
Gáthi-Szász   kisasszony  .  .  . 

Kamilla:  Isten  velük. 

(idősb  és  ifjabb  Gartenlaub  el.) 


HARMADIK  JELENET. 
Kamilla,  Margit,  majd  Boci. 

Margit  (alig  hogy  Gartenlaubék  elmennek, 
közeledve  s  felindultan)  :  Kamilla  .  .  . 

Kamilla  (mozdulatlan  maradt  az  asztalnál, 
amelyen  nincs  már  semmi  —  néhány  üres  borí- 
ték, papir,  a  lámpa  fényében  néhány  hervadt 
virág) :  Isten  veled  kis  asztalom  ...  (a  kezé- 
vel végig  seper  a  felületen):  isten  veled  — 
búcsúzom,  búcsúzom  .  .  . 

Margit  {remegőn) :  Mit  jelent  ez  ? 

Kamilla  (hirtelen  egy   székre   roskadva  s  az 

asztalra  hanyatlott  fejjel,  zokogva)  :  Ah  !  búcsú- 
zom, búcsúzom  .  .  .  Ah !  a  rajongó  Bolzay- 
lány,  aki  elment  a  Níluson  egy  ember  után  . . . 

(Ebben  a  pillanatban  kopogtatás  a  mélyben. 
S  rögtön  Boci  a    háttérben.) 

Boci  (ijedten  s  felindultan) :   Kisasszony  .  .  . 

(Kopogtatás.) 

Kamilla  (zokogva  és  remegve)  :  Nem  .  .  . 
Nem  .  .  .  Nem  akarom  látni,  nem  akarom 
látni  többé  . . .  Nem  tudom  . . .  nem  akarom  .  . . 
Az  ajtót  —  nem,  nem,  a  világért  sem  ...  a 
kulcsot  is  hadd  benn  s  ezt  is  csukd  be  .  .  . 
{Az  üvegajtót  jelzi.) 

Margit  (remegőn)  :  Horthán    György  .  . . 

Kamilla  (zokogva) :  Horthán  .  .  .  S  hogy  be 
sem  eresztem  többé  ...  be  sem  eresztem  .  .  . 
Istenem !  Istenem  !  de  hát  lehetséges  —  hogy 
be  sem  eresztem  .  .  .  Istenem,  Istenem,  hogy 
ide  jutottam,  hogy  mindent  elvesztettem,  hogy 
nem  érzek  semmit  többé,  csak  a  testemet, 
csak  a  testemet,  az  elfáradt,  a  meggyötört, 
az  agyonhajszolt  testemet,  amivel  fizetek,  a 
testemet !  Istenem,  ha  tudnád,  mit  szenved- 
tem, mit  szenvedtem  .  .  .  Ha  tudnád  ...  ha 
ismernéd  ...  ha  tudnád,  mi  történt  itt,  mi 
volt,  mi  volt,  ha  tudnád  ...  A  rejtett  nyo- 
morban micsoda  titkos  gyönyörűség,  micsoda 
felejtés  éjszaka,  lázas,  izzó,  rettenetes ! 

Margit  (majdnem  sirva  s  remegőn) :  Hall- 
gass .  .  .  En  máskép  szerettem. 

Kamilla :  Oh  te,  nem  . . .  nem  ...  az  semmi . . . 
nem . . . 

Margit :  A  mások  szerelme,  tudom,  az 
semmi .  .  .  nem  ... 

K.&mi\\a.  (forrón  és  zokogva):  Ha  tudnád!  Ha 
tudnád ! 

Margit  (mély) :  Ha  tudnád  .  .  . 

Kamilla :  Oh  Istenem  !  Oh  Istenem  1 

Margit:  Szegény  szivem  —  hány  hosszú 
éjjelen  fogsz  igy  zokogni  még.  —  Látod  én 
értem,  elhiszem  .  .  . 

Kamilla :  Oh  Istenem !  Oh  Istenem !  {Egy 
percig  csend,  aztán  már-már  csendesedve,  de 
még  mindég  a  könnyein  át)  :  Foglak  még  látni, 
ha  holnap  csakugyan  utaznék  ?  Maradj  itt  az 
éjjel,  maradj  itt  nálam  ...  az  egész  lakás 
üres  .  .  .  maradj  itt  .  .  . 

Margit :  De  hiszen  éjjeles  vagyok .  .  .  Már 
mennem  is  kellene  .  . . 

Kamilla :  De  hát  ne  menj  .  .  .  beüzenünk . . . 

Margit :  Azt  nem  lehet.  Már  annyit  mulasz- 
tottam .  .  .  Még  elvesztem   — 

Kamilla :  Oh  micsoda  veszteség  .  .  .  azt  a 
kis  állásodat  a  telefonnál  — 

Margit:  Megélek  belőle. 

Kamilla  (küzködve) :  Hadd  ott  .  .  .  Jöjj  el 
ide  ...  élj  velem  .  .  .  most  már  nekem  min- 
den lehetséges,  amit  csak  akarok  —  el  is 
vinnélek  holnap  este  magammal  .  .  .  együtt 
utaznánk  .  .  .  jöjj  velem  Svájcba. 

Margit  (egészen  halkan) :  Oh  abban  a  kör- 
nyezetben lássalak  — 

Kamilla  (megremegve  s  elforditva  a  fejét 
valami  lappangó  restelkedésben) :  Micsoda  kör- 
nyezetben ?  Apámék.  —  No  hát  jó  .  .  .  nem 
akarsz,  nem  erőszakolhatlak .  .  .  hát  majd 
csak  Bocival  megyek...  ő  megmarad  nekem... 
Hát  jó  —  eredj,  eredj  Margit  —  jó  éjszakát. 

Margit:  Jó  éjszakát. 

Kamilla  (kiszólva) :  Boci  .  .  .  Bocica  .  .  . 
(Boci  megjelent)  :  Kisérd  ki  Margit  kisasszonyt  — 

Margit  {minden  erejét  fölülmúlva  a  baloldali 
ajtót  jelezve)  :  Talán  ez  egyszer,  ha  megenged- 
néd, erre  mennék  .  .  . 

Kamilla :  Ha  akarsz.  Talán  jobb  is  .  .  . 

Margit:  A  szoba  mélyén,  balra,  a  kis  fo- 
lyosón ? 

Kamilla :  S  a  hátsó  lépcsőn,  igen  .  .  .  Majd 
Boci  megmutatja  .  .  . 

Margit  (egy  percig  szemtöl-szembe  Kamillá- 
val) :  Köszönöm.  Jó  éjt. 

Kamilla:  Jó  éjt. 

{Margit  és  Boci  el  a  baloldali  ajtón.) 


NEGYEDIK  JELENET. 
Kamilla,  majd  Boci. 

{Kamilla  egy  percig  ül,  vár,  mozdulatlan.  A 
múlt,  a  jövő,  Gáthi-Szász  Margit  aki  elmegy, 
a  Bolzay-ajtó,  az  éjszaka  és  a  holnap  és  Boci 
akit  vár  vissza  és  még  sok  minden,  ami  körü- 
lötte van.  Alantról  néha,  messziről  és  tompán, 
elvonuló  kocsizaj.  Aztán  Boci  ismét  megjelenik.) 

Boci :  Megállott  itt  a  szobában,  megfordult, 
körülnézett  mint  aki  utoljára  — 

Kamilla  {alig  hallja) :  Nagyon  fáradt  vagyok 
Bocica  .  .  .  álmos  is  .  .  .  lefekszem  .  .  .  vesd 
meg  az  ágyamat  .  .  .  {Boci  az  ágyhoz  megy  s 
megveti.)  A  fürdőszobában    majd  gyújts  föl... 

Boci  {már  eljön  az  ágy  mellől) :  Igen. 
.  Kamilla :    Künn    pedig  olts   el  mindent  .  .  . 

s  feküdj  le  te  is  .  .  .  Ha  kopoghatnának,  ha 
zörgetnének  az  ajtón,  hagyd,  ne  törődj  vele, 
ne  mozdulj,  aludj. 

Boci:  Egyebet  nem  parancsol? 

Kamilla :  Korábban  kellene  felkelned,  hogy 
csomagolj  nekem  is,  elkészülj  ...  A  kegyel- 
mes komornyikja  majd  feljön,  hogy  segítsen  . . . 
itt  bezárunk  mindent  és  este  utazunk. 

Boci :  Valami  kis  ebédet  készitsek  holnapra  ? 

Kamilla :  Nem  .  .  .  csak  magadnak. 

Boci :  Hol  fog  ebédelni  ? 

Kamilla:  Odalenn. 

Boci  {megindul  a  közép  felé,  kimegy,  az  üveg- 
ajtót nyitva  'hagyja  maga  mögött.  A  szalonban 
eloltja  a  villanyt.  Aztán  visszajön  a  küszöbre 
és  beszól) :  Kezét  csókolom.  {Az  ajtót  beteszi 
s  eltűnik.) 

Kamilla  {mozdulatlan):  Jó  éjt  Bocica. 


ÖTÖDIK  JELENET. 
Kamilla. 

{Még  egy  hosszú  perc.  Nagy  zsibbadt  csend. 
Nagyon  messziről  s  egészen  halkan  egy-egy 
távoli  kocsi  tovagurul  az  éjszakában,  odakünn. 

Aztán  csendesen,  egészen  lassú  és  fáradt 
mozgásokkal  Kamilla  felkel,  az  ablakhoz  jön, 
—  néhány  csepp  rózsaviz  egy  selyemkendőre, 
amit  végig  von  a  szemén.  Aztán,  a  tükör  előtt, 
kibontja  a  haját  s  mindég  fáradtan  s  gyöt- 
rődve végig  keféli  s  egy  vaskos  kontyba  tűzi 
össze  ismét.  Aztán  a  derék/a  gombjaihoz  nyúl, 
lassan,    egymásután,    kinyitja    az    elejét,    —    a 

fehér  keble,  a  fehér  csipkés  inge  csillog  vissza 
a  tükörből. 

Ekkor,  odakünn,  a  sötét  szalonban,  egészen 
enyhén  s  halkan  a  szőnyegen,  egy  lehulló  kulcs 
zaja  s  egy  másik,  mely  nyitja  az  ajtót. 

Kamilla  már-már  levetette  a  derékot,  amikor 
lázasan  ismét  a  vállára  kapja,  bevonja  a  mel- 
lén s  kuszán  összegombolgatja,  miközben  az 
üvegajtó  megnyílik   s  Horthán    György    belép.) 


HATODIK  JELENET. 
Kamilla,  György. 

György  {feldúlt  arc,  gyűrött  ruha,  poros  cipő. 
Lehervadt  virág  a  gomblyukában) :  Kamilla  .  . . 

Kamilla :  Nem  .  .  .  nem  .  .  .  nem  akarlak 
látni,  nem  akarlak  látni  többé  ...  a  küszö- 
bömet eltiltottam,  meg  kellett,  hogy  értsed  — 

György :  Az  egész  nap  elutasítva,  kivártam 
az  éjjelt.  A  holt  falak  mentén,  a  sötétben, 
mint  egy  gonosztevő  — 

Kamilla :  Nem,  nem  akarok  többé  ...  a 
kis  kulcsot  ...  a  kis  kulcsomat  ...  az  utun- 
kat elzárja  már  .  .  . 

György  :  Megnyitja  még ! 

Kamilla  :  Idegen  helyre  jöttél,  idegen  ember. 

György :  Itt  vagyok  ...  itt  vagy,  itt  vagy  . . . 

Kamilla:  Nem  akarok  — 

György :  Kamilla  .  .  .  egy  percig  csak,  egy 
percig  még  .  .  . 

Kamilla  :  A  mi  percünket  elmulasztottad . . . 

György :  Nem,  nem  Kamilla,  nem  engedem, 
hogy  ez  a  láz  itt  elragadjon  —  hogy  elveszitsd 

magad  s  engem  is  eltemessen.  Kamilla  nézz 
meg  .  .  .  szánj  meg  ...  a  feldúlt  arcomat  szeg- 
zem  neked,  a  szivemet,  a  szivemet,  mint  egy 
seb,  a  szivemet.  Tegnap  óta  bolyongok  mint 
a  vad,  tegnap  óta,  mintegy  esztendők  óta,  — 
meg  se  pihentem,  le  se  vetkőztem,  a  köny- 
nyeimet  le  se  mostam,  a  megkínzott  homlo- 
kom .  .  .  Tegnap  óta  ...  oh !  hogyan  tudjam 
ellihegni  igy  meghajszolva,  agyonkergetve, 
kétségbeesetten  amint  a  forró  nyomokról  visz- 
szaroskadok  hozzád  felkutatva,  nem !  meg- 
tudva, meglátva  az  egész  nyomort,  az  egész 
nagy  fájdalmat,  amelyben  élsz  .  .  .  Amit  tit- 
koltál, amit  lepleztél  s  amit  a  kábulatom,  a 
gyönyöröm  veled  elaltatott  s  elzárt  előlem, 
—  az  egész  hősi  és  keserves  életed,  —  oh 
bocsáss  meg,  oh  bocsáss  meg  nekem  .  .  . 

Kamilla:  Tőled  nem  kérhettem  .  .  .  Epén 
tőled  nem.  Ha  az  életemet  felkutattad  s  vé- 
gig jöttél,  amint  mondod,  a  forró  nyomon, 
még  nem  láttad  meg,  mit  tettem  érted,  meny- 
nyire szerettelek.  Csak  az,  csak  annyi,  hogy 
küzködtem  s  itt  minden  összeomlott,  de  azt 
már  nem,  hogy  felemelkedtem  ?  s  te  nem 
tudtál  jönni  velem  .  .  . 

György  {sírva) :  Kamilla  .  .  .  szerelmem  .  .  . 
szánj  meg,  szánj  meg  .  .  .  Férfi,  s  mégis  .  .  . 
oly  megalázó  bevallanom  —  igen,  igaz,  gyön- 
gébb vagyok  mint  te,  oly  hitvány,  oly  nyo- 
morult melletted,  csak  a  szivem  részeg  mint 
soha  emberé  nem  volt  és  zeng  és  zeng  és 
sikolt  és  zeng.  Szánj  meg  .  .  .  szánj  meg  .  .  . 
Nincs  hova  nézhessek  többé,  hova  mehessek 
többé,  mögöttem  elhagytam    mindent    s  előt- 

tem  nincs  senki  csak  te.  Egészen  egyedül 
vagyok,  egy  szegény  magányos  ember  va- 
gyok .  .  .  szánj  meg  .  .  .  szánj  meg  .  .  . 

Kamilla :  Nem  tudok  .  .  .  nem  tudok  többé  — 
eredj  .  .  .  Minden  csak  gyötör  benned,  a  sze- 
med, amibe  belevakultam,  a  hangod  ...  a 
hangod,  ami  bánt,  ami  fáj ! 

György :  A  hangom  megtört  Kamilla  ...  a 
hangom  istenem,  oly  alázatos.  Hogy  szóljak 
hozzád,  hogy  elviseljed  .  .  .  mit  mondjak,  hogy 
megszánj  engem  ?  .  . .  A  torkom  kiszáradt,  a 
lelkem  a  vérét  sirja  feléd ...  a  legnagyobb 
kín  gyötör  —  a  vágy !  a  vágy !  az  őrület  ér- 
ted —  minden  csak  veled  lehetséges  és  nél- 
küled semmi,  —  elrémülök !  Nézz  rám !  nézz 
rám !  nézz  rám  mit  szenvedhettem. 

Kamilla :  György ...  de  hiszen  már  csak 
épen,  hogy  megismerlek !  Ami  elmegy,  ami 
fonnyad  —  nem  is  te  vagy  már  és  én,  és  én ! 
A  szemem  hideg,  a  testem  fagyos  —  mintha 
meghaltunk  volna  mind  a  ketten. 

György  (lázasan)  :  Nem  igaz  !  Hallgass . . . 
te  szeretsz  még  .  . . 

Kamilla  :  György  .  .  . 

György  (a  szájába,  hogy  mintegy  vele  mon- 
dassa) :  Te  szeretsz  még  .  .  .  Hallgass  .  . .  Mind- 
azt, ami  élt  s  ujjongott  köztünk,  egy  gyönge- 
ségemért, egy  kételyemért,  egy  megtévelye- 
désemért  nem  hányhatod  ki,  mint  egy  ron- 
gyot, mint  egy  tenyérnyi  hamut  abból,  aminek 
isteni  lángja  volt.  Minden  szó  üres,  a  beszéd 
elhangzik,  itt  érzem  a  szivedet,  a  szivedet  az 
én  szivemmel  még,  ez  van,  ez  él,  a  sebekben 
is,  mindegy,  de  él  és  akar,  és  liheg  és  vonag- 

lik,  de  él !  Hallgass  ...  itt  is  meg  kell,  hogy 
állj,  hogy  figyeljed,  amint  visszadobogja  az 
éjszakáink,  az  örömeink,  a  gyönyörünk  csengő 
szárnycsapását  s  amint  félénken  a  jövőt  is 
bontogatja,  ami  hátra  van  még,  ami  jobb 
lehet  számunkra,  ami  nincs  elveszve  még! 

Kamilla :  Oh  ami  nincs  elveszve  .  .  . 

György :  Ittasan  egymástól  — 

Kamilla  :  Ébredtem  már  ... 

György :  Szenvedőn  mind  a  ketten  meg" 
kell,  hogy  bocsássunk.  Ami  fájdalmat  s  meg- 
próbáltatást az  életűnk  felénk  sodort  — 

Kamilla :  Oh  hogyan  felejtsem  el  .  .  . 

György  :  Oh  ne  is  felejtsük  el,  emlékezzünk, 
tartsuk  meg,  őrködjünk  !  De  éljünk  is  Kamilla, 
éljünk  !  éljünk  !  —  nem  akarom,  nem  engedem, 
nem  birom  elveszteni,    nem   birom,  éljünk ! 

Kamilla  :  Elj !  menj !  szabad  vagy  1  holnapra 
megvirrad  !  Térj  vissza  oda,  ahol  magamra 
hagytál,  meghajtott  fejemmel  a  porban.  Bé- 
kitsd  ki,  akik  rámlihegtek,  védj  meg  előttük 
szánakozón,  egy  szerencsétlen  tolvaj  leány !  S 
felejtess  el  s  felejts  el  te  is  s  térj  meg,  javulj 
meg,  házasodj  —  a  Günzburg !  élj ! 

György :  A  sorsom  itt  van,  minden  —  Ka- 
milla az  egész  életem  egy  szédületben  . . .  Az 
éjszaka  körül  liheg  múlt  éjszakák  melegével, 
a  zengő  csend  a  sóhajaiddal,  amint  a  karom- 
ban vagy  . .  .  Ami  itt  van  az  enyém  volt,  az 
enyém  még,  az  enyém  kell,  hogy  legyen. 
Kamilla  . . .  hallgass  meg . .  .  érts  meg  . . .  mit 
mondhatok  mást .  .  .  szeretlek  ! 

Kamilla  {gyötrődve) :  Oh  szerelmem,  én 
máskép  képzeltelek. 

György :  Te  vezettél,  te  sodortál  el,  te  jut- 
tattál ide  . . . 

Kamilla:  Mit  tudod  te,  hol  jöttem  én  és 
merre  — 

György:  Mit  tudom? 

Kamilla :  Micsoda  fergetegbe.  Mit  tudod  te, 
mit  tudod,  mit  értettél  meg,  mit  hallottál  meg, 
a  sóhajomat  a  gyönyörben,  az  apró  sikolto- 
zásomat, mit  láttál  te  ?  —  a  szememet  a  kéj- 
ben. Oh  hát  csak  ez,  oh  hát  csak  ennyi,  — 
a  nyomoromat  is,  igen,  de  nincs  tovább  ? . . . 

György  (fulduklón):  Szeretlek. 

Kamilla:  Szeretni !  Kiállani  egymás  mellé, 
a  legnagyobb  megpróbáltatásban  is,  az  örvény 
szélén,  a  pusztulásban,  mindenütt !  Átfonni 
egymást,  büszkén  és  törhetetlen,  kimagasodva, 
megnőve,  felragyogva  attól,  amit  belénk  ol- 
tottál nagyszerű  istenem !  Mi  elvettük  egy- 
mást az  egymás  ajkán,  az  egymás  testén,  az 
egymás  szivén  amit  adtál.  Az  életűnk  egy,  a 
vérünk,  a  lelkünk,  ami  belőled  van.  S  vájjon 
vétkezhettünk,  mondd,  ha  csakugyan  szeret- 
tünk ?  S  vájjon  szégyenkezhettünk,  mondd,  ha 
csakugyan  szerettünk?  s  vájjon  nem  kell-e 
elválnunk  mondd?  .  .  .  Oh  búcsúzzunk  el  .  .  . 
búcsúzzunk  el  .  .  . 

György :  Nem,  nem,  nem  .  .  .  En  akarlak, 
én  akarlak,  én  vissza  foglak  venni  .  .  . 

Kamilla:  Az  időnk  letelt. 

György :  Nem  hagyom  elmenni .  .  . 

Kamilla :  Hol  kezdjem  el,  hol  kezdjük  újra  ? 
Hol  van  az  erőm,  az  erőm,  a  reményem,  a 
hitem,  a  hitem,  a  hitem,  mely  vitt,  vitt,  ker- 
getett   mind    följebb,  följebb,  hol  van    az  ut, 

a  hidam  ?  Elrémülve  s  kétségbeesetten  az  ál- 
momat agyonhazudva  látom,  a  rajongásom 
elundorodva  a  tört  szárnyait  csapkodja  elér- 
hetetlen egek  után  .  .  . 

György :  Oh  istenem,  mi  ellen  küzdjek  hát  ? 
Káprázatok,  kimérák,  szivárványok,  hol  érjem 
el,  hol  fogjam  le  ...  ?  A  karomat  kinyújtva 
csak  e  falakhoz  érek,  a  föld  rögéhez  s  em- 
beri lelkem  még  a  mámorában  is  csak  a  nyo- 
morhoz tapad.  Nincs  senki,  aki  isten  köztünk ! 

Kamilla :  De  van  !  De  igen ! 

György :  Ha  hiszel  még !  ? 

Kamilla :  Hiszek  abban,  aki   meghalt  .  .  . 

György :  Aki  megölte  magát  .  .  . 

Kamilla :  Aki  meghalt  értünk  .  .  . 

György  :  Ertünk  .  .  .  nem  igaz  .  .  .  Bal- 
sikerek — 

Kamilla :  Egy  szavamra  megállott  volna, 
egy  jelemre,  —  mert  hiszen  szeretett! 

György :  Oh ! 

Kamilla :  Meg  hagytam  halni,  meg  hagytam 
halni  érted,  értem  — 

György :  De  hát  mért,  de  hát  mért  ? 

Kamilla:  Mert  téged  szerettelek! 

György :  Kamilla  .  .  . 

Kamilla :  Búcsúzzunk  el . . .  búcsúzzunk  el . . . 

György:  Vérző  fantóm,  nyugtalan  fény  a 
mélyben  — 

Kamilla:  Mért  nem  jöttél,  hogy  megvált- 
sam, hogy  megenyhitsem  ?  Megalázkodva 
mért  nem  kisértél,  mért  nem  értettél  meg? 
Mindabból,  amit  adtam  neked,  amit  feláldoz- 
tam érted,  egy  egész  nagy  ember  szivéből, 
miért    nem    adtál    vissza    annyit,    hogy     kéz 

kézben    velem    felnézel    reá,    a    könnyeire,    a 
a  véres  arcára,  istenem  ! 

György :  Kamilla  ... 

Kamilla :  Nem,  nem  szabad  . . .  nem  többé . . . 
nem  .  .  .  eredj  .  .  .  csöndesen  eredj. 

(Egy  szédűletben  hátrál.  Egy  percig  csend. 
Aztán) : 

György :  Mégis  .  .  .  Kamilla,  behunyt  sze- 
mekkel itt  előtted,  egy  kevés  reményt  mégis 
csak  nyújts,  egy  kevés  reményt,  hogy  élni 
tudjak  . .  .  nem  többet,  mint  egy  lehelleted  .  .  . 
Ha  elmélyedve  magamban,  ha  gyötörve 
magam,  feléd  jönnék  egy  nap,  megtisztultan, 
egy  jobb  ember  — 

Kamilla :  Csak  azt  nézd  akkor,  amit  szen- 
vedsz, csak  magadat. 

György :  Mindég  szeretni  foglak  .  .  .  Egy 
óra,  egy  perc  nem  fog  elmúlni  fölöttem,  hogy 
ne  reád  gondoljak,  mind  arra  ami  volt,  ami 
lehetett  volna  — 

Kamilla  (meggyöngülve) :  Szivem. 

György:  Kamilla  .  .  . 

Kamilla  :  Nem  .  .  .  nem  .  .  .  gondolj  arra, 
hogy  mindazzal  szemben,  ami  elmúlt,  még  ha 
célt  is  érünk,  ha  meg  is  esküszünk  —  ez 
kevesebb  lett  volna  .  .  .  Ha  be  akartam 
tetőzni  valami  isteni  egyesüléssel,  hadd  tűz- 
deljük most  tövisekkel  tele  .  .  .  Isten  veled. 

György :  A  kezedet  .  .  .  szabad  a  kezedet. 
(A  feje  lehanyatlik  a  Kamilla  kezére.)  Oh 
istenem,  hogy  épen  most,  —  szegény  magá- 
nyos kéz  e  rengetegben  .  .  .  hogy  épen  most 
kell  elválnunk  —  s  mindaz,  ami  vár  reád  .  .  . 
ez  éjszakán  tul,  a  holnap  —  hogy  épen  most 

kell  elválnunk,  szegény  magányos,  remegő 
kéz  .  .  .  Mit  is  fogsz  tenni,  igy  egyedül  —  oh 
istenem,  hogy  épen  most,  mikor  minden  küz- 
delmedet tudom,  az  egész  nagy  hajszát,  ami 
ellenetek  megindul,  hogy  épen  most,  a  leg- 
válságosabb pillanatban  maradsz  magadra  .  .  • 
hogy  tehetetlenül  csak  nézhetem  a  nyomort, 
holott  én  — 

Kamilla :  Hallgass  .  .  . 

György :    Nézd    Kamilla  .  .  .  irgalomból  .  .  . 
a  nyugalmadért  ...  a  Bolzayék    nevéért,    egy 
emberért,  nézd  Kamilla  én  mondom  ezt,  egy 
emberért,  aki  szeretett  — 
.     Kamilla:  Hallgass!...  te  rajta  nem  segithetsz . . . 

György :  Nem  birom  .  .  .  nem  birom  .  .  .  Ha 
nem  engeded,  ha  eltaszitsz,  megyek  tovább,  ko- 
pogatok az  ajtókon  ott  —  az  ezredes,  az  anyád... 

Kamilla :    Már  nincsenek  itt. 

György :  Nincsenek  ? 

Kamilla :  Anyámék  elutaztak. 

György  {meglepődve) :  Elutaztak  .  .  .  (Egy 
perc.)  Egészen  egyedül  vagy  itt  ? 

Kamilla :  Egészen  egyedül,  holnapig  .  .  . 

György :  Holnapig  ?  S  aztán   — 

Kamilla :  Magam  is  talán  megyek  utánuk  . . . 

György:  Kamilla  ...  de  hát  hogyan  .  .  . 
Tegnap  még  egy  őrületben  — 

Kamilla :  Ma  már  mindent  elrendeztem. 
Anyámék  Svájcban,  az  apám  bizton  felgyó- 
gyul ott,  felejt.  Én  még  itt,  ma  és  holnap  — 
s  fizetek. 

{Egy  percig  csend.  Horthán  megdermedve,  a 
homlokán  végigvonja  a  kezét  s  Kamillára  néz, 
kutat,  keres  —  meg   akarná  érteni.) 


161 


11 


Kamilla  :  Most  már  eredj  .  .  .  nagyon  fáradt 
vagyok,  kimerült,  le  akarok  feküdni  .  .  . 

György :  Amit  még  kérdezhetek  ?  .  .  . 

Kamilla:  Eredj  .  .  . 

György  :  Nem  foglak  látni  többé  ? 

Kamilla:  Nem  fogsz  felismerni  többé. 

György :  De  hát  mégis  .  .  .  hogy  ily  könyör- 
telen feláldozol  engem  .  .  . 

Kamilla:  Magamat  áldozom  föl  .  .  . 

György :  Magadat  ?  Mit  jelent  ez  ? 

Kamilla :  Eredj .  .  .  eredj  ...  de  hiszen  lá- 
tod, hogy  megkíméllek  ...  ^ 

György  :  Megkímélsz  ?  .  . .    hogyan  ?  .  .  . 

Kamilla:  Ne  kérdezz  .  .  . 

György:  Oh  istenem,  ne  vedd  el  az  esze- 
met .  .  .  Már  nem  tudom  mit  értsek,  mitől 
rémüljek  el  .  .  . 

Kamilla:  Eredj  .  .  . 

György :  Az  enyém  vagy  ...  az  enyém  . .  . 

Kamilla :  Már  nem  .  .  .  már  nem  többé  .  .  . 
nem  .  .  . 

György:  Itt  fogok  őrködni  melletted,  a 
nyomodban  .  .  .  mögötted,  libegőn  a  véres 
fogammal  .  .  .  akihez  hozzá  érsz,  aki  hozzád 
ér,  —  téged  is  ha  kell ! 

Kamilla  :   Oh  engem  1 

György :  Az  enyém  vagy,  az  enyém  vagy  . . . 
nem  birom,  nem  birom,  az  enyém  kell,  hogy 
maradj  ...  a  fülemet  bevette  a  sóhajod,  a 
szemem  részeg  a  fehérségedtől,  a  testem  re- 
meg a  te  testedtől,  a  karod  hevétől,  amint 
átfontad  rajtam  ...  a  gyönyörtől  amit  adsz 
és  amit  adtam  neked  .  .  .  Az  enyém  vagy,  az 
enyém  vagy  .  .  .  {az  ágy  felé  sodorja.) 

Kamilla  (iihegön) :  Nem  .  .  .  nem  .  .  .  már 
nem  .  .  .  nem  akarok  .  .  .  nem  akarok  .  .  . 

Györjry :  Az  enyém  vagy  .  .  . 

Kamilla:  Undorodom  . . .  Nem  akarok  többé! 

Györjry :  Az  enyém  vagy  .  .  . 

Kamilla :  Nem  .  .  .  nem  .  .  .  nem  szeretlek 
többé  .  .  . 

György :  Hazudsz  .  .  . 

Kamilla :  Eladtam  magam  .  .  .  eladtam  ma- 
gam .  .  . 

György  {az  ágy  szélére  teperve  le) :  Hall- 
gass .  .  .  Ugy  fogok  bánni  veled,  mint  egy 
őrülttel,  mint  egy  bukott  lánynyal.  (A  két  keze 
a  torkán.) 

Kamilla:  Nem  félek!  Nem  félek  tőled! 
Nem  ugy  szeretsz  te,  hogy  féljek  tőled  .  .  . 

György:  Nem-e? 

Kamilla :  OIj  meg  hát ! 

György :  Megöllek ! 

Kamilla  {egy  hörgésben  s  elragadtatva)  :  Ah : 
György  !  {egy  második  hörgés.)  Ah  !  {S  leomlik.) 

György  {megdermedve,  merev  szemekkel) ! 
Micsoda?...  {Gyorsan):  Kamilla!  Kamilla! 
Kamilla !  Hogyan  ?  Megöltem  ?  {Egy  lépest 
előre.)  A  nyaka  merő  vér,  a  körmeim  ...  a 
kezem  ...  az  ő  vére  .  .  .  {Az  ajkához  szorí- 
tott ujjakkal  s  belé/ük  harapdálva) :  Megöltem  ? 
(Egy  perc.)  Kamilla  . .  .  {Tompán) :  Oh !  Gyil- 
kos !  Gyilkos  !  {Magakörül  forog  s  a  tükör  előtt) : 
Oh !  Én  !  Horthán  György !  Én !  .  .  .  Oh  gyil- 
kos! Oh  gyilkos!  Oh  Kamilla!  Az  ő  élete, 
—  az  életem,  a  mi  életünk,  —  óh ! 

Függöny. 

Ié3  11. 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


PH       Szomory,  Dezsá' 

3351        A  rajongá  Bolzay-lány 

S96R3 


